
OFERTĂ 


Revista ROST caută distribuitori în toată țara: biserici de mir, mănăstiri, firme 
locale de difuzare a presei, librării şi persoane particulare. Oferim comision generos. 

EDITORIAL 





O voce a laicatului 


ortodox 


Dialogul dintre cler și laicatul ortodox a murit înainte să se nască. 
Tentativele de resuscitare au eșuat pînă acum. Iacată însă că s-a mai ivit o 
şansă, o dată cu înființarea Asociaţiei Ziariştilor şi Editorilor Creștini 


duhovniceşte, cu toții. 





Claudiu Târziu 





Dăm aici cuvântului dialog nu numai sensul 
schimbului de informaţii, idei şi opinii, ci şi pe 
acela de fluid al unei atât de necesare împreună- 
lucrări. Dacă el nu a existat, de vină sînt în princi- 
pal vanitățile, suspiciunea şi uneori disprețul nu- 
trite de reprezentanţii celor două părţi, cler şi lai- 
cat. Nu generalizăm, dar observăm că sînt cu totul 
rare momentele în care vreun ierarh, ca expo- 
nent al clerului, colaborează cu vreun intelectual, 
ca purtător de cuvânt de facto al laicatului. Alt- 
minteri decit din interese politice sau financiare. 

Colaborările sporadice şi legăturile persona- 
le ale unora dintre chiriarhii noştri cu anumiţi 
laici nu interesează aici. Ele sînt excepții. În fapt, 
nu există un dialog instituționalizat şi funcțional. 
În consecință, nu avem nici proiecte în partene- 
riat cler-laicat, nici o strategie comună de rezis- 
tență la tăvălugul secularizării. Lipsa dialogului 
dăunează în egală măsură şi instituţiei Bisericii, şi 
comunității de iubire şi de trăire întru Hristos, 
care este Biserica. 

Încercări de apropiere şi conlucrare au fost. 
Însă, au fost ratate mai ales din pricina neîncrede- 
rii şi a orgoliilor. Iar relaţia dintre cler şi laicat a 
continuat în două forme, explicabile, dar toxice. 
Una în care episcopii noştri au rolul de stăpâni dis- 
creționari, iar laicii - pe cel de supuşi umili. Aici 
totul se desfăşoară într-un singur sens, „de sus în 


(AZEC) - o voce a laicatului care se cere ascultată deopotrivă de opinia 
publică şi de ierarhia Bisericii Ortodoxe Române. Dacă AZEC va izbuti să 
reanimeze dialogul în Biserică, vom avea de cîştigat, în primul rînd 


A 


jos“, înalții clerici dînd ordine, iar credincioşii 
executînd fără murmur. Putem vorbi despre un 
raport monologal. Acest tip de relaţie îşi are 
temeiul în greşita înțelegere a poruncii ascultării. 
Şi clerici, şi laicii care acceptă această variantă 
uită un adevăr vechi de cînd Biserica: unde este 
episcopul, acolo e şi Biserica, dar unde episcopul 
este fără laicat, nu mai este Biserica. Biserica sîn- 
tem toți, cler, cin monahal şi mireni, împreună, în 
duhul iubirii şi, deci, al împreună-lucrării. Toţi 
slujim lui Dumnezeu, chiar dacă în chip diferit. În 
vreme ce preoții au preoția sfințitoare, sau de 
hirotonie, laicii au şi ei, de la Hristos, preoția uni- 
versală, sau preoția împărătească. 

Un alt tip de relaţie este cel al monologurilor 
paralele. O parte dintre laici cu vizibilitate identi- 
fică probleme, propun soluții, solicită răspunsuri, 
critică, uneori laudă şi sprijină diferite iniţiative. 
Majoritatea ierarhilor dezvoltă un discurs ceţos, 
care mai mult ascunde decât dumireşte, ignoră cu 
o superioritate de neînțeles tot ce vine dinspre 
mireni, văd în orice observaţie o critică şi, în 
orice critică, umbra unui interes meschin sau a 
unei duşmănii; cel mult, acceptă cu un aer conce- 
siv implicarea laicilor. Prin acest comportament, 
dau dovadă de mari deficienţe în comunicare şi 
arată că preferă să respingă sau să inhibe tot ce 
nu pot controla. 

Un prim demers serios pentru normalizarea 
legăturii cler-laicat s-a petrecut în anul 1990, prin 


(continuare în pag. 8) 

2% pentru ROSI 


Dragi prieteni ai revistei ROST, vă rugăm 
să citiți mesajul de mai jos şi să-i daţi curs! Nu 
eo cerere de sponsorizare, ci un îndemn la a spri- 
jini o organizaţie culturală, nonprofit, neguver- 
namentală, bazată pe voluntariat şi dedicată bi- 
nelui public. Cum? Simplu şi fără să cheltuiţi 
vreun leu din buzunarul propriu: prin direcțio- 
narea a 2% din impozitul pe venit, pe care oricum 
îl plătiţi statului, către Asociaţia ROST. În fapt, 
cereți ca o parte din impozitul plătit să fie cheltuit 
în favoarea unei organizaţii care face o lucrare ce 
vă reprezintă. 

După cum ştiti, principala activitate a Aso- 
ciației Rost este editarea revistei ROST (cultu- 
ral, politic, religios). Mulţi ne-aţi scris că vă place 
această publicaţie, iar o parte dintre dumnea- 
voastră v-aţi arătat ataşamentul faţă de ROST 
cu diferite prilejuri. Vă mulțumim pentru aceasta. 
Anul acesta o puteți face din nou. 

E bine să ştiţi că editarea revistei ROST 
este realizată prin efortul voluntar al unui grup 
de preoți, istorici, sociologi, medici, profesori, 
ziarişti, în covârşitoarea majoritate tineri. Nimeni 
nu este plătit. Singura noastră răsplată este mun- 
ca bine făcută şi bucuria de a vedea că dumnea- 
voastră, cititorii noştri, preţuiți această lucrare. Şi 
e normal să fie aşa, căci ROST nu este o afacere 
din care să câştige cineva, ci un proiect cultural, 
menit unei resurecţii morale şi spirituale a ro- 
mânilor. 

Sprijiniți revista ROST, pentru a devenit 
mai bună, mai consistentă şi pentru a rămîne 
independentă! 


Procedura 


Pentru a direcţiona 2% din impozit către 
Asociaţia ROST - şi implicit către revista ROST 
- urmați etapele de mai jos. 

e Notaţi datele de identificare ale organiza- 
ției noastre: 

Numele: Asociația ROST 

Codul unic de identificare (codul fiscal): 
12495302. 


Contul bancar în format IBAN: 
R025BACX0000000107363250, deschis la 
Unicredit Țiriac, Sucursala Orizont - Bucu- 
reşti. 

e Dacă aveţi venituri de la un singur angaja- 
tor (un loc de muncă şi un salariu), completaţi 
Cererea 230, „Cerere privind destinaţia sumei 
reprezentînd pînă la 2% din impozitul anual“ pe 
care o descărcaţi de pe site-ul asociaţiei noastre 
(www.romfest.org) sau de pe site-ul Ministerului 
Finanţelor. 

La Capitolul B veţi trece datele Asociaţiei 
ROST indicate mai sus. La rubrica „Suma“ treceţi 
suma reprezentînd 2% din impozitul pe care îl 
datorați pe venit. Dacă nu ştiţi suma, lăsaţi ru- 
brica liberă, căci va fi completată de Admi- 
nistraţia Financiară. 

Cereți firmei/instituţiei unde sînteți angajaţi 
o copie după formularul 210 „Fişa Fiscală privind 
impozitul pe veniturile din salarii“. Anexaţi for- 
mularul la Cererea 230. 

Cele două documente se depun la registratu- 
ra Administraţiei Financiare sau se trimit prin 
poştă, cu scrisoare recomandată la administrația 
financiară de care aparţineți. 

e Dacă anul trecut aţi avut venituri din mai 
multe surse, utilizaţi Declarația 200, „Declaraţie 
specială privind veniturile realizate“ (0 veţi 
primi acasă, prin poştă, de la Administraţia 
Financiară sau o puteți descărca de pe site-ul 
Ministerului Finanţelor ori de pe site-ul 
www.romfest.org). La Capitolul III, „Destinația 
sumei reprezentînd 2% din impozitul pe venitul 
anual datorat“, punctul 2, „Sponsorizare enti- 
tate nonprofit“ completaţi cu datele Asociaţiei 
ROST indicate mai sus. La rubrica „Suma“ puneţi 
echivalentul a 2% din impozitul pe venit datorat 
sau lăsaţi liber, căci va completa Administraţia 
Financiară. Documentul se depune la registratu- 
ra Administraţiei Financiare sau se trimite prin 
poştă, cu scrisoare recomandată. 


Important! Data pînă la care trebuie să 
depuneți declaraţia pe venit este 15 mai 2008. 

Fapte, vorbe, ginduri 


Moldova are mitropolitul 

pe care-l merită 

ÎPS'Teofan, mitropolitul Olteniei, a fost ales 
mitropolit al Moldovei, printr-o răsturnare 
spectaculoasă de situaţie, atunci cînd toată 
lumea se aştepta ca noul vlădică de la Iaşi să fie 
PS Casian Crăciun. Iniţial, nu se ştia că ÎPS 
Teofan va candida, iar din calculele 
presupuselor voturi din Sinod părea că PS 
Casian nu va întîmpina o opoziție serioasă. 
Dumnezeu a vrut însă altfel. Credem cu tărie că 
EI a dat curs rugăciunilor în care s-au ostenit 
sute de călugări din Moldova, care şi-au dorit nu 
un manager, ci un ierarh înduhovnicit. Din 
informaţiile noastre, „tabăra“ PS Casian nu şi-a 
revenit nici acum din surpriză, în frunte cu PF 
Daniel, principalul susținător al chiriarhului de 
la Galaţi. Să-i dea Dumnezeu sănătate şi forța 
duhovnicească ÎPS Teofan, să-i păstorească aşa 
cum merită pe moldoveni! 


AZEC și-a ales noua conducere 
Jurnalistul Răzvan 
Bucuroiu (TVR, revistele 
„Lumea credinței“ şi 
„Lumea monahilor“) a 
fost ales, la 24 martie 
a.c., în funcţia de 


preşedinte al Asociaţiei 4 

Ziariştilor şi Editorilor — IS SS e 
ii ii Răzvan Bucuroiu, preşedinte 

Creştini din România 4 Asociaţiei Ziariştilor 


(AZEC), iar publicistul şi şi Editorilor Creștini din 
editorul Răzvan România (AZEC) 
Codrescu („Lumea credinței“, Ed. Christiana) a 
fost desemnat vicepreşedinte, într-o şedinţă a 
Adunării Generale care a avut loc la Muzeul 
Țăranului Român. Adunarea Generală a AZEC i-a 
mai ales în Comitetul Director pe Claudiu Târziu 
(revistele „Formula As“ şi ROST“), Cristian 
Curte (Radio România, Bucureşti), Costion 
Nicolescu (publicist, Bucureşti), Andrei 
Vlădăreanu (revista „Lumea credinței“) şi Victor 
Roncea („Ziua“). De asemenea, Adunarea 
Generală a înființat trei comisii: Comisia de etică 





şi deontologie profesională, Comisia pentru 
premiile AZEC şi Comisia pentru jurnaliştii 
români de peste graniţele ţării. AZEC este o 
organizaţie neguvernamentală, nonprofit şi 
apolitică, înființată în toamna anului trecut din 
inițiativa lui Răzvan Bucuroiu, Răzvan Codrescu 
şi a Mihaelei Voicu (Ed. Sophia), cei trei 
alcătuind şi primul Consiliu Director al AZEC. 
Asociaţia are ca scopuri promovarea valorilor 
profesionale şi morale în cadrul breslei 
ziariştilor creştini şi în presa românească, 
precum şi stabilirea unui dialog cu Bisericile din 
România, pentru mai corecta informare a 
publicului. AZEC îşi propune şi organizarea unor 
cursuri de jurnalism creştin, acordarea de 
premii anuale pentru cele mai bune materiale 
de presă şi pentru carte religioasă, dar şi 
asigurarea de consultanță şi asistență pentru 
ziarişti şi editori, în cazul încălcării dreptului la 
liberă exprimare şi libertate de conştiinţă. 


In numele lui Emanoil Gojdu 
Parlamentul şi preşedintele Băsescu au dejucat 
planurile guvernului Tăriceanu privind 
înființarea Fundaţiei Publice Româno-Ungare 
„Gojdu“ (prevăzută prin acordul semnat la 
Bucureşti, la 20 octombrie 2005). Partea 
sănătoasă a societății civile a criticat încă de la 
început iniţiativa guvernelor român şi maghiar, 
prin care România renunţa la moşternirea de 
câteva miliarde de dolari lăsată Bisericii 
Ortodoxe Române din Transilvania de către 
avocatul Emanoil Gojdu. Noua fundație 
(guvernamentală) trebuia să substituie 
Fundaţiei „Gojdu“ înființată la Sibiu în 1996 şi 
care încearcă să recupereze averea Gojdu în 
beneficiul tinerilor studioşi de confesiune 
ortodoxă. Promotorul principal al unei 
ordonanțe guvernamentale prin care 
moştenirea Gojdu era făcută cadou guvernului 
maghiar a fost Mihai Răzvan Ungureanu, la acea 
vreme ministru de Externe, iar azi şef al 
Serviciului de Informaţii Externe. Dacă 
Ungureanu nu a servit în 2005 interesele 

româneşti, de ce ar face-o acum? Şi dacă e de 
bănuit că nu o va face, de ce e şeful spionajului 
românesc? Credem că tot Traian Băsescu are 
datoria să răspundă acestor întrebări, căci el l-a 
propus pe Ungureanu la SIE. 


Secuii sfidează România 

Maşinile Poliţiei Comunitare din Sfîntu 
Gheorghe sînt inscripționate în limba maghiară 
şi poartă la loc vizibil stema oraşului (contestată 
de comunitatea românilor), care este aproape 
identică cu cea din timpul Imperiului 
Austro-Ungar! Poliţia Comunitară este 
subordonată Consiliului Local Sfintu Gheorghe 
şi este formată din corpul foştilor gardieni 
publici. Din informaţiile pe care le furnizează pe 
blogul său, Dan Tănasă, un bun cunoscător al 
problemelor etnice din zonă, nici un român nu 
este angajat al Poliţiei Comunitare Sfîntu 
Gheorghe. În Sfintu Gheorghe mai trăiesc încă, 
în ciuda şicanelor UDMR, peste 15.000 de 
români care se simt terorizaţi în fiecare zi. 


Emil Constantinescu se retrage 
Fostul preşedinte al României Emil 
Constantinescu a anunţat că se va retrage de pe 
scena politică, urmînd să se ocupe de acţiuni în 
sfera societăţii civile. Declaraţia a fost făcută în 
pregătirea fuziunii prin absorbţie a PNL cu 
Acţiunea Populară, partidul lui Constantinescu. 
Din păcate pentru el şi din fericire pentru noi, 
românii, Emil Constantinescu a ieşit de facto din 
politică din 2000. Toate demersurile sale cu 
pretenţie de acţiuni politice, de atunci încoace, 
nu sînt decât dovezi ale debranșării sale de la 
realitate. Constantinescu n-a acceptat pînă acum 
că a rămas, vorba carageliană, fără coledzi, adică 
pe dinafara politicii. Azi o face, semn că începe 
să-şi revină la normal. 


Extremiștii unguri, chemaţi 

la bară 

La Budapesta se judecă un proces pentru 
dizolvarea grupării paramilitare de extremă 
dreapta Garda Ungară. Parchetul General a 
deschis acţiunea în justiţie pe baza acţiunilor 
rasiste ale Gărzii, mai precis a unui marş 
organizat într-o localitate de ţigani. Unul dintre 
obiectivele Gărzii Maghiare îl constituie 


„salvarea Ungariei“ şi schimbarea actualului 
regim politic. Membrii organizației sînt instruiți 
atât în privința disciplinelor sportive de luptă, cât 
şi în mânuirea armelor. Liderul Jobbik (mişcarea 
care a înființat Garda), Vona Gâbor, nu a exclus 
posibilitatea unui război cu România sau cu 
Slovacia, țări unde trăiesc largi minorități 
maghiare. Fostul preşedinte al Consiliului 
Naţional Secuiesc, „Scaunul Ciuc“, Csibi Barna, a 
intenţionat, anul trecut, să înființeze „Garda 
Secuiască“ după modelul Gărzii Maghiare. Dacă 
intenţiile lui Csibi nu s-au materializat, în schimb 
tinerii extremişti maghiari din Trasilvania, 
grupaţi sub numele de „Garda Secuio-Maghiară“, 
au tabere de pregătire paramilitară pe teritoriul 
României. 


O cărticică de folos: 
„Hristos a înviat!“ 
Editura Predania 
(Bucureşti, 
http://www.predania.ro/) 

a SCOS, în întîmpinarea 
Paştelui, o cărticică pentru 
copii, Hristos a înviat!, cu î 
versuri de Sfîntul Nicolae 
Velimirovici şi ilustraţii de 
Serioja Popov. Traducerea 
din limba sîrbă este a lui Adrian Tănăsescu-Vlas. 
Această carte încearcă să împărtăşească celor 
mici însemnătatea praznicului Paştelui, Învierea 
Domnului. Şi aspectul aparte al cărții, şi 
ilustrațiile, şi versurile - toate, în duhul 
predaniei dreptslăvitoare - doresc să insufle 
copiilor bucuria întregii Zidiri că Hristos a înviat! 








90 de ani de la unirea 

Basarabiei cu Tara 

Fundaţia Pentru România (condusă de 
jurnalistul Victor Roncea) şi Organizația 
Studenților Basarabeni - Bucureşti au organizat 
o serie de manifestări în Capitală, la 27 martie 
a.c., cu prilejul împlinirii a 90 de ani de la Unirea 
Basarabiei cu România. Participanţii la 
conferința ţinută pe acest subiect au adoptat o 
Rezoluţie, în care solicită autorităţilor: „1. 
Deschiderea şi înlesnirea procesului de acordare 
a cetăţeniei celor în drept este un obiectiv 
prioritar; 2. Asumarea fermă a rolului României 

de vector regional al integrării europene şi de 
stabilizator al proceselor de securitate ale 
flancului sudic al NATO, de la Marea Neagră; 

3. Deschiderea procesului de investiţii şi asistare 
a creşterii capitalului autohton, în vederea 
diminuării influențelor eurasiatice în procesele 
economice-politice ale Moldovei în vederea 
asumării fireşti a proiectelor euro-atlantice; 4. 
Dreptul de preempţiune pentru etnicii români 
din jurul graniţelor în vederea reglementării 
situaţiei vizelor pentru forțele de muncă, în aşa 
fel încât să se permită accesul prioritar al celor 
de dincolo de Prut la piața de muncă din 
România; 5. Mărirea accesului tineretului studios 
din Basarabia la programele de burse ale 
Universităţilor din România; 6. Românii din 
jurul graniţelor trebuie să aibă dreptul de la 
reprezentare politică proporţională în 
Parlamentul de la Bucureşti; 7. Solicităm 
conducerii statului, Preşedintelui Traian 
Băsescu, includerea problematicii dramatice a 
românilor din jurul graniţelor României, supuşi 
unor procese sistematice de deznaționalizare şi 
sfărimare identitară, în tematica documentelor 
ce privesc siguranța naţională a României. 
Salvgardarea acestor comunităţi trebuie să 
reprezinte un obiectiv prioritar al statului 
român“. 


Creștinii bucureșteni sînt obligați 
să plătească pentru „Basilica“ 
Umbla un zvon prin tîrgul Bucureştilor cum că 
Patriarhul a pus „haraci“ pe parohii, pentru a 
întreţine trustul de presă „Basilica“ (Trinitas). 
Ştim că trustul de presă o duce greu cu banii, iar, 
după ce ÎPS Teofan va fi instalat Mitropolit al 
Moldovei, probabil că se va simţi şi mai rău. Şi 
mai ştim de-acum că Arhiepiscopia Bucureştilor 
le cere enoriaşilor şi preoților parohi să sprijine 
financiar trustul de presă. Căci Arhiepiscopia a 
dat un comunicat de presă pe acest subiect. Din 
text reiese că nu este un îndemn, ci o poruncă. 
Iar în Biserică ordinul nu se discută, ci se 
execută. Dacă nu, oricine se poate dovedi 
„deficitar“ în privința „corectitudinii şi a 
conştiinţei pastoral-misionare“ şi poate fi 
înlocuit din funcţie, aşa cum spune foarte clar 
comunicatul. Bine că e totul pe față. La urma 
urmei, interesul general este ca valorile creştine 


să fie menținute în conştiinţa publică. Şi un trust 
de presă poate să facă asta, dar nu poate 
funcţiona cu aer, trebuie să pună umărul tot 
creştinul. Ne-am bucura şi noi să reuşească. Cu 
un amendament: valorile care sînt cultivate să 
nu fie doar creştine, ci creştin-ortodoxe. 


Destine de martiri 

Muzeul Judeţean Ialomiţa, în parteneriat cu 
Asociaţia ROST, Consiliul Judeţean Ialomița şi 
Consiliul Naţional de Studiere a Arhivelor 
Securităţii organizează o expoziţie itinerantă cu 
titlul „Destine de martiri“, în care vor fi evocaţi, 
prin fotografii şi documente: Pr. Arsenie Boca, 
Pr. Arsenie Papacioc, Pr. Daniil - Sandu Tudor, 
Pr. Gheorghe Calciu, Valeriu Gafencu şi loan 
Ianolide. Expoziţia va fi deschisă la Muzeul 
Judeţean Ialomiţa, începând cu 23 aprilie, pînă 
la sfirşitul lui mai a.c., urmând ca apoi să 
poposească, pentru câte o lună, în alte oraşe. 
Manifestarea a fost iniţiată şi coordonată de dr. 
Emilia Corbu, muzeograf la Slobozia şi 
colaborator al nostru, căreia îi mulțumim în chip 
deosebit pentru strădania sa. Vom reveni cu o 
cronică de la vernisajul expoziţiei. 


Avva Adrian s-a mutat la Putna 

Părintele Adrian Făgeţeanu s-a întors recent la 
mănăstirea sa de metanie, Putna. După cum se 
ştie, Părintele Adrian se retrăsese la Schitul 
Locurele din Gorj, în 2003. Decizia sa de a 
reveni în Bucovina natală se pare că fost 
determinată nu numai de dorul firesc pentru 
locul de baştină, pe care oricine îl simte mai acut 
la apusul vieții, ci şi de faptul că mitropolit al 
Moldovei a fost ales unul dintre cei care i-au fost 
ucenici, ÎPS Teofan. Ni se pare ca Putna i se 
potriveşte mult mai bine Avvei Adrian şi ne 
bucurăm că s-a hotărit să meargă acolo, de 
vreme ce n-a mai putut rămîne la mănăstirea 
Antim, în Bucureşti. Nădăjduim să-i mai putem 
cere cuvânt de folos încă mult timp, deşi 
Părintele este în pragul a 96 de ani. 


Hurduzeu, despre racilele 
timpului acesta 

Într-un foarte bun interviu, pe care i l-a acordat 
lui Silviu Man pentru www.bookblog.ro, 
scriitorul Ovidiu Hurduzeu arată, cu firescul de 

care este capabil un gînditor creştin, racilele 
vremurilor noastre. Redăm aici doar cîteva 
pasaje din acest text, care sperăm să-i trezească 
pe cît mai mulți. Ovidiu Hurduzeu (n. 12 iunie 
1957, Bucureşti) este doctor în French and 
Humanities (dublă specializare) cu teza „Henri 
Michaux, Emil Cioran: Le paradigme de 
Pirrealise“. A predat cursuri de Humanities la 
Stanford şi literatură comparată la California 
State University, Monterey Bay. A publicat 
volumele: Culori vii, forme frumoase (Albatros, 
1988), La Roma totul este OK (1993), Sclavii feri- 
ciți. Lumea văzută din Silicon Valley (Timpul, 
2005), Unabomber: Profetul ucigaș (Logos, 
2007) şi articole şi studii în revistele Idei în 
dialog, Convorbiri Literare şi ROST. Locuieşte 
în SUA. Iată ce spune în interviu: „Astăzi nici o 
ideologie n-ar avea sorți de izbîndă dacă n-ar fi 
diseminată pe scară largă în chip de «opinie 
publică». Propaganda este cea care cristalizează 
ideologia. De aici importanța mass-media care 
s-a transformat dintr-un mijloc neutru de 
comunicare într-unul propagandistic, de schelet 


Editorial 


Grupul de Reflexie pentru Înnoirea Bisericii. Deşi 
cu o viață scurtă, Grupul a avut izbînzi notabile 
(dintre care cea mai importantă a fost reintrodu- 
cerea religiei în şcoli), tocmai pentru că a existat 
o colaborare între mireni cu notorietate şi clerici 
cu autoritate. Privit şi el cu suspiciune de către 
ierarhia BOR, Grupul s-a destrămat după ungerea 
ca episcop a preşedintelui său, protosinghelul 
Daniel, actualul Patriarh. 

Alte încercări în acelaşi scop de reanimare 
s-au sfîrşit după o acţiune punctuală sau într-un 
raport de subordonare. 

Anul acesta, în ajunul Bunei Vestiri, s-a 
lansat propriu-zis Asociaţia Ziariştilor şi Edito- 
rilor Creştini (AZEC), o dată cu prima sa adunare 
generală şi alegerea liderilor ei. AZEC grupează 
oameni care, prin natura ocupaţiei lor, sînt vizi- 
bili şi pot face cunoscute frămîntările poporului 
drept-credincios. Preocupările membrilor săi nu 
sînt doar cele referitoare la respectarea deontolo- 
giei profesionale a jurnaliştilor, ci şi la felul în 
care este receptat şi asimilat mesajul creştin în 
societate, şi la relaţia cler-laicat. Forța AZEC 


formator al opiniei publice.“ [...] „Societăţile 
democratice postmoderne nu sînt represive, nu 
reprimă dorințele şi aspiraţiile individuale, ci, 
dimpotrivă, le exacerbează. Advertising-ul, ca 
sistem de propagandă, este menit să-l 
transforme pe individ într-o «maşină doritoare» 
(Deleuze).“ [...] „Tînărul trebuie să devină 
consumator. Nu consumă bunuri materiale, idei, 
imagini prefabricate, moralitate-șablon de 
dragul economiei mondiale, ci pentru a se 
împlini pe sine.“ [...] „Devenind idol pentru 
tînărul de azi, trinitatea Tehnologie, Bani, 
Contort se transformă într-o maladie a sufletului 
şi trupului“ [...] „Idealul tînărului recent nu este 
să fie un revoltat, ci un «maleabil». Comparaţi pe 
tinerii de azi cu cei din «generaţia de aur dintre 
cele două războaie mondiale, Ţuţea, Cioran..... 
[...] Cu cât conformismul este mai vîrtos, cu atit 
se vîntură mai mult falsa revoltă 

a «marginalilor», «teribiliştilor» şi revoluţio 
narilor subvenţionați (feministe, gay etc.) - 

de fapt, manifestări ale deculturalizării 
catastrofale ale tinerei generații.“ 


(urmare din pag. 3) 


rezidă în numărul şi impactul canalelor media la 
care are acces. Una din virtuțile esenţiale ale 
AZEC este aceea că se face locul de întîlnire al 
unor persoane cu cele mai diferite firi, aspirații, 
mijloace de exprimare, maniere de abordare şi 
orientări politice. Cooperarea lor este posibilă 
datorită valorilor şi principiilor comune - 
provenind din învățătura creştină. În AZEC do- 
mină un echilibru între caractere şi tendințe 
diferite, care se reflectă şi în conducerea orga- 
nizaţiei. Aşa încât asociaţia este scutită de bă- 
nuiala că ar sluji cutare direcţie, sau cutare inte- 
res - altele decât cele declarate în documentele 
sale programatice. 

AZEC ar putea mijloci o mai bună comuni 
care a Bisericii cu societatea şi, prin aceasta, să 
dezamorseze falsele conflicte. De asemenea, ar 
putea fi un partener al ierarhiei în mari proiecte 
de interes general. 

Asociaţia şi-a manifestat disponibilitatea în 
acest sens. Depinde de ierarhia Bisericii cum va 
răspunde miinii întinse, pentru a se închega un 
veritabil dialog. 

Simpozion ştiinţific 
panortodox la 
Mănăstirea Christiana 


Marţi 4 martie a.c., Mânăstirea Christiana 
din Bucureşti (şos. Pipera 49, sector 2) a fost gaz- 
da Simpozionului internațional Asistenţa spiri- 
tuală a bolnavului muribund. Abordare ortodo- 
xĂ, organizat de Fundaţia „Sf. Irina“, sub înaltul 
patronaj al Patriarhiei Române. 

Iniţiatorul şi „sufletul“ acestui eveniment 
deopotrivă ştiinţific şi religios a fost Prof. Univ. 
Dr. Pavel Chirilă (care a şi deschis lucrările), cti- 
tor atât al Mânăstirii Christiana, cât şi al Centrului 
de Îngrijiri Paliative „Sf. Irina“ din Voluntari (St. 
Erou Mircea Marinescu 3; www.paliativecare.ro). 

Printre invitaţii care au luat cuvâtul s-au nu- 
mărat personalități de marcă ale Ortodoxiei 
europene, deja cunoscute pentru contribuţiile lor 
în domeniul încă foarte tânăr al bioeticii creştine: 
ÎPS. Hierotheos Vlachos, Mitropolit de Nafpak- 
tos (cu comunicarea „Trecând de la viață la 
moarte“), Prof. Dr. Tristram H. Engelhardt jr (cu 
comunicarea „Remembering What Death is 
about? Reflections on End-of-Life Care“), Dr. Marc 
Andronikoff (cu comunicarea „Care sunt argu- 
mentele încrâncenării terapeutice“), Dr. Dmitri 
Avdeev (cu comunicarea „Moartea - începutul 
veşniciei“) şi Corinna Delkeskamp-Hayes (cerce- 
tătoare occidentală convertită la Ortodoxie, cu 
comunicarea „Raportul şi impactul bioeticii laice 
cu bioetica creştină“). Partea românească a fost 
reprezentată îndeosebi de Pr. Prof. Dr. Vasile Mi- 
hoc (cu comunicarea „Omul - trup şi suflet“), ce 
şi-a asumat şi postura de moderator al dezbate- 
rilor. 

Atât comunicările, cât şi discuţiile aferente 
au o fost de mare folos celor prezenţi, onorând 
deopotrivă statutul științitic şi cel duhovnicescal 
Simpozionului, ce poate fi considerat o reuşită 
din toate punctele de vedere, cu o notă aparte 
pentru virtuțile organizatorice: găzduire caldă şi 





atentă, traducere simultană în cască (pentru lim- 
bile engleză, franceză, neogreacă şi rusă), sono- 
rizare excelentă, mape informative pentru fieca- 
re participant etc. Asistenţa a fost mult mai nume- 
roasă decât se prevăzuse (preoți, monahi, teologi 
mireni, medici, asistenți sociali, gazetari, stu- 
denţi), iar atmosfera vie şi înnobilată de un supe- 
rior spirit dialogal. 

Păcat că nici o faţă arhierească din B.O.R. nu 
a găsit de cuviință să onoreze cu prezenţa ei pă- 
rintească pe organizatori şi pe iluştrii oaspeți 
(măcar unul dintre episcopii-vicari de la Bucu- 
reşti s-ar fi cuvenit să se afle de față, fie şi numai 
la deschiderea lucrărilor). Ce-i drept, a doua zi, 
principalii actanţi ai Simpozionului au efectuat o 
vizită la Patriarhia Română (după care s-au reunit 
la Centrul „Sf. Irina“, pentru prânzul festiv care a 
încheiat fericita manifestare). (Răzvan Codrescu) 

Necesitatea înnoirii 
ierarhiei BOR 


Circulă în ultima vreme, prin presa centrală, o serie de „propuneri“ sau 
„inovaţii“ cu privire la posibilitatea de retragere din scaunele episcopale a 
unor ierarhi ai Bisericii Ortodoxe Române, pe motiv de boală sau vârstă 
înaintată. Nu este lipsit de interes să abordăm acest aspect care a luat, pe 
alocuri, forma unei campanii violente, cu atât mai mult cu cât discutarea sa 
poate contribui Ia clarificarea unor chestiuni de interes general. 


Constantin Mihai 





necanonică. Un episcop nu poate fi retras din 

scaun decât prin caterisire. Investiţia cu cârja 
pastorală se face pe viaţă, şi nici boala, nici vârsta 
înaintată, nici oboseala nu scuză şi nu îndreptă- 
țesc canonic o retragere. Că asemenea „propu- 
neri“ sau „inovaţii“ încep să circule prin publicis- 
tica noastră, nu este nimic nou. Toate acestea fac 
parte din sistemul de sabotare a Bisericii, aplicat 
cu o stăruință perversă de puterea lumească, prin 
intruziunea flagrantă a politicului în lucrurile 
dumnezeieşti. Pentru boală sau vârstă înaintată, 
canoanele prevăd asocierea unuia mai tânăr la 
păstorie. Dar de retragere sau demitere, nici 
vorbă. 

Nici nu poate fi altfel. Episcopatul nu este un 
drept, ci o îndatorire, una dintre cele mai grele. Re- 
tragerea ar echivala cu o dezertare. Când un ar- 
hiereu a fost învrednicit cu această sarcină dificilă 


AN A azi 
] n primul rând, o retragere din episcopat ar fi 














a episcopatului, el trebuie să o ducă până la capăt 
împotriva tuturor atacurilor şi adversităţilor. Ni- 
meni nu stă în scaunul episcopal pentru satisfacţi- 
ile lui personale, ci pentru gloria Bisericii. 

Se abordează acest aspect al retragerii din 
scaun ca o parte esenţială a primenirii sau a refor- 
mei ierarhiei noastre ecleziastice. Această refor- 
mă nu mai poate întârzia. Prima înnoire necesară 
este cea din rândurile chiriarhiei. Primenirea va 
trebui să fie făcută şi este bine ca ea să fie înles- 
nită pentru a se evita gesturile energice. De 
aceea, trebuie să se procedeze pravoslavnic, nu 
prin demitere. După canoane, demiterea nu exis- 
tă. Există numai caterisirea, precum şi o formă de 
retragere voluntară din scaun, singura canonică, 
pe care chiriarhia noastră a uitat-o. Este vorba, 
aşa cum aminteam mai sus, de asocierea la păsto- 
rie a unui arhiereu tânăr. 

Prin urmare, acei dintre chiriarhi care se 
simt bătrâni, bolnavi sau obosiţi şi care îşi dau 
seama că rămânerea lor mai departe în scaun nu 
poate fi în nici un fel de folos marilor interese ale 
Bisericii vii, se pot retrage la o mânăstire, lăsând 
în scaun un arhiereu tânăr, pătruns de adevărul 
duhovnicesc al Ortodoxiei, care, la trecerea la 
cele veşnice ale titularului, să-i ia şi de drept, nu 
numai de fapt, locul. În acest mod ar trece în scau- 
nele de păstorire elemente tinere, viguroase, cul- 
te, credincioase şi dreptcredincioase, contribuind 
la revigorarea Bisericii. 

Înnoirea vieţii bisericeşti trebuie să se reali- 
zeze canonic, cu chiriarhii, şi nu împotriva lor, aşa 
cum sugerează noile propuneri gazetăreşti. 

Pretext de zarvă 
feministă: 
femeia în Biserică 


Discriminarea femeilor, concretizată prin salarii mai mici decit cele 
primite de bărbaţi pentru activități identice şi printr-o judecată morală 
mai aspră decât cea acordată bărbaţilor în cazul unor abateri similare, se 
datorează misoginismului antic, deopotrivă grec și iudaic, preluat şi 
conservat de crestinișmul instituţional cu prețul deformării sau ienorării 
cu bună ştiinţă a mesajului revoluționar al lui lisus - iată, în rezumat, 


concluzia, demonstraţia și „premisa apriorică 


(pentru a întrebuința 


doar unul din pleonasmele şi formulările stîngace care abundă în 
articolul „Creștinismul şi marginalizarea femeii“ publicat de 


„Evenimentul zilei“ din 16 martie a.c.). 


Gheorghe Fedorovici 





pretenții ilustrat de autorii articolului reu- 

şeşte să demonstreze cu totul altceva: cît de 
jalnică este starea învățămîntului românesc con- 
temporan de vreme ce poate produce asemenea 
monstruozități, şi cât de bine se ţine creştinismul 
în ciuda vîrstei sale venerabile (dovada fiind 
atacurile duse contra sa în continuare pe toate 
fronturile). Absența unui semnatar este de 
asemenea grăitoare: un asemenea text nu putea 
fi compus de cineva, de o persoană, ci de un 
ceva, de o entitate anonimă lipsită de contur şi 
identitate, care nu va putea ieşi niciodată din 
cercul de clişee exprimate la adăpostul protec- 
tor al masei amorfe compusă de indivizi de 
serie. Totuşi, iar acesta ar fi „meritul“ atacului 
recent, răspunsul nu trebuie să ducă la o 
polemică, ci la o adîncire a reflecţiei teologice 
asupra sepărării dintre sexe; după cum măr- 
turisea recent un eminent teolog contemporan, 
este vorba de un aspect încă insuficient aprofun- 
dat de lumea teologică (vezi John Behr, „Scurt 
comentariu la «ontologia genului» - publicat în 
Studii Teologice, nr. 4, 2006, pp. 170-177). 


L, a drept vorbind, tipul de gîndire de lemn cu 


Este destul de greu să „tilcuieşti“ creştinis- 
mul (Fapte 8, 31) cuiva care nu este creştin, şi cu 
atit mai greu cuiva care este anticreştin; dar cînd 
ai de-a face cu cineva care este potrivnic creştinis- 
mului crezînd că ştie ce este creştinismul, dialo- 
gul este imposibil. Nu ne rămîne decit să ne ru- 

găm şi să fim ceea ce Hristos ne cere să fim şi ne 
dă să fim: hristoşi. 

Cîteva precizări trebuie făcute totuşi. Pe de o 
parte, întrucât aceşti indivizi aparțin tipului uman 
care obişnuieşte să scrie porcării pe pereţii WC- 
urilor publice, ei tind în mod natural să transfor- 
me întreaga lume într-un WC - aceasta este viz- 
iunea lor despre lume şi viață. Încât atunci cînd îi 
vedem murdărind lumea, putem să le strigăm cel 
puţin: „jos labele!“ Altfel vor ajunge să-şi închi- 
puie că ocupaţia lor nu este doar distractivă, ci şi 
legitimă. Pe de altă parte, sunt printre noi creştini 
care pot fi intimidați de aparenta „seriozitate“ şi 





„documentare“ a unor asemenea fițuici, mai 
ales că se poate întîmpla ca cineva apropiat să le 
fluture pe la nas astfel de colportări, strigîndu-le 
triumfător: „Eh, vezi de ce sînt în stare popii 
tăi?“ Amintesc aşadar cele câteva puncte ele- 
mentare cu totul ignorate de autorii articolului 
din „Evenimentul zilei“ (spun „autorii“ fiindcă 
mi-e greu să cred că un singur individ ar fi capa- 
bil de atita stupizenie, rea voință, superficiali- 
tate, ura şi lipsă de caracter) şi care sînt, sau ar 
trebui să fie familiare nu doar oricărui creştin, ci 
şi oricărui om care pretinde că are o minimă 
educație. 

Şi bărbatul, și femeia slujesc 
Vieţii 


În primul rînd, Hristos nu a „propovăduit 
egalitatea oamenilor indiferent de culoare, avere 
sau sex“, cum cred autorii articolului - acela a 
fost Marx. Hristos nici măcar nu a propovăduit 
ceva, El este mesajul. Hristos a adus şi a împlinit 
voința Tatălui ca „toţi să fie una“ (loan 17, 11) du- 
pă modelul unităţii Sfintei Treimi, dînd astfel 
omului puterea de a-şi împlini vocaţia (loan 1, 
12). Din perspectiva Evangheliei, oamenii sînt 
mai degrabă neegali, fiindcă au primit daruri di- 
ferite (1 Corinteni, 12). Iar darurile sînt slujiri, nu 
privilegii. Înțelegerea sacerdoțiului ca privilegiu 
acordat bărbaţilor (Situaţie caracteristică occi- 
dentului) a determinat reacția îndreptăţită a fe- 
ministelor de a solicita această calitate ca pe un 
drept. Acest lucru este posibil mai ales în protes- 
tantism, unde preoţia nu este şi sacramentală, ci 
doar universală. În creştinismul ortodox însă, 
preoţia sacramentală este o slujire încredințată 
bărbatului. Există mai multe explicaţii pentru 
acest lucru, dar aici aş invoca-o pe cea mai eviden- 
tă: femeia slujeşte vieţii prin naştere de prunci în 
timp ce bărbatul, ca preot, slujeşte vieții aducînd 
fiul omului înaintea Fiului Tatălui ceresc şi pe Fiul 
înaintea omului în cadrul sfintelor slujbe şi în 
mod culminant la Sfînta Euharistie, în potirul 
unde se află, „ascunsă cu Hristos în Dumnezeu” 
(Coloseni 3, 3), Viaţa lumii. Şi bărbatul, şi femeia 
slujesc Vieţii în felul lor specific. 


Înțelegerea pesimistă 
a sexualităţii 


În al doilea rînd, părerea că păcatul originar 
a fost determinat de o cauză sexuală (şi, de aici, 
culpabilizarea femeii), nu este o perspectivă a 
Bisericii, cum susțin autorii articolului, ci o aiu- 
reală proprie teologiei apusene, apărută şi dez- 
voltată în special în cadrul augustinismului. Aces- 
ta este punctul esenţial care separă în mod ire- 
conciliabil teologia răsăriteană de cea apuseană 
(în ciuda cîtorva excepții prezente şi într-o parte, 
şi în celalaltă). Modul diferit în care este văzută 
cauza păcatului originar a dus în mod necesar la 
soteriologii diferite: în Apus, accentul cade pe 
achitarea omului şi împăcarea unui Dumnezeu 


miînios, pe cînd în Răsărit este văzută mai ales 
restaurarea omului, şi, o dată cu el, a creaţiei, 
prin dobîndirea comuniunii cu Dumnezeu. Tre- 
buie spus totuşi că teologia occidentală recentă a 
început, sub influența mariologiei, să-şi reconsi- 
dere poziţia față de natura şi rolul femeii. Este 
destul să amintim aici Scrisoarea apostolică a lui 
loan Paul al II-lea, Mulieris dignitatem şi mai cu 
seamă cartea sa Homme et femrme 1] les crea 
(Cerf, 2004). Totuşi, faptul că în teologia catolică 
celibatul continuă să fie o condiţie pentru preo- 
ție, dovedeşte că înțelegerea pesimistă a sexuali- 
tății şi, în fond, a trupului omenesc, specifică lui 
Augustin, reprezintă pentru catolici o limită de 
nedepăşit. 


Omul este om doar unit 
cu Hristos 


Teologic vorbind, om cu adevărat nu este 
nici bărbatul, nici femeia şi nici măcar bărbatul 
unit cu femeia, ci lisus Hristos Dumnezeu-omul şi, 
de-abia prin unire cu EI, orice bărbat şi orice 
femeie. Relaţia dintre bărbat şi femeie, subliniază 
Sf. Ap. Pavel (principalul responsabil de „deviaţi- 
ile“ Bisericii în opinia autorilor articolului din 
„Evenimentul zilei“ care nu fac altceva decât să 
repete temele gnostice prezente în Codul lui Da 
Vinci), nu poate fi înțeleasă decit în Hristos şi în 
Biserică (Efeseni 5, 32). Cu alte cuvinte, pentru 
Apostol, bărbatul şi femeia sînt făcuți să trăiască 
împreună la adîncimea tainei cu care Hristos îşi 
dăruieşte Trupul Bisericii, iar Biserica îl păzeşte, 
îl „trăieşte“ în curăţie, în sfințenie. Adică în sluji- 
rea reciprocă întemeiată pe jertfă şi învierea lui 
Hristos din care nu ne putem împărtăşi decât în 
măsura în care suntem în El, adică în Biserică. 
În final, pentru cine doreşte să vadă felul în care 
înțelege teologia ortodoxă păcatul originar şi 
chestiunea sexualităţii, iată câteva sugestii de lec- 
tura: Vladimir Lossky, Introducere în teologia 
ortodoxă (Edit. Enciclopedică, 1993, pp. 100- 
107), Panayotis Nellas, Omul - animal îndum- 
nezeit (Ed. Deisis, 1994, reeditată, din fericire, de 
câteva ori între timp), Lars Thunberg, Antropo- 
logia teologică a Sf Maxim Mărturisitorul (So- 
phia, 2005, pp. 162-180; 410-419), John Meyen- 
dorff, Teologia bizantină (EIBMBOR, 1996, pp. 
185-224). 

Rostul femeii 
in creștinism 


Articolul „Creștinismul şi marginalizarea femeii“ din „Evenimentul 
zilei“ din 16 martie a.c., abordează o problemă pe cât de importantă 
pentru societatea românească de azi, pe atât de controversată şi prost 


„administrată“: statutul femeii în creştinism. 
Antonio Aroneasa 


utorul articolului (anonim, căci nu se sem- 
Â nează) pleacă de la unele concepții referi- 

toare la Biserică specifice epocii comu- 
niste şi de Ia altele „mai noi“, apărute recent în 
mass-media, care vor să scoată în relief o altă per- 
sonalitate a lui lisus Hristos, total diferită de 
învățătura Bisericii şi negativă faţă de cea pe care 
o acceptăm şi o mărturisim încă de la întemeierea 
creştinismului. Cu alte cuvinte, autorul ajunge la 
concluzia că femeia este, nici mai mult nici mai 
puţin marginalizată în creştinism. Realitatea nu 
este nici pe departe aceasta însă ne-am obişnuit 
ca o parte a presei să arunce în ochii creştinilor 
informaţii false, prost argumentate, doar cu scop- 
ul de a lovi în Biserică şi de a-şi face cunoscute 
numele în acest mod. 





Sfinţenia femeii creștine 


Istoria omenirii începe odată cu neascul- 
tarea protopărinților Adam şi Eva, ceea ce în- 
seamnă că începutul istoriei se împleteşte cu că- 
derea în păcat a lui Adam şi a Evei. Învățătura 
creştină ne învață într-un mod foarte clar că prin 
femeie a intrat păcatul în lume, ceea ce nu în- 
seamnă că femininul este pus sub semnul dez- 
onoarei prin afirmarea acestui adevăr. De fapt 
acesta este un adevăr biblic, iar învățătura care 
ne spune că femeia este poarta de intrare a păca- 
tului în lume nu îl dezvinovățeşte nicidecum pe 
„bărbatul“ Adam. În învățătura creştină ambii 
sunt vinovaţi, iar consecinţele păcatului se răs- 
frâng asupra amândurora. „Voi înmulți mereu 


necazurile tale, mai ales în vremea sarcinii tale; în 
dureri vei naşte copii; atrasă vei fi către bărbatul 
tău şi el te va stăpâni“. Iar lui Adam i-a zis: „Pentru 
că ai ascultat vorba femeii tale şi ai mâncat din 
pomul din care ţi-am poruncit: «Să nu mănânci», 
blestemat va fi pământul pentru tine! Cu oste- 
neală să te hrăneşti din el în toate zilele vieţii tale! 
Spini şi pălămidă îţi va rodi el şi te vei hrăni cu 
iarba câmpului! În sudoarea feţei tale îţi vei 
mânca pâinea ta, până te vei întoarce în pămân- 
tul din care eşti luat; căci pământ eşti şi în pământ 
te vei întoarce“ (Facere 3, 16-19). Acesta este bles- 
temul, aceasta este consecinţa căderii în păcat su- 
portată de fiecare, de bărbat şi de femeie - în- 
trucât responsabilitatea a fost a amândurora, 
adică a omului pe care Dumnezeu I-a creat după 
chipul Său. Amândoi suportă consecinţele, dar în 
mod diferențiat, iar pe lângă toate acestea, se 
arată că femeia va fi supusă bărbatului ei, în urma 
căderii în păcat. Realitatea istorică ne arată că aşa 
au stat lucrurile şi, într-adevăr, în religia iudaică şi 
mai ales în religiile păgâne statutul femeii a fost 
unul de inferioritate, de supunere faţă de bărbat. 
Însă, în comparaţie cu situaţia existentă în acea 
epocă istorică la celelalte popoare, la iudei fe- 
meia avea un statut privilegiat. Este suficient să 
amintim de chipul biblic al matriarhelor Sarra, 
Rebeca, Rahela, sau de cel al judecătoarei Debo- 
ra, sau de cel al lui Rut moabiteanca (ca să dăm 
câteva dintre exemplele cuprinse în Vechiul Tes- 
tament). Această înaintare spirituală a neamului 
iudaic nu se poate explica decât prin legătura pe 
care evreii o aveau cu Acel Dumnezeu invizibil, 
care le-a dăruit printre altele cel mai avansat cod 
moral al acelei epoci, Decalogul primit de Moise, 





14 


anul VI e nr. 62 


ÎN DEZBATERE 





care până astăzi modelează relațiile dintre se- 
meni şi dintre oameni şi Divinitate, atât în iu- 
daism cât şi în creştinism. 

Am considerat necesar să amintesc, pe scurt, 
câte ceva despre statutul femeii în iudaism întru- 
cât creştinismul îşi trage seva din legea iudaică, 
cu deosebirea că Hristos vine să împlinească şi să 
desăvârşească această lege, depăşind unele ba- 
riere şi restricţii impuse tocmai de faptul că lu- 
mea se afla încă sub robia păcatului strămoşesc. 
Legea veche, ne spune Sf. Apostol Pavel, a fost 
doar un pedagog către Hristos, Cel care vine să o 
desăvârşească pe aceasta şi să ne mântuiască pe 
noi. Începând de acum aflăm că dacă printr-o fe- 
meie a intrat păcatul în lume, tot printr-o femeie 
ne-a venit nouă mântuirea şi anume prin Maica 
Domnului. Aşadar femeia stă şi la originea 
căderii, dar şi la cea a ridicării noastre din robia 
păcatului. Din păcate, cei care critică aşa-zisa ati- 
tudine „medievală“, retrogradă a Bisericii față de 
femeie, nu cunosc sau nu vor să cunoască aceste 
aspecte. Prototip creştin al femeii, Maica Dom- 
nului este cea care la adus pe Hristos în lume. 
Mântuitorul Hristos, Care vine să mântuiască în- 
treaga lume dăruind tuturor Împărăția lui Dum- 
nezeu, nu exclude nici pe departe de la această 
şansă femeia. Creştinismul a fost şi este o şansă 
pentru femeie, unica şansă de a ieşi din starea de 
supunere față de bărbat, din starea de obiect la 
care a fost condamnată în antichitate. Este sufi- 
cient să amintim sfaturile pe care le dă sfântul 
Apostol Pavel bărbatului şi femeii în privinţa că- 
sătoriei: „dar din cauza desfrânării, fiecare (băr- 
bat) să-şi aibă femeia sa şi fiecare femeie să-şi aibă 
bărbatul său. Bărbatul să-i dea femeii iubirea da- 
torată, asemenea şi femeia bărbatului. Femeia nu 
este stăpână pe trupul său, ci bărbatul; asemenea 
nici bărbatul nu este stăpân pe trupul său, ci fe- 
meia. Iar celor ce sunt căsătoriţi, le poruncesc, nu 
eu, ci Domnul: Femeia să nu se despartă de băr- 
bat! Iar dacă s-a despărțit, să rămână nemăritată, 
sau să se împace cu bărbatul său; tot aşa bărbatul 
să nu-şi lase femeia. Căci bărbatul necredincios se 
sfinţeşte prin femeia credincioasă şi femeia 
necredincioasă se sfințeşte prin bărbatul credin- 
cios“ (1 Cor. 7, 2-4, 10-11, 14). Îndatoririle speci- 
fice căsătoriei îi privesc pe ambii în egală măsură, 
pentru că împreună formează familia despre care 
învățătura Bisericii ne spune că este icoană a 








4 N ă EP 4] 
Sfintei Treimi. Pricină de scandal pentru femeia 
emancipată din zilele noastre este şi un alt verset 
al Sf. Pavel, în care acesta spune că femeia trebuie 
să se teamă de bărbat (cf. Efeseni 5, 33). Însă 
orbirea eretică îi face pe aceşti „critici“ să nu vadă 
decât ceea ce le dă satisfacţie, pentru că tot Sf. Ap. 
Pavel, în aceeaşi epistolă către Efeseni, îi desco- 
peră bărbatului responsabilitatea pe care o are 
față de femeia sa: „Bărbaţilor, iubiți pe femeile 
voastre, după cum şi Hristos a iubit Biserica, şi S- 
a dat pe Sine pentru ea...“ (Efeseni 5, 25). Teme- 
rea femeii faţă de bărbat este legată la Sf. Ap. Pa- 
vel de iubire şi este vorba despre acea teamă pe 
care oricare dintre noi o resimte atunci când are 
grijă să nu provoace suferință celor iubiți, celor 
dragi, acea dorință şi teamă de a nu-l supăra pe 
Dumnezeu cu păcatele săvârşite. Însă, pentru 
aceasta bărbatul este chemat să îi dăruiască soţiei 
sale acea iubire jertfelnică, asemenea lui Hristos 
care se jertfeşte neîncetat pentru biserica Sa. De 
asemenea, trecând de la Scriptură la Tradiţie, 
putem observa foarte uşor că, încă din perioada 
primară, în viaţa Bisericii femeile au avut aceleaşi 
şanse de a se sfinți ca şi bărbaţii. De fapt sinaxare- 
le sunt pline de sfinte femei muceniţe, sau cuvioa- 
se, altele împărătese, sau chiar soţii care şi-au 
urmat bărbaţii în moartea lor mucenicească pen- 
tru Hristos. Este, prin urmare, anormal să acuzi 
creştinismul şi Biserica de faptul că marginali- 
zează femeia, atâta timp cât lucrurile stau tocmai 
invers. În creştinism femeia are aceleaşi şanse la 
mântuire ca şi bărbatul şi acesteia i se acordă 

aceeaşi demnitate, de vreme ce împreună pot for- 
ma, prin Taina Cununiei, acea unitate prin care se 
stăvileşte desfrâul, se înmulţeşte iubirea şi se 
împlineşte porunca dumnezeiască de perpetuare 
a neamului omenesc. Cei doi alcătuiesc o unitate, 
în care se împlinesc unul pe altul şi cu toate aces- 
tea ei nu sunt egali, iar Biserica nu a militat nicio- 
dată pentru egalitatea dintre bărbat şi femeie, 
pentru că nu ar fi fost nici reală, nici conformă cu 
învăţătura creştină. 


Demnitate sau egalitate? 


Întotdeauna teologia creştină a vorbit de- 
spre diversitatea în unitate care caracterizează în- 
treaga creaţie divină şi, în consecinţă, şi familia 
creştină. Pentru a forma o familie, o unitate indiso- 
lubilă cei doi nu trebuie să fie la fel, ei nu trebuie 
să se anuleze, ci să se completeze. Aici stă frumu- 
seţea pe care Dumnezeu a pus-o în făptura umană 
şi în dorința acesteia de a forma o unitate por- 
nind de la diversitate. Cineva spunea într-o carte, 
foarte frumos, că în creştinism femeia nu este in- 
ferioară bărbatului, nu îi este nici superioară, dar 
nu este nici egală cu el, ci ea este pur şi simplu 
femeie. Ea este femeie şi datul ei ființial originar 
în actul creator al lui Dumnezeu nu poate fi anu- 
lat. Respectându-şi această feminitate şi desăvâr- 
şind caracteristicile care decurg din ea, femeia va 
fi demnă de a purta acest nume. Dorinţa de a 
deveni egală bărbatului este una falsă pentru fe- 
meie, neavând un suport real, care să îi dea o cât 
de mică îndreptăţire. „Nevoia de egalitate face fe- 
meia agresivă şi o pune pe o poziţie de rivalitate; 
femeia îl dublează pe bărbat, dar potenţialul afec- 
tivităţii sale specific feminine se epuizează, şi 
riscă să îşi piardă adevărata ei natură. Are loc o 
enormă deviaţie, agravată prin încorporarea fe- 
meii în lumea masculină, în momentul decaden- 
ței acestei lumi. Evoluţia economică actuală ac- 
ceptă unirea liberă ca poziţie socială. Cuplul tră- 
ieşte la hotel, iar copiii sunt daţi la internate. 
Tatăl diminuat în prerogativele sale şi mama ab- 
sentă lasă copiii în părăsire morală“. Aceste con- 
secințe care decurg din militantismul zgomotos 
al mişcărilor feministe pentru dobândirea egali- 
tăţii între „sexe“ ne sunt arhicunoscute. Femeia 
nu mai vrea să fie ceea ce este, ci vrea să fie băr- 
bat neştiind că împlinirea ei se realizează nu în re- 


fuzul firii, ci în transcenderea ei. Fuga de respon- 
sabilitate este specifică acestei epoci, iar ea im- 
plică inevitabil şi refuzul voit al împlinirii, pentru 
că orice femeie se împlineşte în maternitatea ei, 
şi în această înaltă demnitate la care este chemată 
ea participă la actul creator al lui Dumnezeu dând 
naştere unei noi vieți. De aceea problema egali- 
tății este din start pusă greşit, este una falsă toc- 
mai pentru că menirile sunt diferite şi cei doi 
devin una completându-se reciproc şi unindu-se 
în taina nunţii. Creştinismul nu a marginalizat 
niciodată femeia, însă acest lucru se petrece în 
zilele noastre tocmai prin mişcările feministe. Fe- 
meia este marginalizată, se auto-marginalizează 
atunci când renunță la chemarea ei şi atunci 
când, renunțând să mai fie ceea ce este, renun- 
țând să îşi poarte crucea, vrea să fie asemenea 
bărbatului. Orice femeie va descoperi sensul vie- 
ţii în căsnicie şi mai apoi în darul şi răspunderea 
de a fi mamă. Tocmai aceste aspecte sunt evitate 
de către mişcarea feministă în dorința de a mo- 
dela o femeie lipsită de griji şi responsabilități, o 
femeie în care bărbatul să vadă numai „sexul“, 
identificând-o cu un obiect de satisfacere a plă- 
cerii. Biserica, prin învățătura sa dată de Mântui- 
torul Hristos şi transmisă până în zilele noastre 
prin Sfânta Predanie, a ridicat femeia la cea mai 
înaltă demnitate la care putea fi ridicată. Femeia, 
chipul creştin al femininului, Fecioara Maria a 
devenit Mama lui Dumnezeu, cea care l-a primit 
pe Cel necuprins în pântecele ei. Nici un bărbat 
nu s-a bucurat de această demnitate şi nici un 
bărbat nu poate fi pus pe aceeaşi treaptă cu 
Maica Domnului. De aceea putem spune, pe firul 
revelaţiei divine, că dacă prin femeie a intrat 
păcatul în lume tot prin femeie a venit izbăvirea 
lumii. Femeia creştină este diferită de arhetipul 
feminin promovat de ideologiile seculariza(n)te, 
înmulţite precum ciupercile după ploaie. Femeia 
creştină se ridică pe cea mai înaltă treaptă de vie- 
țuire tocmai pentru că ştie să îşi plece genunchii 
în rugăciune şi să îşi deschidă inima pentru a 
primi acolo mângâierile Duhului pe care să le 
împartă mai apoi ca soţie şi ca mamă. Privind 
lucrurile în lumina revelaţiei ajungem să înţele- 
gem că masculinul şi femininul, bărbatul şi fe- 
meia sunt de fapt cele două piscuri ale umanităţii 
care au menirea de a se uni într-un singur trup 
pentru eternitate. 

Preotul între 
amvon şi tribună 


Sfântul Sinod al Bisericii Ortodoxe Române a hotărât să îngăduie participarea 
preoților Ia viața politică a cetății. Preoții vor avea dreptul de a candida ca 
independenţi pentru posturile de consilieri locali, dacă vor primi binecuvântarea 
ierarhului locului de care aparțin. Nu este permisă implicarea în alegeri din 
partea vreunui partid, iar motivaţia hotărârii este aceea că preoții vor putea să 
fie Ia curent cu problemele sociale ale comunității, dacă vor ti aleși în cadrul 
consiliilor locale. Dezbaterea fierbinte privind implicarea preoților în politică a 
fost relansată de această hotărâre a Sinodului Bisericii noastre. Însă nu numai 
hotărârea în conţinutul ei este controversată, ci şi contextul în care a fost 


Marcel Răduţ Seliște 





comunicată clerului și credincioșilor. 

onflictul abia stins pe care îl provocase 
GQ buclucaşa literă Sa articolului 26 din noul 
Statut al BOR, prin care Patriarhului i se 
conferea dreptul de a înființa stavropighii (adică 
să treacă unele mănăstiri în subordinea sa direc- 
tă) fără a fi necesar acordul ierarhului locului, a 
fost reaprins de problema transformării preoţi- 
lor în oameni politici. Tensiunile dintre Întâistă- 
tătorul Bisericii Ortodoxe Române şi Mitropolitul 
Bartolomeu Anania s-au acutizat datorită faptului 
că Patriarhia susţine că hotărârea prin care se în- 
găduie preoţilor să facă politică la nivel local a 
fost adoptată ca urmare a unor solicitări insisten- 
te venite din Transilvania, altfel spus de la ÎPS 
Bartolomeu. Acesta din urmă neagă afirmaţiile 
reprezentanţilor Patriarhiei. Iar purtătorul de 
cuvânt al Patriarhiei, Pr. Costel Stoica, revine şi 
spune că, de fapt, nu i-a pronunțat numele Mitro- 
politului de la Cluj. Confuzia este mare şi nu ajută 
Biserica... 


Ezitările și răzgândirile 
Bisericii 
După decembrie 1989, Sinodul Bisericii Or- 


todoxe Române a avut o atitudine neclară față de 
problema implicării preoţilor în viața poltică ro- 


mânească. În ianuarie 1990, Sinodul a interzis 
implicarea preoţilor în orice formă de partizanat 
politic, a permis episcopilor să aplice sancțiuni 
preoților activi politic şi i-a obligat pe preoții care 
dețineau funcții publice să-şi înceteze slujirea pre- 
oțească pe durata mandatului politic. Printr-o 
decizie a Sinodului din 1996 s-a reamintit că epis- 
copii, preoții, diaconii şi părinţii spirituali nu vor 
candida pentru locuri în Parlament. Preoții şi că- 
lugării erau chemați să-şi îndeplinească misiunea 
spirituală, incompatibilă cu o angajare partinică 
sistematică. Aceeaşi decizie interzicea preoților 
aderarea la vreun partid politic şi îngăduia impli- 
carea politică a preoţilor doar prin candidaturi ca 
independenți, la nivelul administraţiei locale. În 
aprilie 1998, Arhiepiscopul Bartolomeu Anania a 
cerut Sinodului să permită preoților ortodocşi să 
fie aleşi pe liste de partid, atât la nivelul adminis- 
traţiei locale, cât şi în Parlament, datorită faptului 
că numeroşi preoţi se aflau oricum implicați în 
viața politică şi era astfel necesară o rezolvare a 
situaţiei din partea Bisericii. Propunere a fost ig- 
norată de Sinod. În februarie 2000, Sinodul a re- 
amintit preoţilor că puteau candida la alegerile 
locale, dar nu şi la cele pentru Parlament, numai 
ca independenţi, cu aprobarea ierarhului locului. 
Decizia Sinodului nr. 410 din februarie 2004 a ce- 
rut preoţilor să nu se implice sub nici o formă în 
viața politică, fie pe liste de partid, fie prin candi- 

daturi independente şi a făcut apel la partidele 
politice să nu accepte preoți ca membri şi să nu 
folosească Biserica sau clerul în scopuri politice. 
Preoţii politicieni au primit un termen de zece 
zile pentru a alege între preoţie şi politică. Renun- 
țarea la preoţie în favoarea politicii era ire- 
versibilă, cel în cauză pierzând definitiv posibili- 
tatea de a mai fi reprimit în cler. Arhiepiscopul 
Bartolomeu a anunțat că preoţii-politicieni care 
nu vor respecta termenul de zece zile pentru a 
alege între Biserică şi politică vor fi puşi în dis- 
cuția curților consistoriale, cu consecințele de 
rigoare. 

Sinodul nu a reuşit să aplice cu fermitate 
Canoanele Bisericii, care de mai bine de o mie de 
ani rezolvă tranşant problema implicării pre- 
oților în politică. Reamintim aici trei dintre aces- 
te Canoane: 

Canonul Apostolic 6: Episcopul sau preotul 
sau diaconul purtări de grijă lumești să nu ia 
asupra-și, iar de nu ascultă, să se caterisească. 

Canonul Apostolic 81: Am zis că nu trebuie 
episcopul sau preotul să se amestece în adminis- 
trația publică, ci să se îndeletnicească cu treburile 
Bisericii. Deci ori să se înduplece a nu face aceas- 
ta, ori să fie caterisit. 





Canonul 10 al Sinodului VII Ecumenic: nu se 
îngăduie stabilirea unor preoți (în Constantino- 
pole) pentru a servi bogaţilor sau pentru a în- 
deplini funcţii publice. 

Mulţi s-ar grăbi să spună: „Canoanele sunt 
vechi! Este nevoie să răspundem realităților vre- 
murilor de acum! Să ne adaptăm, să ne moderni- 
zăm!“ Unul dintre argumentele în favoarea impli- 
cării preoților ortodocşi în politică este de natură 
naționalistfundamentalistă: alte culte ar avea 
reprezentanți în administraţia locală, în special 
în Transilvania, iar activitatea lor este în multe si- 
tuaţii potrivnică intereselor patrimoniale legiti- 
me ale Bisericii. Un alt argument care aminteşte 
de activismul politic susţine că preotul este che- 
mat să fie parte în deciziile pe care le iau conducă- 
torii cetății, spre binele enoriaşilor săi. Nu mai pu- 
țin important pare a fi şi argumentul că prin pre- 
zenţa sa în viaţa politică, preotul ar opera un fel 
de exorcizare, de sfințire a mediului politic româ- 
nesc. Nu în ultimul rând, se susține că preotul- 
consilier va avea posibilitatea de a cunoaşte mai 
bine problemele sociale ale comunităţii fiind 
membru al consiliului local. Dacă analizăm cu 
atenție aceste argumente folosindu-ne nu numai 
de experienţele pe care ni le oferă viaţa, ci mai 

ales de Învățătura Mântuitorului nostru lisus 
Hristos, vom descoperi că sunt false în conținut şi 
nocive în consecințe. 


Justificare pentru păcat? 


Analizând argumentul care ne spune că alte 
culte folosesc pârghii politice împotriva Bisericii 
noastre, trebuie să arătăm faptul că Biserica Cato- 
lică şi Biserica Greco-Catolică, adică principalii 
adversari ai Bisericii Orodoxe în Transilvania, au 
propriile norme care interzic participarea cleru- 
lui la viaţa politică, prezenţa preoţilor acestor cul- 
te în viața politică nefiind atât de puternică pre- 
cum susțin adepții politizării Bisericii noastre. 
Dacă avem probleme în Transilvania, aceasta es- 
te datorită faptului că ierarhia Bisericii Ortodoxe 
Române nu a reuşit să fie constantă şi fermă în 
dialogul cu Biserica Catolică, pentru a rezolva du- 
reroasa rană a sufletului românesc numită Unia- 
ţia. Ierarhia noastră s-a grăbit să ofere Vaticanului 
diferite gratuități în negocieri precum cele de 
anul trecut de la Ravenna, fără a obține vreun 
progres în clarificarea relaţiilor cu greco-catolici. 
Astfel s-a ajuns în situaţia ca o comunitate de 
aproximativ 200.000 de greco-catolici să-şi impu- 
nă voinţa în fața a aproape 20 de milioane de 
creştini ortodocşi şi să obțină avantaje la care, în 
mod normal nu ar avea dreptul. Nu mai amintesc 
faptul că Biserica greco-catolică a devenit un fel 
de refugiu al foştilor preoţi ortodocşi sancționaţi 
pentru felurite abateri grave de la Canoanele şi 
disciplina Bisericii. Apoi, cred că nu este firesc să 
cădem în păcat şi să acceptăm păcatul ca normali- 
tate pe motiv că societatea în care trăim procla- 
mă aceasta. Faptul că un catolic, greco-catolic, 
protestant sau neo-protestant se implică în 
politică şi încalcă astfel poruncile lui Hristos nu 
mă îndreptăţeşte să fac şi eu acelaşi păcat. Ne 
uităm legea... 

Argumentul că preotul îşi poate afla locul 
alături de conducătorii cetăţii în luarea deciziilor 
de natură politică mi se pare la fel de arogant la 
adresa învăţăturii creştine. Preotul este urmaşul 
Apostolilor lui Hristos şi mărturisitor al lui 
Hristos. Preotul este chemat să fie permanent în 
dialog cu cei care conduc cetatea, dar nu într-o 
împreună lucrare de natură politică. Hristos a evi- 
tat să fie conducător politic şi să se manifeste în 


vreun fel împotriva sau în susținerea puterii po- 
litice a timpurilor Sale. A intrat deja în firescul 
vieţii de creştin învățătura: „Daţi Cezarului cele 
ale Cezarului şi lui Dumnezeu cele ale lui Dum- 
nezeu“. Să nu uităm ce s-a întâmplat în istorie 
atunci când Biserica s-a proclamat forţă politică 
sau a condus împreună cu puterea politică. În Bi- 
zanț, amestecul împăratului în viața Bisericii, dar 
şi al Patriarhului în jocurile de culise ale Curţii Im- 
periale au provocat decăderea Imperiului creştin 
şi într-un final, dispariția acestuia sub sabia mu- 
sulmanilor. Biserica Catolică a devenit o instituţie 
odioasă atunci când a încercat să-şi impună voin- 
ţa prin mijloace politice, cel mai cunoscut şi sân- 
geros instrument al catolicilor fiind înfiorătoare 
Inchiziţie, care a oprit evoluţia spirituală a Euro- 
pei pentru mai mult de o sută de ani. În secolul 
XX, dar şi acum, la început de secol XXI, regimu- 
rile naţionaliste din Balcani şi din fosta URSS care 
au guvernat sau guvernează cu sprijinul direct al 
Bisericilor Ortodoxe locale au provocat instabili- 
tate politică în zonă şi nu au adus mult-promisa 
bunăstare materială sau spirituală pentru popoa- 
rele respective. Au reuşit doar să compromită 
mesajul lui Hristos pentru că lau îmbrăcat în 
haina politică a naţionalismului fundamentalist. 
Învățătura creştină nu poate fi transformată în 
doctrină politică, misionarismul preoţilor nu 
poate fi înlocuit cu activismul politic. Dacă accep- 
tăm această pervertită transformare, atunci 
acceptăm căderea în păcat şi aşezarea preotului 
într-o inferioritate întunecată: din mărturisitor al 
cetăţeniei cereşti şi veşnice, al Împărăției Cerului, 
preotul devine un activist al cetățeniei pămân- 
teşti şi trecătoare, un slujitor al împărăției pă- 
mântului. Ne uităm menirea... 


O altă ispită pe spatele 
preotului 


Se mai spune că preotul ales în consiliile lo- 
cale va aduce acolo un dram de bun simţ, de viață 
curată, va exorciza oarecum viața politică. Îi su- 
punem pe preoţi la o nouă ispită. În consiliile lo- 
cale nu se discută probleme de credință. Aceste 
consilii administrează avuţia comunității prin 
intermediul jocului democratic al echilibrului 
puterilor politice reprezentate în consiliul respec- 
tiv. Reprezentanţii partidelor se luptă pentru ad- 

ministrarea avuţiei publice. În această luptă se 
folosesc în multe situaţii mijloace imorale, iar 
uneori chiar ilegale. Probabilitatea ca preotul să 
poată opri astfel de manifestări este aproape 
zero, cel puţin în România timpurilor noastre. În 
cel mai fericit caz vom avea preoți care se vor 
lupta singuri până la epuizare sau compromitere 
cu imoralitatea vieţii politice. Ce vom face însă în 
cazul în care preotul este el însuşi imoral şi va 
gira cu preoţia acţiunile imorale sau ilegale ale 
consiliului? Îi vom interzice să mai fie consilier 
local, însă vom rămâne cu ruşinea. Cred că atâta 
timp cât în popor există vorba: „Să faci ce zice 
popa, nu ce face popa“ ar fi bine să ne abţinem la 
a considera că purtătorul de haină preoțească 
este implicit şi un model de viaţă creştină tocmai 
datorită acestei haine preoţeşti. Apoi, cred că nu 
suntem îndreptățiți să pretindem că avem capaci- 
tatea de a face curățenie în viața politică româ- 
nească în situaţia în care activitatea administra- 
ției bisericeşti este de multe ori grav afectată de 
simonie, nepotism şi arghirofilie. Ne uităm 
smerenia... 

Argumentul că preotul va cunoaşte mai bine 
problemele sociale ale comunităţii dacă va fi con- 
silier local este spus fie din neştiință, fie din ipo- 
crizie. Dacă simpla participare la şedinţele consi- 
liului local este cheia acestei cunoașteri, atunci 
preotul poate să participe la şedinţele respective 














în calitate de cetăţean. Aceste şedinţe sunt pub- 
lice şi legea dă dreptul oricărui cetățean să parti- 
cipe ca observator. Există şi numeroase alte drep- 
turi pe care cetăţenii le au faţă de consiliile locale, 
cum ar fi de exemplu dreptul de a cunoaşte cu 30 
de zile înainte ordinea de zi a şedinţei consiliului 
sau dreptul de a solicita prin intermediul unei 
organizaţii neguvernamentale realizarea unei 
dezbateri publice cu privire la un proiect de hotă- 
râre ce urmează a fi adoptat de consiliul local. 
Cred că este o ipocrizie să spunem că doar fiind în 
consiliul local un preot poate cunoaşte proble- 
mele comunităţii pe care o păstoreşte. Parohia şi 
calitatea de preot oferă căi mult mai bune şi mai 
eficiente de a afla care este starea materială şi 
mai ales duhovnicească a enoriașilor. Hristos, 
Apostolii Săi, Sfinţii Părinţi ai Bisericii nu au fost 
nici consilieri locali şi nici în vreo altă slujire 
politică lumească şi totuşi şi-au împlinit menirea 
de a se jertfi pentru neamul omenesc. 


De ce n-am promovat oameni 
politici creștini? 


Care pot fi avantajele Bisericii dacă preoții 
vor fi aleşi în consiliile comunale, orăşeneşti, mu- 
nicipale sau judeţene? Avantajele sunt cele mate- 
riale, accesul la resursele financiare şi materiale 
ale comunităţii, altfel spus, o posibilă bunăstare 
materială. Preţul plătit pentru această bunăstare 
materială îmi pare însă prea mare. Dacă Biserica 
noastră a ajuns în situaţia de a trimite preoții în 
politică, atunci înseamnă că ne recunoaştem eşe- 
cul în încercarea de a reîncreştina poporul român 
după cei aproape 50 de ani de comunism. Ar fi 
timpul să ne întrebăm de ce nu am reuşit să pro- 
movăm oameni politici apropiaţi de valorile creş- 
tine. Vocea profetică a Bisericii noastre a rămas 
ca în vremea comunismului: amuţită. Ierarhii 
noştri se grăbesc să binecuvinteze adunările 
politicienilor şi sunt prea puţin dornici să-i mus- 
tre pe aceştia când prin deciziile lor afectează 
sufletul şi călătoria poporului nostru spre Dum- 
nezeu. Preotul-politician nu poate fi altceva decât 
o cădere de la Canoanele Bisericii noastre şi mai 
ales, o pervertire a chipului lui Hristos în preot. 
De la înălțimea tribunei politice preotul va fi poa- 
te mai vizibil în cele lumești, însă amvonul bise- 
ricii va rămâne pustiu şi tăcut... şi va fi păcat. 

Vedere de pe Centura Politicii 


Primiţi cu uninominalul? 


Viorel Patrichi 








mânia. Cu 231 de voturi pentru, 11 împo- 

trivă şi 18 abţineri, Camera Deputaţilor a 
adoptat legea pentru votul uninominal, în vari- 
anta PSD+PNL+ProDemocraţia. „Cei 322* nu au 
agreat formula propusă de Traian Băsescu la refe- 
rendum, prin care parlamentarii puteau fi aleşi 
ca primarii. Cu alte cuvinte, ei au vrut vot mixt, 
să poată face jocurile la redistribuirea voturilor. 
Pentru aceşti domni, cei peste patru milioane de 
români care au votat pentru votul uninominal, 
în varianta propusă de preşedinte, nu contează! 
Atunci de ce-ar trebui ca ei să conteze pentru 
noi? 


7 i importantă pentru lumea politică din Ro- 


Numărul colegiilor uninominale este egal cu 
numărul total de deputați şi senatori. Fiecare par- 
tid va propune un singur candidat într-un cole- 
giu. Vor intra în Parlament atât formațiunile care 
depăşesc pragul electoral de 5%, dar şi cele care 
câştigă în şase colegii de deputaţi şi în cinci cole- 
gii de senatori. Pragul electoral rămâne 5%. Nu 
vom mai vota liste de partid, dar vom alege oa- 
meni propuşi de partide. Aproape că e acelaşi 
drac, cu diferența că partidele trebuie să fie foar- 
te atente cu cine se prezintă în prim plan. Măcar 
pentru salvarea aparențelor. 

Fiecare independent va depune o sumă 
egală cu cinci salarii minime pe economie, adică 
27,5 milioane de lei vechi, fond numit impropriu 
„cauțiune“. Parcă ai fi numai bun de puşcărie 
dacă încerci să candidezi pe cont propriu. Încă o 
dovadă că limbajul de lemn se transformă sub 
ochii noştri în limbă de tinichea. E adevărat, mai 
lucioasă, dar de tinichea. 


Cei susținuți de partide nu trebuie să plă- 
tească fiindcă primesc bani de la buget. Adică din 
banii noştri. Candidatul care va aduna 50%+1 din 
voturile exprimate va intra în Parlament din pri- 
mul tur de scrutin. „Cei 322* speră că românii nu 
vor vota masiv cu un anume candidat şi astfel vo- 
turile se vor redistribui proporțional, la masa ver- 
de, adică tot între partide, iar la negocierile din 
umbră se poate întâmpla orice. Să ne amintim ce 
jocuri a făcut Corneliu Ciontu de la PRM cu Octav 
Cozmâncă, astfel că profesorul Gheorghe Buzatu 
a rămas pe tuşă, pentru a intra clienţii de la PSD. 
Care mai rămăseseră pe margine. Nu ştia Tribu- 
nu' ce făcea electricianu'! 

Nu va conta numărul de voturi obținute în 
colegiul uninominal, se ia în considerare numă- 
rul total al voturilor, obținute de partide sau de 
alianțe la nivel naţional. Preşedinţii consiliilor 
judeţene vor fi aleşi tot prin vot uninominal. 

Noua lege este totuşi un pas important în re- 
formarea clasei politice, consideră Crin Anto- 
nescu, dar nu suficient. Traian Băsescu a promis 
că nu va ataca legea la Curtea Constituţională, 
dar PRM şi PC au promis că vor căuta noduri în 
papură. Sergiu Andon a început să adune argu- 
mente. Şi au făcut-o. Deputatul PNL Mihai Voicu 
apreciază că legea este vulnerabilă prin referirea 
la consiliile judeţene şi, de aceea, liberalii voiau 
aici o lege separată. 


Mătușa Tamara rediviva! 


Despre morţi - numai de colivă: Aleluia! Mai 
ales dacă au molfăit şi ei, acolo, un covrig, o coajă 
de pâine, cumpărate din mila vecinilor, ca să-i 
lase lui Ali Baba peştera plină, fireşte, mămucuţă! 
Fantoma Mătuşii Tamara bântuie însă printre 
urmaşii lui Che Guevara. Nepotul s-a întors la 
vârf în Partidu' lu' Mucles. De-acolo, poate să-i 
sufle-n ceafă Prostănacului căzut pe scări, mai 
ales după alegerile locale, când îl va ridica de gu- 
ler ca să-l ajute să coboare mai iute. Revenirea ne- 

potului mătuşii Tamara în coasta ginerelui 
mătuşii țărăniste Margareta C-oStea face parte 
din curăţenia pe care o face onorificul Tataie cu 
feşteleul în primăvara pierzaniei. Deşca şi-a luat 
revanşa: acum are partidul la picioare din nou, cu 
un preşedinte înmuiat şi cu nepotul care tot as- 
piră şi transpiră. Baronii se întorc, mai ales că IC 
Frimu, de-i mai zic unii şi Manivelă, a fost desem- 
nat să conducă războaiele electorale. Iar Manive- 
lă, când te pipăie la portofel şi nu simte tăria de 
partid în el, te îndoaie. Se încălzeşte la morga din 
Botoşani şi specialistul în referendumuri obiec- 
tive pentru Constituţie şi în redistribuiri de voturi 
trucate. Dacă-l angaja Jacques Chirac, francezii ar 
fi votat sigur pentru Constituţia UE. Acum, Tataie 
poate medita liniştit la social-democraţie. Are 
specialişti care se ocupă şi de strângerea banilor 
la scroafa partidului. Ce dacă au rămas căciulițele 
Arogantului neachitate? Trezorierul Slănină să 
poftească şi să adune parale. 

Se vede limpede că Partidu' lu Mucles este 
capabil să se reformeze câtă plăcere are şi Vadim 
să se îmbrăţişeze cu Traian Băsescu şi invers. Este 
ultima brâncă spre tobogan pentru formațiunea 
Prostănacului. 

Să ne reamintim că, invitat de Vanghelie la 
Pavilionul Expozițional din Bucureşti, Traian Bă- 
sescu a spus că PSD trebuie să se reformeze. Mir- 
cea Geoană a dat şi atunci cu oiştea în mândria lui 
Tataie când l-a asigurat pe Marinelu că „în PSD nu 
mai există fesenişti“. Ion Iliescu era alături. Iar 
acum, Tataie şi-a amintit, iar scatoalca a fost pe 
măsură: „Sunt asemenea elemente cu mentalitate 
de slugoi, care vor să slujească şeful sau şefii“. 

Cu două zile înainte de alegerile din Con- 
siliul Naţional, Prostănacu şi ai lui s-au întâlnit cu 
Împăratu-de-Mătase la Capşa. Acolo, Prostănacu 
i-a cerut să-şi taie venele: să nu mai candideze la 
funcţia supremă în Consiliu fiindcă are coadă de 
procurori. Arogantu a refuzat. „Voi credeţi că voi 
nu puteţi să aveţi probleme, că vouă nu vi se pot 
face dosare?“ Le-a reproşat că nu au fost lângă el 
atunci când procurorii jucau tananica prin viloiul 
din Strada Zambaccian, căutând comoara lui 
Burebista şi mumiile chinezeşti. Guzganu Rozaliu 
i-a reamintit că Parlamentul a votat contra per- 
cheziţiei, dar acum s-ar putea să aprobe scotoci- 
rea. L-a aprobat şi Ilie cel împuşcat acolo unde nu 
trebuie la acea vânătoare de pomină. Atunci, 


Arogantu a sărit la gâţii lor: „lie, ăia care au venit 
să facă percheziţie în Zambaccian nu căutau ter- 
mopane, poate căutau dosare despre voi...“ „Păi, 
nu le-ai ars?“ se zgâieşte Guzganu Rozaliu. „Nu!“, 
a răbufnit Împăratu-de-Mătase. Caviaru s-a făcut 
zgârci, a înghețat şi coniacu prin pahare... 

„Nu mă voi răzbuna!“, avea să promită Aro- 
gantu după ce a fost ales în capul Consiliului, dar 
privirea lui spunea tot. 


Iliescu: „Sunt un produs 
expirat!“ 


Cum spuneam cu adâncă mâhnire partinică, 
e mare ranchiuna la Tataie, dar şi-a sărat inima la 
Consiliul Naţional. De când aştepta momentul, 
cât de bine şi-a rafinat veninul prin cuhnia ideolo- 
gică a Partidului lu' Mucles! A măturat cu Prostă- 
nacu pe jos, apoi l-a făcut şi preş. L-a dat ca exem- 
plu şi pe Emil Cioran, care, la 20 de ani, milita 
pentru exterminarea tuturor celor care au mai 
mult de 30 de ani. Fiindcă numai aşa se poate re- 
genera națiunea. Adică, „poporu PSD“! Mai întâi a 
pornit de la ideea „ce-ai făcut cu partidul meu, “s- 
gura?!“ „Eram pe cai mari în 2004! Să fim serioşi, 
erau deja mârţoage! Habar n-ai matale câte voturi 
au furat băieții Împăratului-de-Mătase! „Avem doi 
adversari: PNL şi PD-L“. Fals, unicul adversar letal 
este Marinelu. „Trebuie să discernem care este 
principalul adversar pentru ţară!“, spune Tataie. 
Ei, aici mai venim de la Moscova! Din 1990 până 
astăzi, Partidu lu Mucles a fost principalul adver- 
sar pentru România. 

Facem apoi puțină politică social-democrată: 
„Avem nevoie de oameni cu gândire de stânga şi 
cu suflet de stânga. Oamenii trebuie să te creadă 
că eşti şi tu de stânga“. Aici, are dreptate. Nici mo- 
tanul meu nu va crede vreodată că Adrian Năstase 
are o simţire de stânga. Reproşurile continuă. „De 
ce trebuie să privatizăm Antibiotice de dragul pri- 
vatizării? Uite ce scandal au făcut germanii pentru 
plecarea Nokia în România“. Aşa este, Antibiotice 
Iaşi aduce profit. Dar Petrom, Sidex Galaţi, Rom- 
petrol, Alro Slatina etc. cine le-a înstrăinat? Cine a 
strecurat în Constituţia actuală vânzarea pămân- 
tului către străini? Tovalul e gros, Tataie. 

După care a dat glas reproşurilor: 

„Nu m-a jignit nimeni niciodată aşa de urât. 
Nici cei mai aprigi duşmani. Eu sunt un produs ex- 

pirat! Este o mentalitate primitivă a unor tineri 
de azi. Pe unii Năstase i-a adus în fruntea Ministe- 
rului de Externe, apoi în fruntea Partidului. Cum 
s-au purtat ei cu el e altă problemă. N-am vrut să 
merg până acolo, e vorba de înțeleptul care 
cedează“... 


Justiţia e apolitică. La alţii 


Ministrul Justiţiei avea necazuri: soţia lui era 
bănuită că a deturnat fonduri europene. Mi- 
nistrul Justiţiei şi-a dat demisia. Guvernul se clati- 
nă, primul-ministru demisionează şi preşedintele 
dizolvă Parlamentul. S-a întâmplat în Italia şi nu 
s-a prăbuşit cerul peste Roma. Oare chiar totul să 
fie politică şi acolo, sau Justiţia a scăpat acestui 
cleşte? La ei, a scăpat. La noi, trebuie schimbată 
iar Constituţia pentru a elimina numirile politice 
în Justiţie, crede Monica Macovei. România are 
încă probleme cu fantomele trecutului: trebuie 
sau nu să-i demascăm pe cei care au distrus des- 
tinele multor concetăţeni? Îi condamnăm pe toți 
la grămadă sau răspunderea penală, politică tre- 
buie să fie individuală? Pentru unii români mai 
radicali, revine în actualitate un cântec din Munţii 
Apuseni: „Comunismu n-o muritu, / Num-o ţâră-o 
ațichitu“. 

Premierul Tăriceanu a dat un comunicat 
prin care Consiliul Naţional de Studiere a Arhive- 
lor Securităţii nu mai poate da „verdicte de 
poliție politică“, dar va transmite dosarele solici- 
tate către instanțele judecătoreşti, singurele în- 
dreptăţite să dea sentințe. Oficial, toate partidele 
vor demascarea agenţilor Securităţii. În realitate, 
PSD şi PRM pun cele mai subtile frâne. Paradoxal, 
disputa în jurul CNSAS ar putea împinge din nou 
PNL spre PD-L, fiindcă Traian Băsescu şi-a făcut 
cal de bătaie din lupta cu Securitatea şi cu activiş- 
tii. Cel puţin, aşa se vede. O dispută paralelă s-a 
desfăşurat în jurul Ministerului Justiţiei. Curtea 
Constituţională a amânat pentru răspunsul la so- 
licitatea premierului Tăriceanu privind numirea 
Noricăi Nicolai în funcţia de ministru, după care a 
dat cu toaipa: să pună pe alcineva! 

Războiul celor trei Palate părea să conte- 
nească. Mai ales că disputa în jurul metaforei pre- 
zidenţiale „clasa politică = zoaia de pe geamul“ 
patriei se consumase. Confruntată cu decizia 
Curţii Constituţionale, Norica Nicolai a abando- 


nat bătălia, dar nu şi războiul cu Traian Băsescu, 
fiindcă, apreciază fosta domnişoară Clinci, „cel 
mai deştept cedează“. Aşa că îl dă în judecată pe 
Marinelu că nu i-a dat portofoliul de ministru. 


Crește inflația 


După aprecierile unor specialişti în dome- 
niul dezvoltării durabile, economia României 
merge tot mai prost, chiar dacă aducem lucrători 
din Bangladesh. Inflaţia revine la cifrele mari din 
trecut, iar nivelul de trai scade constant pentru 
majoritatea populaţiei. Jonathan Scheele, fostul 
şef al Delegației Comisiei Europene la Bucureşti, 
consideră că politicienii noştri nu au o strategie 
clară şi, pentru că reformele bat pasul pe loc, e 
posibil să mai irosim încă vreo zece ani pe tuşa 
Uniunii. Convingerile aleşilor noştri nu pot fi însă 
clintite nici cu tunurile Alianţei Nord-Atlantice. 


Kosovo, buturuga lui Tăricelu? 


Butoiul cu pulbere din Balcani stă să bubuie 
din nou. Provincia Kosovo, aflată în componența 
Serbiei, şi-a proclamat unilateral independența. 
Au început tulburările la Belgrad. După ce sârbii 
au atacat ambasada americană, preşedintele 
George W. Bush a confirmat că „locuitorii din Ko- 
sovo sunt în prezent independenţi“. Vladimir Pu- 
tin se opune şi avertizează că precedentul din Ko- 
sovo ar putea transforma Transilvania într-o vic- 
timă sigură a secesioniştilor maghiari. Evident, 
preşedintele Rusiei putea vorbi mult mai inspirat 
despre Cecenia, Daghestan sau despre Tatarstan. 
Până când istoricii noştri vor conveni că sârbii ar 
fi mai vechi decât albanezii şi ilirii în Kosovo, eve- 
nimentul stârneşte emoţii în România. Este Ţinu- 
tul Secuiesc un caz similar cu provincia Kosovo? 
Să fie secuii adevărații indigeni, mai vechi decât 
românii din Harghita-Covasna? Mai contează 
dreptul istoric în relaţiile dintre state? Sau capătă 
valoare absolută dreptul demografic, în funcţie 
de numărul coloniştilor transplantaţi? Pe cale de 
consecinţă, se poate trezi Germania cu „un land 
turcesc“, bine islamizat, care-şi cere independen- 
ţa prin patria lui Goethe. Dacă la alții se poate, de 
ce nu s-ar putea şi acolo? Şi dacă vrem să se întâm- 
ple Ia alţii, de ce n-am vrea să se întâmple şi la 
noi? 

Teama că nu vor ajunge banii pentru pensii 
şi pentru salariile bugetarilor, spaima în faţa fac- 
turilor pentru întreținerea apartamentelor de 
bloc determină creşterea sentimentului de nesi- 
guranță în România. Chiar dacă ministrul Paul 
Păcuraru a revenit şi a promis că nu se mai impo- 
zitează cadourile de sub brad sau de Paşti şi nici 
banii de sicriu, niciodată Guvernul Tăriceanu nu 
a fost mai aproape de prăbuşire. La cauzele inter- 
ne, se alătură comportamentul neloial de care 
dau dovadă partenerii liberalilor din UDMR față 
de problema Kosovo. După ce au votat contra De- 
claraţiei Parlamentului de la Bucureşti, deci con- 
tra politicii de stat, dar şi împotriva propriului 
Guvern, cei de la UDMR au scos tunurile pe Câm- 
pia Mierlei: Marko Bela i-a convocat pe ambasa- 
dorii statelor membre ale Uniunii Europene şi 
le-a comunicat, ca un al doilea şef de stat, că Ro- 
mânia trebuie să recunoască independenţa pro- 
vinciei Kosovo. Europarlamentarii liberali Rena- 
te Weber şi Adina Vălean au reproşat Bucureştiu- 
lui că nu a mers alături de Statele Unite şi de 
Marea Britanie fiindcă Priştina, prin declarația sa 
unilaterală, nu ar fi încălcat normele de drept in- 
ternațional. Chiar dacă preşedintele Traian 
Băsescu a repetat, la primirea preşedintelui Boris 
Tadici, că România rămâne alături de Serbia. Lu- 
dovic Orban le-a cerut partenerilor de la UDMR 
să părăsească Executivul. PSD, PRM, PD-L şi PC au 
aceeaşi părere. Să fie provincia Kosovo buturuga 
tare pentru Guvernul Tăriceanu II? Nu, nimic nu 
este mai rezistent în România decât o situaţie pre- 
cară! Să ne amintim de genialul Nae Văcăroiu. 
Dacă mandatul era de zece ani, atât stătea. 


ze ZV3E re 
* 
PR e iai si 


Sfenica 








las SA 


Monteneare 


[ră o... 


me Zudn 
“Potoh U7vezan — poctupeig 
Kosovenăt 
Miro N Vucten 























Preşedintele Traian Băsescu şi premierul Că- 
lin Popescu-Tăriceanu au declarat de mai multe 
ori că România nu recunoaşte independenţa pro- 
vinciei Kosovo. Toate partidele politice au aceeaşi 
opinie, cu o singură excepţie: UDMR. După ce afir- 
ma că PNL poate să plece de la guvernare fiindcă 
UDMR poate conduce ţara la fel de eficient, Mar- 
ko Bela a cerut ca România să recunoască de ur- 
gență independenţa provinciei albaneze. UDMR 
se situează astfel în afara conduitei politice fi- 
reşti, mai ales că face parte din Executiv. Chiar 
dacă nu este partid politic. Prin vocea lui Radu 
Câmpeanu, liberalii le-au cerut partenerilor să 
iasă de la guvernare. 

Nu mă pot abţine să recunosc: Parlamentul 
de la Bucureşti a avut un moment de grație când 
a votat declaraţia contra independenţei provin- 
ciei Kosovo. Sigur, mulți vor spune că trebuia să 
fim alături de Statele Unite, de Marea Britanie, de 
Germania şi de Franţa, care au recunoscut rupe- 
rea de Serbia a celor două județe. Că aşa am ajuns 
alături de... Federaţia Rusă. Moscova are proble- 
mele ei, chiar dacă Vladimir Putin prefera să aver- 
tizeze Spania, Franța, Belgia şi România cu dez- 
membrarea. Ceea ce se întâmplă în Kosovo este o 
aberaţie istorică, provocată de imperiile care au 
trecut pe-acolo. Acum, la noi funcționează două 
şabloane: „sârbii - prietenii românilor“ şi „Kosovo 
este leagănul de formare a poporului sârb“. Cu 
prietenia dintre sârbi şi români - mai încet, vă 
rog. Istoria trecută şi actuală arată pe dos. Cer- 
cetaţi comportamentul sârbilor față de români în 
secolul XIX şi începutul secolului XX. Verificaţi ce 
se întâmplă astăzi cu peste un milion de români 
din Timoc, care nu au măcar o grădiniță în limba 
lor, nu li se permite nici serviciul divin în limba 
română. Preotul Boian Alexandrovici din Mălai- 
nița este amenințat cu moartea şi cu dărâmarea 
Bisericii Ortodoxe Române, construite de el pe 
propriul pământ. Astăzi, în 2008! Ca să nu mai 
reamintim de mesajul transmis de patriarhul 
Pavle al Serbiei către Alexei al II-lea al Rusiei con- 
tra Patriarhiei de la Bucureşti, care, chipurile, „in- 
vadează spaţiul duhovnicesc al Rusiei din Basa- 
rabia“. Va trebui să valorificăm foarte sever ofer- 
ta pe care am făcut-o pentru Belgrad. 

Sârbii s-au comportat față de popoarele din 
jur asemenea ruşilor, cu un teribil complex de su- 
perioritate. Au venit în Balcani în secolele VII-VIII 

şi i-au alungat pe ilirii şi pe albanezii din Kosovo 
spre munți, unde puteau paşte doar capre sau i- 
au masacrat pe cei rămaşi. Așa şi-au făcut loc, apoi 
au construit bisericile, au luptat eroic împotriva 
turcilor. Au reuşit să-l omoare pe sultanul Murad. 
Otomanii i-au copleșit, iar albanezii au început să 
revină la locurile lor. Mulţi albanezi erau deja isla- 
mizaţi - altă tragedie. Situaţia din Kosovo seamă- 
nă foarte mult cu Ierusalimul de astăzi. Există 
mulți arabi educați care susţin că evreii nu au ce 
căuta în Ierusalim după două mii de ani de rătă- 
cire. Că acolo s-a ridicat Moscheea Al-Aqsa, că 
de-acolo s-a înălțat către cer însuşi profetul Maho- 
med. Departe de mine să-i contrazic, dar cum ar 
putea să pretindă că Ierusalimul ar fi al lor, iar nu 
al vechilor evrei? La fel şi sârbii. Chiar dacă n-ar 
mai fi existat picior de albanez în Kosovo, pămân- 
tul nu era al sârbilor. La fel ca în cazul ruşilor sau 
al ungurilor, pentru mulţi sârbi este frustrant să 
se limiteze la drepturile lor şi să-i respecte pe 
vecini. 

Cine stabileşte când începe şi când se termi- 
nă istoria? Nu cred că numai învingătorii. l-am 
văzut pe musulmanii lui Thaci, plătiți de Bin 
Laden, cum dădeau foc la bisericile sârbilor din 
Kosovo. O monstruozitate comparabilă cu distru- 
gerea statuilor lui Buda din Afganistan de către 
talibani. 

Prin 1992, am realizat un interviu cu am- 
basadorul Iugoslaviei la Bucureşti. Era vizibil tul- 
burat de evenimentele din țara lui, unde sârbii se 
comportau ca un popor ales. „Noi sârbii şi voi, 
românii, am făcut aceeaşi greşeală mare: am tole- 
rat două enclave - Kosovo şi Harghita-Covasna“. 
Nu am tăcut: „Îmi pare rău, Excelenţă, este o mare 
deosebire între cele două enclave. În Ţinutul Se- 
cuiesc, cei mai vechi locuitori sunt tot românii...“ 
E adevărat că două combinate grele la Miercurea 
Ciuc şi la Odorhei ar fi rezolvat definitiv proble- 
ma. Acum, trebuie să procedăm altfel, să arătăm 
lumii că românii din Harghita-Covasna, la fel ca 
românii din Ungaria, se află în curs de dispariție 
din cauza asimilării forțate sau silențioase, prin 
toate mijloacele. E mult mai greu, dar nu trebuie 
să rămânem doar în defensivă în propria ţară. 

Arătam că UDMR a votat contra românilor, 
contra Parlamentului şi contra propriului Gu- 
vern din care face parte. Asociată la guvernare 
prin sfidarea Constituţiei României, doar să fie 


linişte în ţară, să nu mai chirăie prin Europa, 
UDMR şi-a dat întreaga măsură din nou. Acum, 
Consiliul Naţional Secuiesc agită rezultatele unui 
referendum ilegal, ilegitim şi fals, pe care le vor 
duce la Bruxelles. 

Este frumos comportamentul Parlamentului 
de la Bucureşti faţă de drama sârbilor care au 
pierdut Kosovo, deşi albanezii n-au venit de pe 
Marte acolo. Nu pot să nu-mi amintesc însă de 
prestația majorităţii parlamentarilor români, 
atunci când au recunoscut necondiționat inde- 
pendența Republicii Molotov față de România 
sau atunci când au votat cu frenezie tratatul cu 
Ucraina. lar în nordul Bucovinei şi în Basarabia, 
trăiesc tot români. Mai mult, în Herţa, românii 
formează peste 90% din populaţie, la fel ca alba- 
nezii din Kosovo. Apropo, la Hotin mai trăieşte 
un singur român. Spună orice observatorii şi co- 
misarii, cui aparține de drept acel ţinut, chiar 
dacă şi ultimul român va pieri? 

O atitudine excelentă a avut Traian Băsescu. 
L-a contrazis elegant şi pe Nicolas Sarkozy, aflat 
ca musafir pasionat de stilouri şi de tain la Co- 
troceni: „România nu va recunoaşte indepen- 
dența Kosovo“. Preşedintele francez a ţinut totuşi 
să aibă ultimul cuvânt, nu doar ca oaspete: „Este 
esenţial ca în această problemă europeană răs- 
punsul să fie în primul rând unul european. 
Franța trebuie să colaboreze cu România şi îm- 
preună să adreseze un mesaj de liniştire către 
Serbia, care este o ţară cu vocaţie europeană“. Pe 
timpul comuniștilor, se folosea un limbaj de 
lemn, nu avea strălucirea de tinichea de la Bru- 
xelles: „Noi vom duce muncă de lămurire cu 
toa'şu...“ Acum, „trebuie să colaborăm cu Româ- 
nia şi să găsim un răspuns european“. 

E adevărat că, pe 5 februarie, a doua zi după 
ce Traian Băsescu repetase răspicat de față cu 
Sarkozy că ţara noastră nu admite separarea pro- 
vinciei Kosovo de Serbia, Adrian Cioroianu iar a 
dat cu mămăliga-n geam: „România nu se opune 
independenţei Kosovo“. 

Şi cum politicienii noştri s-au dat de ceasul 
morții că nu va fi un precedent Kosovo, iată că 
avem deja un excedent: Igor Smirnov a trimis la 
ONU un memoriu prin care cere independența 
Transnistriei față de Chişinău. Iar UDMR a anun- 
țat că va profita de situaţia creată, Frunda având 
misiune precisă la Bruxelles. 

45 de ani de la 
martiriul Maicii 


Mihaela 


„Fratele Andrei Scrima, bibliotecarul Patriarhiei, a denumit-o pe Maica Micaela 
spiritus rector, Ia care eu am spus, visător: «C'est une abbesse, c'est une vraie 


grande dame!“ (Petre Pandrea) 


Răzvan Codrescu 


aica Mihaela - „spiriduşul“ Vladimireşti- 
M lor, cum obişnuia să-i spună nu fără sim- 

patie Patriarhul Justinian Marina (sub 
care, din păcate, destinul ei atit de neobişnuit 
„s-a frînt fără să se îndoaie“, în iureşul de nestăvi- 
lit al prigoanei comuniste) - a fost una dintre cele 
mai pure şi mai nobile figuri ale monahismului 
românesc din secolul XX. 

Provenind dintr-o veche familie de răzeşi şi 
podgoreni avuţi din ținutul Moldovei de Jos, pri- 
mise la botez numele de Marieta şi era sora mai 
mică (n. 1914) a bădiei Nicoară Iordache din Nico- 
reştii Tecuciului, universitar, poet şi eseist, frun- 
taş legionar ucis în lagărul de la Miercurea Ciuc, 
alături de alţi 43 de camarazi, în masacrul conse- 
cutiv pedepsirii lui Armand Călinescu (călăul Că- 
pitanului, Nicadorilor şi Decemvirilor)*. 

Marieta Nicoară, absolvind strălucit liceul 
teoretic, s-a înscris la Facultatea de Litere şi Filo- 
sofie (unde a atras dintru început atenţia unor 
profesori de talia lui Nae Ionescu, Octav Onicescu 
sau Gh. Zapan), apoi la ANEF (Academia Naţiona- 
lă de Educaţie Fizică; în arhiva Vladimireştilor se 
păstrează diploma ei de absolvire). Iată cum o zu- 
grăveşte un Petre Pandrea (cf. „Profilul Micaelei, 








substareţa Vladimireştilor“, în Memoriile manda- 
rinului valah), altminteri spirit pozitivist şi ad- 
versar al lumii legionare: „Marietta Nicoară evo- 
lua printre ideile politice şi idealurile de scriitor 
ale fratelui Nicoară cu graţie de gazelă, proaspăt 
bacalaureată, nonșalantă felină, tandră şi pură. 
S-a înscris la Litere şi Filosofie. Fiindcă era spor- 
tivă, s-a înscris şi la ANEF, pentru a se face, even- 
tual, profesoară de gimnastică. Iubea sportul, 
aerul, lumina. Umbla trei anotimpuri în short, cu 
anatomia ei agreabilă de zeiţă tînără, de Diană 
virginală“. Tot el ne istoriseşte (poate literaturi- 
zînd puţin) gestul ei intrat în legendă: „Carol II 
sărbătorea la 8 iunie 1938, cu tot fastul regal, in- 
stalarea sa ca dictator, după modificarea Consti- 
tuției din februarie 1938, înconjurat de demni- 
tari, pe stadionul de la ANEF... Iordache Nicoară 
zăcea la puşcărie, împreună cu camarazii lui de 
luptă... [Sora lui] se afla în careul de gimnastică, 
în grup, ca o anonimă, evoluînd grațios şi ritmic, 

sub privirile benevolente ale demnitarilor. Cînd 
s-a apropiat de microfon, l-a luat fulgerător din 
mîna speaker-ului şi a scandat lozincile celor 
aflați în închisoare. Stupoare. Scandal. A fost 
arestată şi maltratată, ca să se afle «complotul, 
complicii şi vinovăţiile. Marietta n-avea însă com- 
plici. Făcuse un gest premeditat şi solitar. Dacă ar 
fi luat revolverul şi ar fi tras, ar fi fost un gest 
anarhist. Dar Marietta Iordache nu era o anarhis- 
tă. Ea era o sportivă îndrăgostită de aer, apă şi 
lumină, care evolua sub lumina cea mare a cre- 
dinței lui Cristos şi a luptei contra tiraniilor“**. 

A urmat episodul internării la Mănăstirea 
Suzana (Prahova), în jurul căruia s-au ţesut nu- 
meroase legende. Se mai aflau acolo şi alte deţi- 
nute politice, printre care Mary Polihroniade (vă- 
duva avocatului Mihail Polihroniade, ucis şi el în 
lagărul de la Rîmnicu Sărat), Ana-Maria Marin 
(văduva lui Vasile Marin, martirul de la Maja- 
dahonda) sau Anastasia Popescu (viitoarea 
„Mama Sica“, soră cu Tudose Popescu, unul dintre 
întemeietorii Legiunii). Pentru gestul ei curajos şi 
sublim, pe Marieta Iordache o aştepta un proces 
greu şi poate o condamnare pe viaţă. Într-o noap- 
te, după un plan venit din afară, a avut loc evada- 
rea. Escaladînd cea dintii turnul, Marieta Nicoară 
a suferit o fractură, fiindcă legătura de cearcea- 
furi a cedat înainte ca „Motănelul“ (cum o alintau 
co-deținutele pe Marieta) să atingă pămîntul. Ce- 
lelalte n-au mai putut cobori, dar ei i s-a pierdut 
urma în pădure. Se pare (cum aflăm din memori- 
ile regretatei Ana-Maria Marin) că a stat ascunsă o 
vreme şi la Bucureşti, în dealul Cotrocenilor, la 
părinţii lui Vasile Marin, dar destul de repede, „ca 
să nu facă necaz altcuiva“, îşi aminteşte Stavro- 
fora Veronica Gurău, „a venit la părinţii ei, spu- 
nîndu-le: «Mă urc în podul casei; da-ţi-mi o saltea 
şi ceva cărți de cetit..»“. Şi a stat 2 ani în podul 
casei părinteşti (mereu deschis, tocmai ca să nu 
trezească bănuieli), dîndu-i semne discrete Ve- 
ronicăi ori de câte ori trecea pe acolo. A vegheat la 
ridicarea Vladimireştilor, iar în primăvara lui 
1942 a venit şi i-a spus stareţei: „Măicuţă, dincolo 
de poarta mănăstirii am lăsat totul. Am venit să 
vă fiu de folos, aşa cum îi spuneați mamei cînd eu 
eram în pod şi ascultam conversaţia“. 

A depus votul călugăriei la 14 iulie 1946, pri- 
mind numele de monahie Mihaela. Funcţiona 
deja ca secretară a stăreţiei şi a fost în consiliul de 

conducere al mănăstirii pînă în martie 1955, cînd 
aceasta a fost abuziv desființată de comunişti, iar 
o parte din vieţuitoare au fost arestate şi condam- 
nate (Maica Veronica a primit 15 ani de muncă sil- 
nică, iar Maica Mihaela, ca şi duhovnicul loan 
Iovan, 20 de ani m.s.). 

De ce s-a călugărit Marieta Iordache? Nimeni 
dintre cei ce au cunoscut-o îndeaproape nu i-a 
pus la îndoială autentica vocaţie mistică, iar desă- 
vârşirea vieţii ei monahale s-a făcut vestită încă de 
timpuriu dincolo de zidurile Vladimireştilor. În- 
suşi Petre Pandrea, înlăturând toate birfele ief- 
tine, scrie: „Marietta Iordache, Diana virginală şi 
sportivă, îndurerată şi jignită, s-a dus la mănă- 
stire ca să se roage pentru iertarea păcatelor co- 
mise de coreligionarii ei politici..., a intrat în no- 
bilul cin călugăresc ca să se roage pentru iertarea 
păcatelor altora“. Mesajul testamentar rămas de 
la ea este mai lămuritor în această privință decât 
orice posibile comentarii: „...Legionarii nu au 
greșit în principiu. Ei au vrut să scoată neamul 
românesc din fundul unei adînci prăpastii de în- 
tuneric, dezmăț şi necredinţă... Dacă am greșit că 
am scos sabia, atunci cînd vrăjmășiile ne cople- 
şeau din toate părțile, am şi primit cu seninătate 
să ne plecăm capul sub ea. Vieţile curmate - ale 
noastre şi ale vrăjmașilor noştri — vor sta în cum- 
pănă în fața lui Dumnezeu. Nimeni nu are dreptul 
să frîngă vieți omenești. Noi n-am dorit să uci- 
dem, ci să ne apărăm de cei ce ne-au ucis cu sute- 
Ie... Am vorbit despre Hristos şi am mers - în par- 
te, după puteri - pe urmele Lui. Acum sîntem to- 
tal ai lui Hristos, viețuind întru E. Drumul acesta 
înseamnă dragoste şi numai dragoste. Toate cele- 
Ialte le lăsăm în seama lui Dumnezeu, iar grija 
noastră să tie una singură: aceea de a cunoaşte 
voia Lui și de a o împlini întocmai, chiar cu prețul 
vieților noastre...“ 

Roasă de suferință, de frig şi de boală, Maica 
Mihaela s-a stins în temnița de la Miercurea Ciuc 
(locul fatidic al familiei sale!), la numai 49 de ani 
(aprilie 1963), dar mormîntul nu i s-a descoperit, 
iar data morţii ei a fost multă vreme controver- 
Sată. A murit ca o mare mărturisitoare şi rugătoa- 
re, păstrîndu-şi pînă la capăt puritatea şi recti- 
tudinea. O Biserică mai puțin istovită şi impură ar 
fi canonizat-o demult. Dar sfințenia are timp să 
aştepte, în răbdătoarea iertare a iubirii, ca una ce 
nu se măsoară cu anii, ci cu veşnicia. 

Suferințele 
Maicii Mihaela: 


Cruciații secolului XX nu se luptă cu păgânii pentru cucerirea Locurilor 
Sfinte. Duşmanul lor este o boală satanică, născută într-un creier bolnav, 
experimentată de un popor obidit şi incult, sub conducerea unor criminali 


ambițioși. Numele popular al acestei boli este „Bolșevism-. Cel ştiinţitic este 
„Materialism Dialectic“. Această boală s-a întins pe aproape întreaga planetă 


şi vrea să „tericească pe oameni“ şi să ucidă pe Dumnezeu. Mijloacele de 
luptă ale Cruciaţilor contra comunismului sunt reduse, vorbesc de cele 
pământeşti, căci cele spirituale sunt imense: „Cu noi este Dumnezeu, / 


Înţelegeţi neamuri şi vă plecaţi“. 


Ana-Maria Marin 





ragostea şi credința sunt arme puternice 

împotriva întunericului: ce dragoste poa- 

te fi mai mare decât cea care merge până 
la „martiraj“, până la a-ţi da viaţa pentru EI? E 
fiind lisus Crucificatul, Fiul lui Dumnezeu, care a 
ridicat păcatul lumii, ne-a învățat dragostea şi sa- 
crificiul, ne-a scos din starea de păgâni violenți, 
s-a dat pe sine morţii ca să ne învie odată cu El. 











IE ME d 
Peel 
Paşaport „+ = 


Teza 
77 























Fişa din dosarul penitenciar al Marietei Nicoară, 
provenită din fondul CNSAS 








Întâlnindu-se cu Satana, hotărît să lupte cu 
el, secolul XX a dat martiri. 

Acum 500 de ani Biserica Romano-Catolică 
a creat o întreagă legislaţie pentru a canoniza 
martirii. Nu poți fi canonizat sfânt dacă mori pen- 
tru cruce şi nu faci minuni în timpul vieţii sau 
după moarte; dar martir este cel ce are parte de o 
moarte violentă pentru Dumnezeu şi credința în 
El. Nouă, ortodocşilor, ni se pare oarecum ciudată 
această judecată după moarte, în care este pre- 
văzut un tribunal şi un avocat al diavolului! 

Gândirea ortodoxă, tradiţia, dragostea şi to- 
leranța ortodoxă îşi recunoaşte martirii fără ca- 
nonizare. 


Terorismul de stat 


În 1923, cinci români închişi în închisoarea 
Văcăreşti, pentru crime de care vor fi găsiţi nevi- 
novați, rugându-se la altarul mănăstirii, azi dărâ- 
mată, descoperă icoana Arhanghelului Mihail şi 
se pun sub scutul arhistrategului cerului, în slujba 
dragostei de neam şi a credinţei în Dumnezeu. De 
aici „Legiunea Arhanghelul Mihail“ porneşte să 
cucerească sufletele românilor. Duşmani, detrac- 
tori şi interpretatori mincinoşi a avut mulți. 

Mulţi români, înțelegând misiunea lor pro- 
fetică şi văzând mersul vremurilor, Li s-au alătu- 


“ Apărut în ziarul „Libertatea“, din New York, anul VII, nr. 63, noiembrie 1987. Autoarea, evreică botezată 
ortodox, a fost soția comandantului legionar Vasile Marin, căzut în războiul civil spaniol. Textul a fost îndreptat 


tacit pe alocuri. Intertitlurile aparțin redacției. (ROST) 

rat; dar vor veni timpuri când vor juca rolul prigo- 
niţilor din catacombe şi a victimelor din circ. 

Primii martiri au fost cei doi legionari căzuți 
în Spania creştină şi naționalistă. Sunt cincizeci 
de ani de atunci, Ion Moţa şi Vasile Marin au murit 
lângă Madrid, pe frontul de la Majadahonda. 

„Se trăgea cu mitraliera în obrazul lui Chris- 
tos“. Aceasta a fost motivul luptei lor. Ştiau pen- 
tru şi contra cui se luptă; duşmanul era acelaşi, 
cel de azi - care căuta peste tot în lume o fisură 
prin care să se strecoare. Dacă ar fi câştigat răz- 
boiul spaniol, în celălalt capăt al continentului, 
Europa ar fi căzut cu un minut mai devreme în 
ghearele obscurantismului. 

După moartea şi înhumarea lor, scaunul sa- 
tanei se clatină în Țara Românească. Au sărit de 
peste tot ajutoare pentru Luciferul Regal, ca să ni- 
micească elita tânără, care se înalța din popor şi 
din Biserică. 

În vremea aceea, sosea la Mănăstirea Suza- 
na, în munți, pe Valea Teleajenului, o feţişoară de 
22 ani cu ochii verzi şi două codițe împletite pe 
urechi şi legate cu o sfoară la spate. Se numea 
Marieta Iordache. Venea din beciul Jandarmeriei 
cu încă trei fete membre ale Mişcării Legionare 
(după dizolvarea Legiunii Arhanghelul Mihail). 
La mănăstire s-au întâlnit pe cerdacul arhondari- 
cului cu cinci doamne - soții de legionari. Toţi 
aceşti deținuți politic nu erau vinovaţi de acte 
subversive, erau pur şi simplu ostateci ai Co- 
roanei şi ai Siguranţei Statului, ostateci tot atât de 
expuşi ca şi ostatecii Ezbollahului. Teroriștii pot fi 
camuflați pe un tron regal, la fel ca printre inte- 
griştii musulmani. 

Fetiţa cu codițe şi ochi verzi se trăgea din 
Moldova, din Nicorești, unde familia ei întreagă 
îşi pusese încrederea în „Căpitan“. În el vedeau 
„omul destinului“ care avea să curăţe ţara de afa- 
cerişti veroşi, atei, fără scrupule. 

Toată elita neamului era în închisori preven- 
tive, în vara lui 1938, așteptând judecată care 
avea să dea satisfacție marelui istoric N. Iorga. 
Onoarea nu-i fusese pătată de propriile-i fapte 
(colaborarea cu camarila regală), ci de o scrisoare 
publică a „Căpitanului“, Corneliu Zelea Codrea- 
nu, care-i amintea că cel puţin „el“ era român. 

În unul din cele mai frumoase locuri din Car- 
pați, Mănăstirea Suzana, fusese aleasă ca lagăr 
pentru femei. 


Fetele venite din beciurile jandarmeriei nu 
se puteau ține în picioare, căci fuseseră bătute la 
tălpi; erau bolnave de râie câştigată de la ţigăn- 
cile hoaţe cu care stătuseră în promiscuitatea în- 
chisorii, dar aveau un moral minunat intreținut 
de cea mai mică, mai fragilă şi mai tânără dintre 
ele. După ce s-au vindecat, au sesizat paza sub 
care fuseseră puse cu interdicția de a păşi pragul 
arhondaricului şi de a se închina în biserică. S-au 
gândit că bărbaţii suferă mai mult, s-au rugat. 

Noapte de noapte, Marieta stătea în ge- 
nunchi şi se ruga Maicii Domnului să-i arate calea 
spre curățenie sufletească şi trupească, spre bine- 
le țării sale şi spre dragostea lui lisus. Terminase 
Facultatea de Educaţie Fizică. Rămâneaţi înmăr- 
murit la spectacolul pe care îl dădea o copiliță sor- 
tită să înveţe gimnastica pe copii; îşi schimba che- 
marea şi dădea lecţii de curaj, de înfrânare şi de 
răbdare unor doamne mult mai vârstnice ca ea. 

După aceea, stăpânirea s-a asigurat de neu- 
tralizarea „marelui criminal Codreanu“. Pus în în- 
tunericul Jilavei, deocamdată pentru şase luni, 
care trebuiau să spele ruşinea de pe obrazul ma- 
relui istoric Iorga, s-a hotărât eliberarea doam- 
nelor din lagărul de la Suzana. Soții lor erau şi 
rămâneau ostateci necondamnați în închisoarea 
Jilava. 

Astfel „fetele“ au rămas singurele deținute 
politic. Li s-au bătut în cuie obloanele, li s-au vă- 
ruit pereţii pictaţi cu Arhangheli de Zizi Ghenea, 
li s-a înăsprit regimul. 

Doamnele s-au întors acasă unde au găsit 
alte griji, alte frici, alte nesiguranțe pentru viața 
soţilor lor. Au aflat de existenţa lagărelor de la 
Miercurea Ciuc şi Vaslui, au aflat că întreaga elită 
de minte şi suflet era în închisoare, că cei care se 
ascundeau erau ucişi fără somaţie la colțuri de 
străzi. 

Oare ce visa să facă Regele cu aceşti miei puşi 
la o parte pentru jertfelnic? Cine putea prevede 
că numai peste câteva luni conducătorul Mişcării 
Legionare va fi strangulat? Lucrurile se petreceau 
în „Orient“. Occidentul nu era interesat. Cine pu- 
tea să prevadă că doamnele, foste ostatece la 
Suzana, vor fi văduve, soții lor fiind împuşcati la 
zid: ostateci? 

Căile Domnului sunt nepătrunse, dar se în- 
trevedea din 1938 lupta pentru putere, care avea 
să izbucnească în 1939; al doilea război mondial. 

Evadarea 


La 15 august 1938, hramul Adormirii Maicii 
Domnului la Mănăstirea Suzana, s-a putut vedea 
o umbră strecurându-se spre casa maicii Filome- 
la. Umbra ţinea în mână o nucă. În nucă era pla- 
nul de evadare al fetelor legionare din lagăr, cu 
informaţii despre geografia regiunii care trebuia 
străbătută şi cu parola contactului care era un 
cântecel moldovenesc: „Trandafir de pe cetate, 
trandafir!“ Evadarea din Suzana a fost poate 
ultimul lui capitol, după aceea neurmând decât 
bocet şi îngropăciune... 

Nu, nu sunt lipsite de seriozitate aceste 
amintiri cu parfum de joacă, de naivitate, de co- 
pilărie. 

„Lasaţi copiii să vină la mine“. lisus ştia că în 
sufletul lor stă cuibărită dragostea. 

Nuca a ajuns la destinaţie! Marieta a coborât 
prima, pe cearşaf. 

Zgomotul a trezit garda şi celetalte fete n-au 
mai putut cobori, dar Marieta se pierduse în pă- 
dure. N-au mai gasit-o, nici ea nu şi-a întâlnit 
„Trandafirul de pe cetate“ şi a pornit cu paşi mă- 
runți prin pădure, orientându-se după stele. 
După cinci zile a apărut la Braşov. Mai departe, nu 
mai putea merge, nu mâncase nimic şi băuse apă 
de ploaie. La o cercetare mai atentă s-a descoperit 
că sărind de la înălțimea la care se terminase 
cearşaful îşi fracturase coloana vertebrală. Două 
luni de gips, timp în care toată Siguranța o căuta. 
Neputând povesti evadarea de la Suzana, prea 
rocambolescă pentru a nu stârni hohote de râs, 
prefectura de Prahova a eliberat deţinutele din 
lagăr, trecând-o şi pe cea evadată ca fiind eliber- 
ată. Dar nu terminaseră socotelile cu ea, voiau să 
se răzbune. În timp ce mulțime de agenți se căz- 
nea s-o găsească, Marieta era în Dealul Cotroce- 
nilor, la părinții lui Vasile Marin. În corset gipsat, 
purta pe cap saci plini cu nisip, povestea aventuri 
ca Să însenineze o casă cernită şi noaptea stătea 
în genunchi şi se ruga pentru păcatele tuturor. Cu 
o zi înainte de ziua sorocită scoaterii ghipsului, 
Marieta a vrut să plece şi nimic n-a făcut-o să-şi 
amâne decizia. În aceeaşi noapte, cu o desfăşura- 
re de forțe nepotrivită prinderii unui fugar atât de 
mărunțel, Siguranta Statului a căutat-o în Dealul 
Cotrocenilor, ca urmare a unui denunţ, dar nu a 
mai gasit-o. „Motănelul“ dispăruse ca şi cum n-ar 


fi fost. „Motănel“, vorbă de răsfăț, devenise nume 
de cod. 


După asasinarea elitei 
legionare 


Ca în locul stelelor ce mor, viaţa e înlocuită 
de o gaură neagră. La 30 noiembrie 1938, în 
noaptea Sfântului Andrei, este ucis Căpitanul; 
nimeni nu credea şi toţi îl aşteptau! 

La 20 septembrie 1939, legionarii îl pedep- 
sesc cu moartea pe ucigaşul Căpitanului (Armand 
Călinescu - n. red.), lăsând istoria să-i judece şi pe 
unii, şi pe alţii, dacă o istorie dreaptă ar exista! 

A doua zi, toţi legionarii de elită din închisori 
sunt omoriti, împuşcati la zid. Pe străzile fiecărui 
oraş din România, cadavre de tineri zac în drum, 
bătrâni jelesc la căpătâiul lor, câte un muc de lu- 
mânare aprins ici şi colo de o lume înmărmurită 
de groază. Poporul românesc nu era învăţat cu 
obiceiuri străine... 

După pierderea Basarabiei, Bucovinei, Her- 
ței şi Transilvaniei, după alungarea regelui de că- 
tre legionari - asociaţi cu generalul Antonescu la 
guvernarea țării; după ce fiecare îşi număra prie- 
tenii şi duşmanii, România, ciopârțită, încerca să 
pună bazele unei morale de stat şi a unei speran- 
țe în sufletul fiecărui român. Se înființează un 
comerț de stat, Mişcarea Legionară se reorgani- 
zează. Horia Sima este conducătorul Mișcării, 
plebiscitat între alţii. Toate iluziile unui „Căpitan“ 
în viaţă sunt spulberate, țara îşi plânge pământul 
pierdut şi morții. 

În Strada Cobălcescu, la Dispensarul Legio- 
nar, medici, fugari până ieri, ies la lumină şi 
dăruiesc timpul şi cunoştinţele lor celor săraci. 
Între cei care dau totul apare într-o bună zi Ma- 
rieta Iordache. În măcelul din 1939 îşi pierduse 
fratele, credinţa în viitorul luminos al țării sale, 
însă, nu! 

Trebuie să recunoaştem că toți legionarii 
asasinați din ordinul lui Carol al II-lea sunt mar- 
tiri. Oameni tineri, cu credință în Dumnezeu, ne- 
vinovați, nejudecaţi, chinuiți în închisori, împuş- 
cati la zid sau strangulați hoțeşte, îşi găsesc abia 
acum mormântul în pământ binecuvântat. ÎL vor 
pierde iarăşi sub stăpânire comunistă, deshu- 
mati, arşi, iar cenuşa lor aruncată în cele patru 
colțuri ale vântului. 

Iată pe Marieta venită să ajute la dispensar. E 
bună la toate: încurajează bonavi incurabili, în- 
dreaptă spre biserică tineri şi bătrâni, sterilizează 
instrumente, spală duşumele, pune ordine în re- 
gistre. Seara, când ultimul bolnav a plecat, cu me- 
dicamentele prescrise în buzunar, Marieta face 
rugăciunea de mulțumire pentru o zi care a trecut 
în îndeplinerea datoriei cu ajutor de Sus. 

La 21 ianuarie 1941, legionarii şi Antonescu 
se vor despărți pentru totdeauna. „Rebeliune“ 
contra cui? În folosul cui? Mult mai târziu s-a înţe- 
les că germanii montaseră „rebeliunea“. Ocupau 
țara şi voiau ca aceasta să fie sub o dictatură mili- 
tară, care păstra o ordine impusă şi asigura apro- 
vizionarea armatei lor din belşug; nemții îşi aran- 
jau spatele pentru viitorul război din răsărit. 
Acesta era şi războiul Mişcării Legionare contra 
comunismului, dar germanii nu aveau nevoie de 
ideologi. Astfel, aliații Mareşalului s-au trezit în 
închisori, condamnaţi la moarte pentru deţinere 
de arme şi au făcut războiul în echipe de pedeap- 
să. De ce de pedeapsă? Fiecare soldat legionar 
pornit spre răsărit avea cu el porunca să fie făcut 
pierdut. Fără suflul care anima acest tineret cura- 
jos, da, şi fără ajutorul lui Dumnezeu în lupta cu 
Antihrist, Mareşalul a pierdut de două ori răz- 
boiul: prima oară la Stalingrad; a doua oară prin 
trădarea de la 23 august 1944, printr-un armis- 
tițiu care era o predare fără condiții! 

În timpul războiului, Marieta şi-a pierdut 
cumnatul trimis din lagărul de la Sărata pe front 
în echipele de pedeapsă. 


Minunile de la Vladimirești 


Războiul pierdut, Legiunea distrusă; Marieta 
s-a dăruit cu totul lui Dumnezeu şi a intrat în 
ascultare la Mănăstirea Vladimireşti. Mănăstirea 
fusese clădită de fetele dintr-un sat moldovenesc, 
conduse de una dintre ele, care vorbea ca odată 
Jeana D'Arc, cu Maica Domnului. Fecioara Maria i 
se arătase când lucra pe câmp, la un loc mai ferit, 
şi-i poruncise să clădeasca în locul acela locaş de 
închinăciune. Fetele fecioare din sat aveau să fie 
viitoarele maici care să slujească mănăstirea, iar 
stareță avea sa fie ea, cea care continua să vor- 
bească cu Maica Domnului. Maica Veronica. 

În această mănăstire fu novice şi apoi se că- 
lugări Marieta, sub numele de Maica Mihaela. Lua 


asupra ei păcatele făcute de țară şi Mişcare în în- 
cleştarea dintre rău şi bine. 

Armatele ruseşti victorioase se aruncară 
asupra Moldovei şi apoi asupra Țării Româneşti, 
armate obosite, prăfuite şi pregătite pentru mari 
răzbunări. În drumul lor, Mănăstirea Vladimi- 
reşti! Cei câțiva ruşi intrați în biserică cu gânduri 
de viol şi de jaf găsiră o maică cu mâinile întinse 
peste altar şi dădură îndărăt. Era Maica Mihaela 
care-şi păzea Sfinţii! 

După 6 februarie 1945, când comuniştii au 
dezarmat soldaţii români care nu fuseseră trimişi 
pe frontul de Vest după primul guvern cvasi-co- 
munist, patriarh fu impus un preot oltean care-l 
ajutase cândva pe Gheorghiu-Dej, noul stăpân. 
Justinian Marina ar fi evitat, în primul moment 
de euforie pe care ţi-l dă puterea, să desființeze 
mănăstirile. Un lucru este sigur, că Prea Fericirea 
Sa a închis Vladimireştii şi a dat pe mâna Secu- 
rității pe cei care o slujeau. 

La Vladimireşti se făceau „minuni“. La hram 
veneau sute de căruțe cu ţărani, de la mari 
depărtări, căci se dusese vestea că acel ce venea 
cu credință şi adevăr, oricât ar fi fost de bolnav, 
se facea sănătos. Ca în faţa lui lisus se aşezau 
paturile cu paralitici, cu păcatele lor cu tot, rugă- 
ciunile ajutau, iar lumea venea din ce în ce mai 
mult să se închine. Cât regimul comunist nu-şi 
consolidase puterea, cât încă nu se atinsese de 
pământul țăranilor, colectivizând-l, oamenii 
puteau crede că vor fi lăsaţi să-şi trăiască viaţa şi 
credința, veneau deci acolo unde simțeau că 
domneşte „dragostea“. Slujba se ţinea afară, nu 
putea fi vorba de spovedanie individuală. 
Preotul Ioan Iovan, ieşit din închisoare de puțină 
vreme, probabil ca să-şi trăiască minunile şi mai 
târziu patimile, le citea rugăciunile de pocăință 
şi iertare, după ce-şi spuseseră greşelile în gând 
sau cu glas tare, le da Sfânta Împărtaşanie, după 
lege. Preotul şi maicile căpătau puteri de Sus ca 
să poată face faţă la puhoiul de lume care alerga 
la loc sfânt. 

Maica Mihaela, după ce îngrijise de grajd, de 
orătănii, de porci, de curăţenie, trecuse la cele su- 
fleteşti. Le învăța pe maici şi surori teologie, dar 
şi matematică. 

Patriarhul României le-a chemat de mai 
multe ori la el pe Maica Stareţă şi pe Maica Eco- 
noamă (Mihaela), ca să discute cu ele despre 

„ereziile“ petrecute în mănăstire şi să afle secre- 
tul „minunilor“. 


În ghearele Securităţii 


Într-o noapte, Securitatea le-a găsit la slujbă. 
Securiştii au îmbarcat pe toată lumea şi au pornit 
ancheta. Maica Mihaela a fost zdrobită în bătăi, ca 
să mărturisească un presupus complot legionar, 
din mănăstire, contra statului comunist. Maica 
Veronica, Stareţa, şi-a pierdut darul după anche- 
tă: Maica Domnului nu i se mai arătă. Preotul 
loan şi Maica Mihaela au fost judecați sub învi- 
nuirea de complot, trădare, spionaj; pentru cre- 
dință nu putea fi condamnat nimeni, căci religia 
era liberă după Constituţie. Surorile şi maicile au 
fost dezbrăcate de hainele monahale şi trimise la 
casele lor. Veronica a luat loc de azil la Mănăstirea 
Țigăneşti. Maica Mihaela a fost dusă la închisoa- 
rea de femei de la Miercurea Ciuc, plină încă de 
amintirele celor ucişi de Carol al II-lea. Acolo, 
atâta timp cât au lăsat-o împreună cu alte deți- 
nute, condamnate la pedepse mari pentru crime 
închipuite, a încercat să le uşureze puşcăria, ridi- 
cându-le moralul, le-a învăţat rugăciuni şi psalmi, 
le-a scos din patimile trupului: foame şi frig; le-a 
întărit sufletul ca să poată suporta gândul celor 
rămaşi acasă. Le-a învățat speranţa şi dragostea: 
le-a făcut să înţeleagă că fără răstigniri nu există 
Înviere. 

Boala Ciucului începuse să atingă deţinute- 
le. Este vorba de o poliradiculonevrita dureroasă, 
care duce la paralizii. A fost pomenită de doctorii 

Certtificatul de deces al Marietei Nicoară, 
aflat acum în arhivele CNSAS 


din închisorile din Africa de Sud. Medicii germani 
nu au avut timp să o constate, regimul având 
grijă să se despartă repede de deținuți, iar ruşii 
nu povestesc aşa ceva din Gulag. Pentru ei un 
condamanat este un om mort, dar omorât cu rafi- 
namentul chinului şi duratei. 

Când au observat că Maica Mihaela menţine 
moralul închisorii, au izolat-o, astfel că legătura 
se făcea mai greu prin pereți, cu ajutorul alfabetu- 
lui Morse. Liturghia se citea tot prin pereţi; toate 
încercările pe care le-a făcut Direcţia Închisorilor 
ca să scape de acest fel de informare au dat greş! 

Atunci s-a aflat că măicuța, rămasă un pumn 
de oase în zdrențe, era paralizată. Au dus-o pe 
braţe la Jilava, pentru un supliment de anchetă şi 
s-a întors cu un diagnostic de „cancer uterin“, 
care trebuia să acopere pierderile de sânge con- 
secutive bătăilor şi durerilor date de polinevrită. 

Astfel, prin pereți s-a aflat într-o seară că pe 
schimnica Mihaela o iertase Dumnezeu şi că ar fi 
şi un martor! Sufletul ei era atât de uşor încât s-a 
putut ridica repede Ia cer! 

Am scris ceea ce ştiu despre Maica Mihaela 
cu durere şi cu lacrimi! Povestea poate fi comple- 
tată de cei care ştiu mai mult, de cei care pot pune 
date pe unele întâmplări, cei care ştiu unde a fost 
îngropată, dacă a fost. 

Generaţia noastră îşi termină ciclul pe 
pământ. Fiecare dintre noi poate adăuga un cu- 
vânt, un gând, un fapt la povestea celor care au 
murit pentru Hristos, cei care sunt Cruciații Se- 
colului XX. 

Prigoana contra Bisericii s-a întețit în Ro- 
mânia. Tot trecutul de ctitorii voievodale sfinte a 
fost călcat cu tancuri şi îngropat în ciment. 

De curând, într-o noapte - hoţii de drumul 
mare operează noaptea -, stăpânirea a dărâmat 
Biserica Sfânta Vineri din Bucureşti, închinată 
Mucenicei Paraschiva, protectoarea Moldovei, 
dar care trecuse prin Capitală: moaşte trecute de 
Vasile Lupu peste Dunăre. 

Orice fetiță de şcoală trecând pe lângă biseri- 
că, aprindea o lumânare pentru vii şi una pentru 
morți la altarul Sfintei noastre! Icoanele se vând 
la mezat în Occident. 

Nu uitati, martirii n-au morminte, sunt sau în 
gropi comune, sau arşi şi cu cenuşa răspândită. 

S-a închis capitolul Holocaust, dar el conti- 
nuă! 

Un portret 
al Maicii Mihaela: 


Petre Pandrea 





Dacă ar fi fost bărbat, avea stofă de cardi- 
nal care ar fi făcut istorie. Am avut multe 
întâlniri, multe conversații, multe ciocniri cu 
maica Micaela. N-a fost niciodată ceartă. Dar cred 
că nu ne-am înțeles niciodată. Rigiditatea ei mă 
înfiora. Am admirat-o în septembrie 1954, în 
preajma împăcării generale. Venise în Bucureşti 
după cumpărături pentru mânăstire. Avea bagaje 
grele. Mi-a telefonat dimineața, comunicându-mi 
ora plecării la miezul nopții. A venit întovărăşită 
de o colegă laică de universitate. Purta rasa călu- 
gărească cu distincția d'une vraie grande dame. 
Se descurca uşor şi cu graţie printre hamali, ştia 
să poruncească. A apucat şi dânsa câteva plase 
grele, cu o mână aparent firavă, oțel în mănuşă 
de catifea. 1 le-am luat eu cu insistență sporită, fi- 
indcă dorea să şi le care singură. Nu i-am dat voie 
să pună mâna pe nici un bagaj. La intrarea trenu- 
lui în gară, şi-a concediat amica şi am rămas sin- 
guri într-un compartiment de clasa a II-a. l-am 
aranjat bagajele. Am aprins o ţigară şi am stat la 
taifas asupra situaţiei. Nu crezuse în împăcare. O 
biruisem cu faptele tranzacţiei, cu teoria mea 
compromițătoare asupra geniului specific româ- 
nesc al compromisului. 
Mi se şoptise că Micaela Nicoară, studentă, şi- 
a pierdut logodnicul, om politic, ucis în lagărele 
călinesciene ale regelui Carol II.. Ochii ei pluteau 
în reverie. l-am presimţit gândurile şi momentul 
de slăbiciune, călcâiul lui Achile într-o armură 
medievală? Poate m-am înşelat. M-am ferit să fac 
vreo aluzie. Călugărița îmi impunea prin distinc- 
ție, rezervă, osârdie, jertfă, inteligenţă, dialectică. 
Am găsit-o într-o dimineață, la cai, înhămându-i, 
după ce toată noaptea bătuse la maşină motivele 
mele de recurs pentru călugării Sihaştri, care tre- 


E a întrupa linia rigidă, cu eleganță şi fineţe. 








buiau depuse neapărat în acea zi la tribunalul 
regional Bârlad. Făcuse minimum de greşeli într- 
o terminologie de strictă specialitate juridică. Era 
neobosită, mereu trează, densă ca platina, întot- 
deauna îmi evoca platina. Măicuţa Veronica se- 
măna cu o magnolie, uneori cu umilă, gingaşă şi 
campestră zambilă roz. Tiberiada îmi amintea de 
busuioc. Teodosia era un crin solitar alb de biblio- 
tecă. Eupraxia - ca o lalea de un roşu violet, 
aproape negru, cu ochii ei negri, mari, migdalați, 
într-o faţă de o expresivă şi splendidă frumusețe. 

Micaela n-avea nimic floral sau vegetal în ea. 
N-o puteam asemăna decât cu platina. Dacă nu 
găseam corespondență la lumea vegetală, pe care 


” Fragment din volumul Călugărul Alb, de Petre Pandrea, apărut la Ed. Vremea - Bucureşti în 2003. 

o iubesc atâta, căutam corespondență în lumea 
animalică. Nu seamănă atâţia oameni cu porcii? 
Alții cu boii? ... N-am un prieten ca un viezure? 
N-am o amică exact ca o veveriță? ...Multe călu- 
gărițe din Grădina Maicii Domnului îmi păreau 
mioare. Pe maica Micaela Nicoară n-o puteam re- 
duce la planul animalic. Era ireductibilă la anima- 
litate. Îmi evoca metalul dens şi nobil al platinei. 
Era aproape inumană. Sau era supraumană? De- 
păşise prin jertfă, disciplină şi voință stadiul omu- 
lui? Am studiat-o cu atenţie, cu luciditate crudă şi 
aproape fără pic de simpatie. Cred că lipsa de sim- 
patie era reciprocă. Formele noastre convențio- 
nale au fost desăvârşite. Afecţiunea aparentă n- 
avea fisuri. Simțeam mefianța ei, bazată pe trecu- 
tul meu, exact la antipodul ei, pe gusturi şi gân- 
duri absolut disparate. Acum ne întâlneam, în 





treabă şi comuniune, pe două înalte platouri: 1) 
pe platoul Mănăstirii Dealului, unde eu fusesem 
elev timp de 7 ani, iar aceiaşi profesori care m-au 
educat pe mine au educat-o şi pe ea în timpul uni- 
versităţii (Nae Ionescu, Gheorghe Zapan, colonel 
Virgil Bădulescu, Dr. Amedeu Mârza, Petre Lazăr- 
Constantin, acea echipă omogenă şi prestigioasă 
de pedagogi, despre care vorbisem de câteva ori); 
2) pe platoul Mănăstirii Vladimireşti-Sihastru, 
unde ea oficia ca substareță şi ambasadrice 
(recepțiile cu personalităţi de marcă), iar eu ca un 
călugăr alb, arhiepiscop judiciar, plasat ca musafi- 
rul nr. 1 la protocolul, ritualul şi hieratismul vladi- 
mirescian. 

Am Surprins-o de multe ori fără platoşă de 
ambasadrice şi grande dame. Marina îi spunea, 
nu degeaba, spiriduşul Vladimireştiului!... 

Patimile lui Hristos 


Cu toate că au trecut patru ani de la apariţia tilmului „Patimile lui Hristos“ 
regizat de Mel Gibson, discutarea lui poate fi un bun prilej de a privi 
creştineşte către Patimile Domnului, cu atât mai mult cu cît, la vremea 


respectivă, filmul a fost receptat cu oroare. 


Gheorghe Fedorovici 





pabili să vadă că au devenit ei înşişi nişte 

personaje, nu ale filmului ci ale dramei în- 
seşi a Fiului care continuă să nu aibă un loc „unde 
să-şi plece capul“ (Matei 8, 20). Aceeaşi oroare 
care pentru unii se manifestă ca nebunie, iar pen- 
tru alții ca sminteală, pentru creştini este „Hris- 
tos, puterea lui Dumnezeu şi înțelepciunea lui 
Dumnezeu“ (1 Corinteni 1, 24). În ciuda scăderi- 
lor lui şi a unei viziuni pronunţat catolice (vizibile 
mai ales în rolul de „co-pătimitoare“ destinat Ma- 
riei), filmul are meritul incontestabil de a fi subli- 
niat realitatea Întrupării şi a Patimilor Domnului, 
a căror mărturisire hotărăşte dacă sîntem sau nu 
creştini (1 Ioan 2, 22-24). În preajma Patimilor şi 
a Sfintelor Paşti, filmul acesta ne aminteşte că nu 
suferința în sine este mîntuitoare (dacă ar fi fost 
aşa, Fiul n-ar mai fi trebuit să se întrupeze ori am- 
bii tilhari ar fi intrat în rai), ci acea suferință pe 
care ne-o dăruieşte Hristos şi pe care o primim şi 
o ducem în El. 


utorii recenziilor defavorabile erau inca- 


Un mod de înțelegere 


„Vom admite orice interpretare care nu se 
abate de la adevăr şi care nu va fi considerată ca 
nefolositoare. Deci nu trebuie respins nici acest 
mod de înţelegere, care are în sine o semnificație 
adincă“. Prin această concluzie, Sf. Chiril al Ale- 
xandriei încheie evocarea unei serii de interpre- 
tări alegorice ale cununii de spini şi mantiei cu 
care lisus a fost „împodobit“ în urma biciuirii la 
care a fost supus de către soldaţii romani. Mi s-a 
părut potrivit să amintesc cuvintele Sf. Chiril al 
Alexandriei pentru a introduce un „mod de înţe- 
legere“ a cărui valoare riscă să fie umbrită de 


reacţia critică care l-a însoţit şi care, în bună par- 
te, la precedat: este vorba de filmul lui Mel 
Gibson, „Patimile lui Hristos“. 

Impresia mea este că filmul are o densitate 
teologică care a scăpat nu doar criticilor, ci şi ad- 
miratorilor săi. Filmul reprezintă un comentariu 
şi o interpretare tocmai fiindcă este atit de fidel 
relatărilor evanghelice, ilustrînd modul firesc în 
care decurge, în Biserică, înţelegerea textelor 
sfinte. În ansamblu, filmul se justifică teologic 
mai ales prin ceea ce este excesiv în el: schingiui- 
rea lui Iisus, ori bestialitatea soldaţilor romani. 
Iar dacă, după cum se obiectează, sîngele lui lisus 
este tema exclusivă a filmului, aceasta este mai 
degrabă un merit, de vreme ce pe acest sînge se 
întemeiază nu doar creştinismul însuși, ci întrea- 
ga lume creată, după cum o rosteşte Iisus (cu o 
deschidere eshatologică evidentă) în timp ce se 


ui 

ridică în urma uneia din căderile de-a lungul Dru- 
mului Crucii: „Iată Mamă, acum le înnoiesc pe 
toate!“ ( cf. Apocalipsa 21, 5). 

În esenţă, filmului i-au fost reproşate două 
neajunsuri: că este de un realism sec şi de o vio- 
lenţă exagerată. Lăsînd la o parte faptul că filmul 
depăşeşte în multe privințe o expunere literală a 
Evangheliilor, tocmai aici, în această realitate vio- 
lentă descrisă cu un realism necruţător se află 
meritul filmului. În primul rînd, nu trebuie să i se 
ceară unui filmul cu subiect creştin să arate ceea 
ce nu poate să facă decât icoana. Spre deosebire 
de film, icoana expune privirii un model eshato- 
logic. Icoana vorbeşte de un „acum“ care urmea- 
zăsă vină, ea arată aşadar către, sau mai bine zis, 
dinspre Parusie, şi de aici şi dinamismul ei. Iar 
dacă aşa stau lucrurile, filmul nu doar că nu ar 
trebui să concureze icoana, ci dimpotrivă, ar tre- 
bui să renunţe cu totul la încercarea de a repre- 
zenta, de a vorbi despre o realitate pentru care 
pur şi simplu nu are lexicul adecvat. Căci altfel va 




















sfirşi într-un eşec, deopotrivă grotesc şi blasfemi- 
ator. lar dacă filmul ar utiliza, în acest caz anume 
al Patimilor, în mod predilect metafore şi sim- 
boluri, problemele n-ar întirzia să apară, impre- 
sia fiind că Întruparea n-ar fi decât o alegorie iscu- 
sită a unui dumnezeu la rîndul lui pîndit de incon- 
sistență. Rezultatul ar fi un dublu eşec: Dumne- 
zeirea ar rămîne ocultată, şi în plus, textul desfi- 
ințat de la 1 Ioan 1, 1-3 ar deveni complet ininte- 
ligibil. Cu alte cuvinte, în absenţa unui scenariu 
istoric al mîntuirii, singurul pe care filmul îl 
poate utiliza şi pe care trebuie să-l urmeze în- 
deaproape, orice sens mistic este în aer! 

Valoarea filmului vine tocmai din faptul că, 
nefiind o simplă transpunere literală a evangheli- 
ilor, reuşeşte să orienteze relatările evanghelice 
ale Patimilor în vederea unei înțelegeri teologice. 
Acesta este şi motivul pentru care cei care-l jude- 
că unilateral nu pot fi decât contrariaţi: celor care 
se aşteaptă ca filmul să reproducă pasajele evan- 
ghelice corespunzătoare, anumite scene care nu 
se regăsesc în text (cum ar fi intensitatea torturii 
aplicate de soldaţii romani) le apar drept derapa- 
je inacceptabile de Ia text; pe de altă parte, cei 
care pretind de la film precizia, profunzimea şi 
expresivitatea icoanei tradiționale, sfirşesc în 
mod necesar prin a fi dezamăgiți. Încit şi unii, şi 
alţii, nu vor avea încotro decit să tranşeze rapid 
problema dojenindu-l indispuşi pe Gibson în le- 
gătură cu „dumnezeirea“... 


Lucrarea diavolului 


În realitate, filmul „ţine“ şi are sens prin per- 
spectiva teologică pe care o proiectează asupra 
Patimilor prin acest realism urmărit cu tenacita- 
te. Ceea ce nu exclude prezența unor pasaje de 
veritabilă hermeneutică biblică: nu ştiu în ce 
măsură s-a observat, de pildă, modul subtil prin 
care se arată că „patimile“ lui Iuda dublează într- 
un mod batjocoritor şi, în definitiv, drăcesc, Pati- 
mile lui lisus. Satana îl foloseşte pe Iuda nu doar 
ca agent al trădării, ci şi pentru a parodia jertfa lui 
Hristos, „aducîndu-l“ pe Iuda ca jertfă: cămila 
care rînjeşte sticlos, cu privirea aţintită asupra lui 
Iuda, spînzurat, amplifică această impresie. Prin 
actul spînzurării (de un „lemn“), Răstignirea în- 
săşi este imitată. Hoitul cămilei, intrat în putre- 
facţie, anticipează însă o moarte căreia nu-i mai 

poate urma nici o înviere - în orice caz, nici o în- 
viere spre viaţă, ci doar una spre moarte, viermii 
care devastează deja trupul cămilei amintind de 
pe acum de „viermele neadormit“ al iadului. În 
plus, prezenţa cămilei vrea să amintească cuvîn- 
tul „mai lesne este să treacă o cămilă prin ure- 
chile acului decât să intre un bogat în împărăția 
lui Dumnezeu“ (Matei 19, 24): Iuda, cel care s-a 
făcut mai bogat cu treizeci de arginţi, se spînzură 
cu sfoara de la gâtul cămilei. 

Dar ceea ce este mai important, cu atît mai 
mult cu cât lucrul a fost remarcat deja, ţine de vio- 
lența aparent nejustificată a soldaţilor romani. 
Am în vedere observaţia că sălbăticia soldaților 
romani „nu prea reiese ca atare din texte. Dacă ne 
gîndim puţin, ostaşii romani trebuie să fi fost mai 
degrabă toropiți de căldură şi plictisiți, ca şi Pilat 
însuşi, de o cazuistică pe care n-o înțelegeau. lisus 
nu le făcuse lor nimic şi nici măcar nu era un tip 
monstruos (criminal, violator etc.), aşa că e foar- 
te de presupus că nu au investit prea mult zel în 
chinuirea acuzatului, mai mult ridiculizindu-l 
decit schingiuindu-l...“ Dimpotrivă, după cum voi 
arăta în ceea ce urmează, chiar rostul jertfei lui 
Hristos şi, deci, al înțelegerii teologice a Patimilor 
este în joc aici. De altfel, batjocura însăşi nu este 
desăvârşită decît în măsura în care cel batjocorit 
este nimicit, anulat la propriu, nu doar în demni- 
tatea sa, ci atunci cînd pînă şi ultimele resurse ale 
identităţii sale, datele sale fizice devin de nerecu- 
noscut. 

În comentariul său la Evanghelia după Ma- 
tei, Sf. loan Gură de Aur revine la scena biciuirii 
în două rînduri, în omiliile 85 şi 87. Voi cita doar 
pasajele semnificative: 

„Ca şi cum ar fi dat peste un animal de vinat, 
aşa erau de sălbăticiţi, aşa erau de înnebuniţi; au 
făcut petrecere din chinuirea Lui, au tăbărit 
asupra ui cu bucurie, dîndu-şi la iveală firea lor 
ucigaşă. [...] Au scuipat şi au pălmuit obrazul ace- 
la de care marea s-a dat înapoi cînd L-a văzut, de 
care soarele şi-a tras înapoi razele sale cînd L-a 
privit pe cruce. L-au lovit în cap, înnebuniţi de ne- 
bunia lor cumplită. L-au rănit cu răni pline de 
ocară; că L-au bătut cu pumnii şi L-au pălmuit, iar 
la rănile acestea au adăugat şi ocara scuipatului. 

Ca şi cum ar fi fost o înţelegere, diavolul a 
dansat atunci cu toţii. Pricepem de ce iudeii, măci- 
naţi de invidie şi de ură, au tăbărit cu atita furie 


împotriva Lui; dar nu pricepem pentru ce au făcut 
ostaşii lucrul acesta. Care e pricina? Nu se vede, 
oare, de aici, că diavolul i-a înnebunit pe toți? Os- 
taşii se desfătau ocărîndu-l, pentru că erau cruzi 
şi neomenoşi. [...] Că a îndurat atunci cele mai 
mari ocări. Nu i-a fost batjocorit numai un mădu- 
lar, ci tot trupul. Capul, cu cunună de spini, cu 
trestie, cu pălmuiri; fața, cu scuipări; obrajii, cu 
palme; tot trupul cu biciuiri, cu îmbrăcare cu hla- 
midă, şi închinăciuni fățarnice; mîna, cu trestia 
pe care I-au dat-o să o ţină în loc de sceptru; în 
sfirşit, cu datul oţetului. Poate fi oare ceva mai 
cumplit decât acestea? Poate fi, oare, o ocară mai 
mare? Cele săvîrşite atunci depăşesc orice 
cuvînt.“ 

Că Iisus nu a fost doar „jignit“ ori umilit, ci a 
suferit cumplit şi că era inevitabil să sufere, filmul 
o arată din plin. De altfel, acesta este lucrul cel 
mai uşor de arătat. Ceea ce reuşeşte este însă mai 
ales, în acord cu textul de mai sus al Sf. loan Gură 
de Aur, să explice de ce au făcut ostaşii acest lu- 
cru. Anume, că au fost, cum zice chiar Sf. loan Gu- 
ră de Aur, înnebuniți de diavol care a jucat atunci 
cu toții. Lucrul acesta este arătat în film într-un 
mod care, fiind atât de simplu, a fost trecut cu ve- 
derea: din diferite unghiuri şi din planuri alterna- 
tive, Satana este prezentat în timp ce ocoleşte dis- 
cret prin spatele soldaţilor. Dar prin focalizarea 
feței lui, s-ar putea înţelege că el stă pe loc, ca şi 
cum biciuirea s-ar petrece pe o scenă turnantă pe 
care Satana însuşi ar pune-o în mişcare. Faptul că 
soldaţii au fost simpli agenţi ai torturării efective 
a lui lisus este arătat din nou, la apariția coman- 
dantului roman care întrerupe ceea ce altfel ar fi 
sfirşit curînd într-o execuţie: soldaţii se scutură, 
uluiți, ca şi cum de-abia atunci, trezindu-se, ar fi 
realizat ceea ce făceau. Ei par să aibă nevoie de 
cîteva momente de dezmeticire, după care revin 
la rutina lor de executanți obişnuiţi. 


Nu există iubire fără jertfă 


Sensul teologic al Patimilor constă în arăta- 
rea iubirii nelimitate şi nelimitabile a lui Dum- 
nezeu, a Iubirii întrupate. Esenţa iubirii este jert- 
fa. Jertfa însă este „autodescoperirea şi autore- 
alizarea iubirii. Nu există iubire fără jertfă“. Or, în 
absenţa jertfei, lipsa de măsură a acestei iubiri nu 
putea fi arătată. Omul moare pentru că, încercînd 





anul VI e nr. 62 


37 


DECANTĂRI 

















să evite suferința (care, în condiţiile lumii căzute, 
însoţeşte în mod necesar orice jertfă), refuză să 
se mai jertfească, adică refuză să mai iubească. De 
aceea, „cine va voi să-şi scape sufletul îl va pierde“ 
(Matei 16, 25). Hristos jertfeşte această viaţă mu- 
ritoare, tocmai pentru ca ea să nu mai moară. El 
închină Tatălui viața omului care, de teamă că şi- 
ar pierde-o, a încetat să o mai închine. Primită de 
Tatăl cel Viu, viața omului înviiază - mai întâi în 
Hristos Iisus: „... iar cine îşi va pierde sufletul pen- 
tru Mine îl va afla“ (Matei 16, 25). 

Acum putem înţelege mai bine de ce filmul 
trebuia să redea cu realism Patimile: fiindcă 
Patimile verifică Întruparea. Cu alte cuvinte, dacă 
Dumnezeu a venit în trup cu adevărat, lucrul 
acesta trebuie să se vadă la nivelul trupului, 
care... „se dă pentru voi“ (Luca 22, 19). De altfel, 
Întruparea se face în vederea Crucii, ceea ce în- 
seamnă că Patimile nu se reduc la momentul Cru- 
cificării. După cum arată A. Schmemann în 
lucrarea citată deja, întregul parcurs terestru al 
lui Iisus este orientat către Patimi. 

Iar dacă încercarea mea de a sugera exis- 
tența unui proiect teologic în cazul acestei pro- 














ducţii hollywoodiene rămîne neconvingătoare, 
ceea ce nu se poate nega totuşi filmului este 
intenţia lui mărturisitoare. La nivelul realismului 
propriu vizibilităţii pure, filmul nu arată altceva 
decît ni se arată în textele evanghelice ale 
relatării Patimilor: „Ci unul dintre ostaşi cu sulița 
a împuns coasta Lui şi îndată a ieşit sînge şi apă“ 
(Ioan 19, 34). Imediat după aceasta, Sf. Ap. loan 
adaugă: „Și cel ce a văzut a mărturisit şi mărturia 
lui este adevărată“. În comentariul său la Evan- 
ghelia după Ioan, A. Scrima subliniază că Sf. loan 
a ținut să facă această menţiune pentru a ne atra- 
ge atenţia asupra faptului că ceea ce țişneşte „în- 
dată“ din coasta lui lisus mărturiseşte prezenţa 
unei alte vieţi care a început deja să lucreze 
într-un trup considerat în mod normal mort. În 
succesiunea aceasta de mărturisiri, a sîngelui şi 
apei care mărturisesc viața jertfelnică a lui Hris- 
tos mărturisită la rîndul ei de Ioan, trebuie inte- 
grat şi acest film care nu întîmplător începe prin 
a cita mărturisirea vechii scripturi: „Pentru păca- 
tele noastre a fost străpuns şi pentru fărădelegile 
noastre a fost zdrobit [...] şi prin rănile Lui noi toţi 
ne-am vindecat“ (Is. 53, 5). 

Patimile cu dezacordul 
domnului Pleşu 


Articolul de mai jos a fost scris în urmă cu câțiva ani Ia solicitarea 
unor amici care pregăteau un grupaj pe tema filmului în „România 


A 


literară“. Atunci, articolului i-a fost refuzată publicarea. Îl public 
acum, cu speranţa că, fără a răni pe nimeni, va contribui la anumite 


limpeziri necesare. 


m 


NA ra 





Mircea Platon 





Patimile lui Hristos, dl. Andrei Pleşu reu- 

şeşte, într-un articol publicat în „Dilema 
veche“ în Săptămâna Mare, să fie paradoxal. Şi nu 
e unul din acele paradoxuri şugubeţe care-i men- 
țin intelectualului încrederea în sine, ci de unul a 
cărui amărală îl face să aducă a sofism. „Mel Gib- 
son a reuşit să facă un film despre Iisus Christos 
în care Dumnezeu lipseşte. Transcendenţa nu se 
manifestă decât vag meteorologic (nori, ploaie, 
cutremur)“, scrie Domnia-sa. Pentru ca două du- 
zini de rânduri mai jos să ne definească religia 
drept: „relaţia omului cu inevidența, asumarea 
unui mister care nu se poate nici analiza, nici cla- 
sa, nici dovedi ştiinţific.“ Dacă a doua propoziţie 
ar fi adevărată, atunci ar suprima obiecția din pri- 
ma. Pentru că, dacă religia e relaţia omului cu in- 
evidenţa, atunci de ce să pretindem o fenomeno- 
logie alta decât cea „vag meteorologică“, care se 
pretează de minune freamătului esoteric şi exta- 
zelor pitoreşti. Din fericire, definiţia pe care o dă 
di. Pleşu religiei e incompletă, astfel încât Mel 
Gibson a putut să o nesocotească. În consecință, 
el ne oferă un film în care e vorba despre relația 
omului cu evidența: adică despre relaţia omului 
cu Dumnezeul întrupat, înomenit. Pentru cei care 
cred asta, cu lisus Hristos. Pentru că, deşi nu ştiu 


p rovocat de filmul lui Mel Gibson despre 


ce e „religia“, mersul la biserică mi-a dat o destul 
de bună idee despre Creştinism. La temelia aces- 
tei idei stă Crezul de Ia Niceea, care nu ne vor- 
beşte despre relația omului cu „inevidența“, ci cu 
un Dumnezeu personal. Cu Dumnezeu Tatăl, Fiul 
şi Sfăntul Duh. Adică, în filmul lui Mel Gibson, Cel 
Care se manifestă meteorologic (Matei 27: 45; 
Marcu 15: 38; Luca 23: 44), Cel răstignit, şi Cel 
Care, într-o scenă care a scăpat atenţiei dlui. Ple- 
şu, apare în chip de porumbel (Luca 3: 22). Chiar 
lăsând deoparte convertirile câtorva personaje 
(soldatul, Simon din Cirene, tâlharul) - conver- 
tiri care sunt tot forme de manifestare ale „trans- 
cendenţei“ -, se poate deci spune că, pe peliculă, 
Dumnezeu nu se manifestă numai în chip meteo- 
rologic. Afară de faptul că porumbelul şi minunile 
săvârşite de Hristos pot fi numite „fenomene me- 
teorologice“, fapt pentru care, cu toată admirația 
pe care i-o port dlui. Pleşu, nu mă pot hotări. 

Cât despre violența deplânsă de dl. Pleşu la 
unison cu alți mulți critici de film, când am văzut 
filmul mi-am amintit imediat de uriaşele crucifi- 
xuri din bisericile şi catedralele Spaniei, şocante 
în realismul lor, cu răni purpurii şi adânci cât 
pumnul scobite în coasta lui Hristos. Catolicismul 
autoflagelant din care a țâşnit acest film poate re- 
pugna multora, dar nu poate constitui un cap de 
acuzare împotriva lui Mel Gibson, pentru că el se 
înscrie în tradiția bisericii lui (catolicilor nord- 
americani le sunt cunoscute „the 14 Stations of 
the Cross“ din timpul vinerilor din Postul Mare). 
Şi nu e vorba de un moft sado-masochistic, ci de o 
iconografie şi de nişte practici ascetice întemeia- 
te teologic de mari sfinți ai Apusului. Poate că fil- 

mul nu poate fi arătat copiilor din 
zilele noastre, dar nu ar fi stârnit 
nici o cârteală din partea unor ca- 
tolici medievali, cu ale lor misterii, 
mortificări şi stigmate. Când am ci- 
tit că dl. Pleşu îl consideră o „dră- 
covenie“ pentru că nu poate fi ară- 
tat copiilor, m-am gândit dacă li 
s-ar putea arăta acestora întâlnirile 
lui lisus cu elementele umane „un- 
savoury“ ale Ierusalimului. Sau 
dacă li s-ar putea proiecta o ecrani- | 
zare de pilde patericale în care 
Sfinţi Părinți merg să tămăduiască | 
suflete în cartierele desfrânate ale | 
Constantinopolelui. Sau ecranizări | 
de vieţi de martiri (Sf. Agnes, Apol- 

lina, Agatha, Ipolit etc.). i 

În ceea ce priveşte „vampirul 
palid“ pe care dl. Pleşu nu e mulțu- 
mit să-l vadă distribuit în film în 
chip de Necuratu, cred că intenția 
lui Mel Gibson a fost de a ne 
înfăţişa răul ca o batjocură a bine- 
lui, ca schimonosire, ca parazitare a ceea ce e 
bun, a maternității, de exemplu, precum în scena 
cu diavolul androgin purtând în braţe un prunc 
diform, un pitic bătrâncios. Şi aspectul androgin 
al diavolului şi parodia de maternitate sunt, poa- 
te, trimiteri la actualele schimonosiri ale ideii de 
căsătorie („same-sex marriage“ şi adopţia copi- 
ilor în asemenea familii), schimonosiri împotriva 
cărora Mel Gibson, catolic practicant, tată a şase 
copii, dintre care o fată s-a călugărit, are o veche 
istorie de împotriviri. 

Referindu-se la torționarii direcţi sau indi- 
recți ai lui isus, dl. Pleşu scrie că „asistenţa - 
evreiască şi romană - jubilează grotesc, cu rân- 
jete ştirbe şi priviri cleioase“. Mie se pare că Mel 
Gibson a intuit foarte bine de unde gâlgâie cel 
mai mult rău în lume: din mârlănie. Aceeaşi 
mârlănie care i-a dat pe securiştii noştri îi anima 
şi pe torționarii lui lisus. Nu văd cum cineva care 
a apreciat filmele lui Lucian Pintilie s-ar oripila 
de pelicula lui Mel Gibson. Singura diferenţă e 
că Gibson explorează rădăcinile religioase ale 
bestialităţii, acea taină a lucrării răului în lume 
(2 Tesaloniceni, 2: 17) căreia nu-i face o critică 
din punct de vedere al drepturilor omului, ci o 











critică fundamentală. Nu rezistența „supraome- 
nească“ vrea el să o evidenţieze prin îndelunga 
biciuire a lui Hristos, ci multele noastre păcate. 
Hristos nu se ridică de pe marmura însângerată 
în chip de Rocky, ca să arate cât de „tare“ e. Se 
ridică pentru că trebuie să se ridice, trebuie să 
mai răscumpere din păcatele lumii, trebuie să 
ducă. Importantă nu e rezistența lui, ci îndâr- 
jirea noastră. Schingiuitul devine „obiect de 
cult“ nu pentru că e schingiuit, ci pentru că, în 
absența Lui, vom continua să schingiuim. lisus e 
piatra de poticnire a bestialităţii noastre, 
Patimile Sale sunt un nec plus ultra, o reducere 
la absurd şi crimă a realităţii care ne arată că sin- 
gura rezolvare a ecuaţiei existenţiale, poartă 
îngustă spre Cer şi izbăvire din moarte, e chiar 
acel trup schingiuit. Ale cărui virtuţi mântui- 
toare Mel Gibson ni le arată în scena instituirii 
Euharistiei. Scenă pe care, iarăşi, dl. Andrei 
Pleşu pare a o fi pierdut. În general, citind arti- 
colul dlui. Pleşu rămâi cu impresia că autorul nu 
a văzut tot filmul. De parcă, din când în când şi 
anume în momentele esenţiale, ar fi tras o fugă 
până la stand ca să-şi reumple cornetul cu 
floricele. 

Imitatio Mariac? 


În preajma Crăciunului lui 2007, dl. Horia Roman Patapievici i-a avut ca invitaţi la 
emisiunea „Înapoi la argument“, de pe TVR Cultural, pe doi intelectuali români 
creştini, pe dl. Bogdan Tătaru Cazaban (ortodox) şi pe dna. Tereza Brînduşa 
Palade (catolică). Emisiunea, a cărei temă a tost Fecioara Maria, a reușit 

să transmită vestea bună că rațiunea şi credinţa sînt perfect compatibile; ba chiar, 
a precizat salutar dl. Cazaban, rațiunea nu poate funcţiona normal decit în măsura 


în care este o rațiune creștinată. 


Gheorghe Fedorovici 





însă unele afirmaţii care, neînţelese corect, 

riscă să-i neliniştească pe teologi şi să-i dezo- 
rienteze pe cei insuficient catehizați. Vreau, prin 
urmare, să atrag atenţia la o perspectivă asupra 
Fecioarei Maria care, deşi pare a fi împărtăşită de 
cei trei, este diferită de perspectiva hristologică 
proprie Bisericii, adică de singura perspectivă 
corectă pe care o putem avea asupra Mariei. 

Astfel, întrebarea din debutul emisiunii: 
„Cine este teologic vorbind Fecioara Maria?“ pri- 
meşte la un moment dat următorul răspuns: „Ma- 
ria este modelul umanității răscumpărate; ca 
atare, ea reprezintă raportul arhetipal al relaţiei 
omului cu Dumnezeu“. Plecînd de la această pre- 
misă, concluzia din finalul emisiunii este inevita- 
bilă: „pentru om, cel mai bun model al prezenţei 
lui în lume este modelul marianic,“ ceea ce în- 
seamnă că „a acţiona după modelul Mariei în- 
seamnă a fi pe deplin uman“. 

Aş vrea să spun mai întâi că titlul prin care 
Maria este numită Theotokos, „Maică (sau Născă- 
toare) de Dumnezeu“, nu a urmărit indicarea 
unui merit special al Mariei, ci că el reprezintă o 
definiţie pur hristologică; prin această formulare 
se preciza, pe de o parte, că cel născut din Maria 
nu poate fi decît Dumnezeu (de vreme ce în Iisus 
Hristos nu există un ipostas uman), iar pe de alta 
se sublinia totodată unirea ipostatică în Hristos a 
dumnezeirii şi a omenităţii (cf. John Meyendorf, 
Hristos în gândirea creştină răsăriteană, Edit. In- 
stit. Biblic şi de Misiune al B.O.R., 1997, p. 168 şi 
idem, Teologia bizantină, Edit. Instit. Biblic şi de 


AN 
] n dialogul dintre participanți au fost făcute 


Misiune al B.O.R., 1996, p. 222) . Altfel spus, Fiul 
lui Dumnezeu s-a născut cu adevărat ca om dintr- 
o ființă umană şi, ca atare, nu este doar Dumne- 
zeu adevărat cum o arată primul punct, ci şi om 
adevărat. Sensul acestei definiţii trebuie văzut în 
contextul ereziilor hristologice din secolele 4-5, şi 
în special al nestorianismului. În încercarea de a 
înțelege raţional Întruparea, nestorianismul sus- 
ținea că în lisus Hristos există două persoane 
separate între ele, cea divină şi cea umană şi că 
Fecioara Maria este cel mult „Născătoare de Hris- 
tos“ şi nu „de Dumnezeu“. Nestorianismul a fost 
condamnat pe bună dreptate ca erezie, fiindcă 
atita vreme cît omul şi Dumnezeu rămîneau sepa- 
rați, mîntuirea, adică aducerea omului în Dum- 
nezeu, continuă să fie un ideal de neatins. 
Aşadar, departe de a sublinia un merit al 
Mariei şi, deci, o justificare a cultului ei, titlul de 
„Maică a lui Dumnezeu“ reprezintă o etapă nece- 

sară în vederea afirmării dogmei hristologice de 
la Calcedon din 451, prin care se mărturiseşte 
credința „în două naturi care se unesc într-o sin- 
gură persoană“. Dogma de la Calcedon, desăvir- 
şită două secole mai tîrziu de Sf. Maxim Mărturi- 
sitorul, oferă temeiul teologic al învățăturii creşti- 
ne despre îndumnezeire. Prin urmare, spre deo- 
sebire de afirmaţia Terezei Palade (afirmaţie fă- 
cută în acord cu punctul III, paragraful 6 din arti- 
colul 9 al Catehismului Bisericii Catolice, articol 
care defineşte locul şi rolul Mariei în Biserică 
potrivit înţelegerii catolice), Maria nu poate fi un 
„model eshatologic“, în primul rînd fiindcă ea 
este mai degrabă un model liturgic, euharistic: în 
esenţă, maternitatea slăvită a Mariei ne spune, 
prin analogie, că omul trebuie să-l incorporeze pe 
Hristos, sau, mai corect spus, să se incorporeze în 
trupul lui Hristos care este Biserica. Această asi- 
milare a lui Dumnezeu şi în Dumnezeu are loc în 
mod obişnuit prin cei doi timpi ai Botezului şi Îm- 
părtăşaniei: aşa se explică de ce, în teologia orto- 





Casa în care a trăit Fecioara Maria 


doxă, Maria este o prefigurare a Bisericii, spre 
deosebire de cultul mariologic deviant, specific 
catolicismului, unde acest traseu este parcurs în 
sens invers, Maria preluînd atributele Bisericii. În 
condiţiile în care Maria nu mai este în Biserică, ci 
Biserica în Maria, este firesc ca Maria să fie pre- 
zentată ca un model eshatologic, cel spre care Bi- 
serica trebuie să tindă: dna Tereza Palade nu întâr- 
zie de altfel să extragă consecinţele logice ultime 
ale acestei convingeri: „destinul omului e de a fi 
glorificat ca şi Maria“. Cel puţin în tradiţia teologi- 
că a creştinismului răsăritean, însă, destinul omu- 
lui este diferit: „omul atinge scopul suprem pen- 
tru care a fost creat prin îndumnezeire. Acest 
scop - deja realizat în Hristos printr-un act unila- 
teral al dragostei lui Dumnezeu - reprezintă atât 
sensul istoriei omeneşti, cât şi o judecată liberă a 
omului.“ (John Meyendorff, Teologia bizantină, 
p. 220). Acesta ar fi al doilea şi principalul motiv 
pentru care Maria nu poate fi un model în sine, şi 
în nici un caz un „arhetip al relaţiei omului cu 

Dumnezeu“. Maria poate fi un model doar în sens 
tipologic, în măsura în care, primindu-l pe Dum- 
nezeu în sine, ea repetă modelul arătat nouă în 
lisus Hristos. În realitate, destinul omului e de a fi 
ca Hristos, e de a fi în Hristos - e de a fi Hristos. 
Cum spuneau cei din vechime, „christianus alter 
Christus“. lar temeiul îndumnezeirii „se găseşte 
în unirea ipostatică a naturii divine şi a celei uma- 
ne în Hristos“ (Lars Thunberg, Antropologia teo- 
logică a Sf Maxim Mărturisitorul, Editura Sophia, 
2005, p. 472). Noi nu participăm la Hristos deve- 
nind fii ai Mariei, ci devenim fii ai Mariei în măsu- 
ra în care l-am încorporat pe Hristos. lar această 
asimilare a Cuvîntului are loc mai ales prin Taine- 
le Bisericii, prin viața sacramentală. Ceea ce în- 
seamnă că împlinirea destinului omului începe 
încă de aici, în viața practică (ibid., p. 474). (Dife- 
renţele dintre catolici şi ortodocşi asupra naturii 
îndumnezeirii, a posibilităţii şi a limitelor vederii 
lui Dumnezeu sînt ireconciliabile şi nu voi intra 
aici în amănunte). 

Însă participanţii la emisiune nu au ajuns la 
aceste concluzii decît după ce, afirmând învățătu- 
ra Bisericii cu privire la rolul şi demnitatea Ma- 
riei, au încercat să răspundă dorinței dlui Pata- 
pievici de a înțelege paradoxul unei fiinţe, pre- 
cum Maria, care îşi naşte Făcătorul. Tereza Palade 
a evocat, prin urmare, logica biblică în cadrul 
căreia acest paradox poate fi înțeles, amintind, pe 
de o parte, de tema mariologică a Noii Eve, iar pe 
de alta, de precedentele Sarei, Anei şi Elisabetei. 
Din păcate, logica biblică nu a fost dusă pînă la 
capăt: căci paralela la Noua Evă ţine doar în mă- 
sura în care este însoţită de imaginea Noului 
Adam. Cum spune Sf. Ap. Pavel „Că de vreme ce 
printr-un om a venit moartea, tot printr-un om şi 
învierea morţilor. Căci, precum în Adam toţi mor, 
aşa şi în Hristos toţi vor învia.“ (1 Corinteni 15, 
20). Faptul că „nu bărbatul este din femeie, ci fe- 
meia din bărbat“ (1 Corinteni 11, 9), complică oa- 
recum paradoxul Mariei: căci născîndu-l pe Hris- 
tos, Maria nu-l naşte doar pe Făcătorul ei ci, în 
acelaşi timp, şi pe Acela care o va renaşte pe ea. 
Maria naşte pentru a fi (re)născută de Viaţa care, 
de la Întrupare încoace, țişneşte dinlăuntrul firii 
omeneşti. (În teologia ortodoxă se afirmă că Mai- 
ca Domnului este lipsită de păcate personale; teo- 
logia romano-catolică consideră în schimb că Ma- 
ria este lipsită şi de păcatul strămoşesc, nu doar 


de cel personal). Mai mult, Hristos nu se naşte din 
Maria asemenea oricărui om obişnuit, adică în 
urma concepției dintre bărbat şi femeie. Cu alte 
cuvinte, paradoxul menţionat de dl. Patapievici 
este cumva parțial, fiindcă o dată cu lisus Hristos 
nu apare un individ uman nou, ci o ființă care are 
trup şi suflet omenesc, dar care, ca persoană 
(ipostas este termenul teologic), este Fiul veşnic 
al Tatălui: „ipostasul lui Hristos a pre-existat în 
dumnezeirea Sa, dar a dobîndit omenitate prin 
Sfinta Fecioară Maria“ (]. Meyendorft, Teologia 
bizantină, pp. 206-207). Iar acest lucru este posi- 
bil tocmai pentru că omul este făcut după chipul 
Fiului (ibid. pp. 207-221). 

„Înţeleg,“ declara senin dl. Patapievici: „dacă 
sufletul meu este în acelaşi raport în care este 
Maria față de Cuvânt, pot înțelege misterul Mariei, 
al creaturii care-l naşte pe Creator.“ Nicidecum: 
misterul Întrupării şi al faptului că o ființă uma- 
nă, precum Maria, poate da naştere lui Dumne- 
zeu, nu se explică prin meritele incontestabile ale 
Mariei în primul rînd, ci prin această corespon- 
dență ontologică prealabilă dintre om şi Dumne- 
zeu; îndumnezeirea însăşi va putea fi apoi expli- 
cată plecîndu-se de Ia faptul că Iisus Hristos este 
în acelaşi timp de-o-ființă cu noi şi de-o-ființă cu 
Tatăl. 

Nu pot să nu observ că, de data aceasta, titlul 
emisiunii îşi merită numele: argumentul stă 
într-adevăr înapoia dogmei. Iar dogma e limpe- 
de: nu putem fi uniți cu Hristos unindu-ne cu 
Maria, dar putem fi uniţi cu Maria şi între noi 
doar în măsura în care ne unim cu Hristos. Viaţa 
în Hristos începe prin taina Botezului, adică prin 
moartea noastră. Nu noi îi dăm naştere lui Hris- 
tos, ci Hristos este cel care ne naşte pe noi. Maria 
este un exemplu pentru noi şi o cale de urmat în 
acelaşi fel în care sînt exemple şi căi de urmat 
apostolii şi sfinţii, adică în virtutea ascultării ne- 
condiţionate de Fiul lui Dumnezeu. După cum ne 
spune chiar EI: „Cine este mama Mea şi cine sînt 
frații Mei? Şi, întinzând mâna către ucenicii Săi, a 
zis: lată mama Mea şi fraţii Mei. Că oricine va face 
voia Tatălui Meu Celui din ceruri, acela îmi este 
frate şi soră şi mamă.“ (Matei 12, 48-50) Nici nu-i 
de mirare că, înşelați de premise false, cei 
prezenți au sfirşit prin a recomanda „urmarea 
Mariei“ în locul acelei „urmări a lui Hristos“ pe 
care Biserica a propovăduit-o dintotdeauna. 

poezia creștină -— 
cale spre mântuire 


Când suferinţa are ca sursă dragostea de Dumnezeu şi semeni, 
osânditul ajunge la un nivel de înseninare comparabil cu starea 


de rugăciune şi de poezie. 


În această gură de rai are loc mântuirea: luminare şi iluminare; 
incantaţie şi revelaţie; convertirea inițiatică a suferinţei în stare 


Constantin N. Străchinaru 





de graţie, de creaţie. 
ste şi cazul martirilor gulagului comunist, 
F care au făcut din nemăsuratele lor schin- 
giuiri din anchete, închisori, lagăre şi colo- 

nii de muncă silnică, examenul propriei spiritua- 
lizări. Crucificaţi în răspântia dintre furtunile 
uraliene şi sadismul local al celor repede înstrăi- 
naţi de Dumnezeu, ei au asimilat psihic chinurile, 
transfigurându-le în energia necesară ieşirii din 
„mlaştina disperării“ şi din „pădurea cu fiare săl- 
batice“, spre plaiul calmului senin, făuritor de 
viers şi vers trecut prin ziduri spre univers... 

Cazul preotului Tertulian Langa este pil- 
duitor. Acest viețuitor întru iubirea de Dumne- 
zeu, Neam şi Ţară, în lunga-i penitenţă de 17 ani, 
şi-a dublat rugăciunile de talentul poetic, încred- 
ințându-şi creaţiile memoriei unor colegi de mar- 
tiraj, lecţia sa rămânând nu numai una de carac- 
ter, rezistență şi credință, ci şi una de creativitate. 

Cunoscut contemporanilor săi mai mult prin 
cărţile religioase: Acatistier (ed. Miracolul Cuvân- 
tului, 1995); Reflexii evanghelice (ed. Galaxia Gu- 
tenberg, 2003); Trăind și supraviețuind sub ateis- 
mul românesc (Roma, internet), ş.a., părintele 
Tertulian Langa - fostul profesor şi prim-decan al 
Facultăţii de Teologie Greco-catolice din Cluj, că- 
ruia Sfântul Scaun i-a decernat titlul de Protono- 
tar Apostolic - lasă posterităţii şi volumul de ar- 
monii intitulat semnificativ Revelaţii, cu adău- 
garea: Poeme din captivitate: Malmaison, Jilava, 
Aiud, Gherla, Lugoj, Dunăre (ed. ALC Media-Grup, 
Cluj-Napoca, 2000). 


Culegerea este orânduită în şapte capitole: 
Rug aprins, Ad Uxorem, Colocvii de taină, Soli- 
locvii, Haiku, Jurnal adamic şi Addenda. 

Armoniile în ritm şi rimă, de dimensiuni şi 
forme variate, sunt propriile trăiri cu faţa la Dum- 
nezeu, familie, spaţiul românesc, şi cu încrederea 
că măcar unele din multele sale poezii vor fi sal- 
vate (Şi au fost!) prin memoria personală şi a ce- 
lor cărora, în mare taină, le-au fost încredințate. 
Acurateţe clasică, limbaj şi seninătate liturgică, 
echilibru între idee - cuvânt - emoție, efect me- 
liorativ pentru lector, un edificiu artistic, prisma- 
tic, dublat de implicaţii istorice, etice, psiholo- 
gice, educaţionale şi ilustrarea adevărului baude- 
lairean din Benediction: „Soyez b&ni mon Dieu 
qui donnez la souffrance/ Comme un divin 
remtde a nos impuret6s“ (Fleurs du Mal), similar 
la părintele poet: „N-am priceput până n-am 
plâns/ Cât de adâncă este marea/ Cât de înaltă 
Ți-e chemarea/ Adâncule de nepătruns...“ 

Este una din cele patru strofe ale poeziei 
care dă şi titlul volumului, strofe - cheie Ia înţele- 
gerea mai completă a întregului volum, ca şi So- 
net liturgic - ghid al spiritualizării prin asumarea 
suferinței întru Hristos şi Neamul Românesc: 
„Mai descarnaţi, mai supți şi mai transfiguraţi/ ne 
identificăm în umbre legănate/ - tămâie în cadel- 
nițe-afumate - / ne ridicăm din noi spre cer, tot 
mai curaţi// Cuminecaţi cu Sânge şi cu Trup în 
Duh,/ din trupuri ne desprindem ca lumina/ din 
jar, spre slăvi ne înălțăm tulpina/ şi spinii ne-nflo- 
resc pe frunte în văzduh// Izvor de har şi binecu- 
vântare/ şi sfânt balsam agonisind sub fiare/ să 
miruim cu el poporul Tău supus;// Căci atârnând 

în sfintele-Ţi piroane,/ Te preamăreşti în noi as- 
cuns în rame/ topindu-ne smeriţi în slava Ta, 
lisus...“ 

De-a lungul volumului vom fi tentaţi să ne 
gândim la Radu Gyr, Nichifor Crainic şi la alţi 
poeţi cu care s-a înfrățit în suferință, apropiindu- 
se tematic arareori la nivelul expresiei şi, întot- 
deauna, al armoniei interioare versurilor: “Şi ni- 
meni n-o să înțeleagă/ cât necuprins şi-adânc am 
strâns/ în bobul de lumină plâns/ cum perlele din 
chin se-ncheagă...“ (ultima strofă la Notaţie pe o 
stâncă). Evident, perlele sunt revelaţiile ce com- 
pun volumul cu acest titlu, şi în care întâlnim, 
cristalizată, admiraţia poetului pentru natură - 
opera divină, pe care, asemeni lui Baudelaire 
(„La nature est un temple...“ - Correspondences) 
o vede plină de simboluri sublimate ecleziastic: 
“E rupt din piatră prin hățiş/ în vâlvătaie vege- 
tală,/ am vrut, ca-n vasta catedrală/ a Cerului să 
ard cruciş“... „Vioara-ascunsă-n trupul meu,/ cu 
rezonanţe neştiute/ în tainice extaze mute/ s-a- 
nfiorat de Dumnezeu“... (Bradul), ca şi adevărul, 
frumosul apropie marile spirite emoțional şi ex- 
presiv. Acest mod de a vedea apoteotic opera lui 
Dumnezeu se regăseşte şi în valorile iniţiatice ale 
suferinței. 

În simţirea românească a poeţilor Coşbuc, 
Alecsandri, Şt.0. Iosif, O. Goga..., se situează, 
oarecum, şi poeme ca Vara, Toamna,... ale părin- 
telui Langa, întărind implacabil continuitatea vi- 
ziunii noastre asupra existenţei. 


Mănăstirea Comana (Giurgiu). 





Taina căsătoriei ințeleasă, trăită ca des- 
tinare umană, îl convinge pe poet de sfințenia 
unităţii partenerilor prin dragoste şi credință: 
„Iubita mea, să-ţi aminteşti/ că despărțirea-i 
un popas/ spre veşnicul iconostas/ al dragos- 
tei de Dumnezeu,/ spre care urc prin ruga ta,/ 
prin plânsul tău şi crucea mea/...“ (Să-ţi 
aminteşti)). 

Multe sunt poeziile din care se pot face ilus- 
trări în favoarea artei poetice a părintelui Ter- 
tulian Langa. Sonetul va fi o zie de o transparență 
creştină şi de armonie a trăirii în Cuvânt, repede 
situându-se în memoria lectorului, cu mare folos 
sensibilizator. 

Unele poezii sunt mai lungi, altele mai 
scurte, până la haikaxurile care s-ar putea mai 
bine intitula Apophtegme, sau, pe înțelesul 
oricui, Maxime. 

De asemenea, ultimul capitol, Addenda, pu- 
tea să aibă titlul Rugămu-ne iubirii (două pagini 
jumătate), poem în centrul căruia întâlnim în- 
demnul cristianic: „puneţi la temelia speranței 
iubirea şi iertarea“... „Iubirea să vă fie pace şi dar 
de împăcare:... 

Oricum ai traversa Revelaţiile poetului-mar- 
tir Tertulian Langa, de la început spre sfârşit sau 
invers, aceleaşi luminoase lecţii prin decența 
tematică, autenticitatea simţirii şi grija pentru 
cuvântul trimis în lume, te întâmpină în unitatea 
şi maturitatea responsabilă a făuritorului de fru- 
museţi ziditoare. 

PS Dr. loan Mihălţan 


a trecut 


la cele veșnice 


În noaptea lui 17 martiei a.c. Prea Sfinţitul Dr. loan Mihălțan, 
fostul episcop al Oradiei, Bihorului și Sălajului, a trecut Ia cele 
veșnice, după o suferință de câţiva ani. Prea Sfinţitul se pensionase 
anul trecut, din pricina bolii, și se retrăsese în satul natal. 


Pr. Ion Alexandru Mizgan 





brie 1926, în localitatea Ohaba, judeţul 

Alba, fiind al patrulea copil din cei şase ai 
familiei Vasile şi Ana Mihălţan. De satul natal a 
rămas foarte legat sufleteşte în decursul timpu- 
lui. În amintirile Sale, Prea Sfinţia Sa a evocat cu 
multă însufleţire satul copilăriei, în care casele 
erau acoperite cu paie, viața țăranilor era grea, 
aceştia lucrând cu zor la pământ de dimineața 
până seara, cu pluguri trase de boi şi cai, cu grape 
de lemn şi cuie de fier, fapte ce arată o legătură 
strânsă între țăran şi pământ. 

Pentru copiii de pe Valea Secaşului cele mai 
apropiate şcoli erau cele de la Blaj. Prin urmare 
tânărul loan Mihălţan, ortodox fiind, şi-a îndrep- 
tat paşii spre Blaj, înscriindu-se la Liceul greco- 
catolic Sfântul Vasile cel Mare, unde învățau apro- 
ximativ 700 de elevi, dintre care în jur de 100 
erau ortodocşi. 

Din clasa a V-a de liceu în inima tânărului 
Ioan a încolţit dorul slujirii preoțeşti. Această pre- 
ocupare pentru preoție va fi permanentă în fră- 
mântările sale pe toată durata liceului. 

După absolvirea liceului, contrar voinţei fa- 
miliei - înfricoşată de prigoana comunistă - şi-a 
îndreptat paşii spre Sibiu (1947), înscriindu-se la 
Academia Andreiană, ajutat de învățătorul Petru 
Marcu, o rudă mai îndepărtată. Numărul studen- 
ților la acea vreme era redus (aproximativ 80 în 


p S loan a văzut lumina zilei la 27 septem- 


toți anii) din cauza spectrului comunismului, care 
i-a făcut pe mulți tineri să renunţe la urmarea 
teologiei. 

La Sibiu a avut profesori remarcabili, mulţi 
dintre ei veniţi de la Facultăţile de Teologie des- 
fiinţate de regimul comunist. Dintre aceştia îi 
amintim pe Pr. Prof. Dr. Nicolae Neaga, Pr. Prof. 
Dr. Sofron Vlad, Pr. Prof. Dr. Grigorie Marcu , Pr. 
Prof. Dr. loan Petreuţă, Pr. Prof. Dr. Nicolae Mla- 
din, Pr. Prof. Dr. Dumitru Călugăr, Pr. Prof. Dr. 


Aa Abe 









li tă Et IL A 
ÎPS bartolomeu şi IPS Andrei, slujind la căpătiul PS loan 

Gheorghe Şoima, Prof. Dr. Iorgu Ivan etc. O apre- 
ciere deosebită a avut față de Părintele Profesor 
Dumitru Belu pe care l-a evocat cu multă căldură 
sufletească tot timpul vieții. 

În timpul anilor de studenţie tânărul loan 
Mihălţan s-a dovedit a fi preocupat foarte mult de 
viaţa morală, căutând să cunoască despre vieţile 
sfinților. 

În perioada studenției a participat şi la 
evenimentul reîntregirii Bisericii Ortodoxe din 
Ardeal la 21 octombrie 1948, când greco-catolicii 
au revenit la Ortodoxie. 

O altă preocupare în timpul anilor de studii 
a fost citirea operelor Sfinților Părinţi, în special 
lucrările Sfântului loan Gură de Aur, sfânt pe care 
Fa considerat un mare şi echilibrat Părinte, nu- 
mindu- „sfântul curajului creştin“. 

În perioada studiilor teologice a legat o prie- 
tenie trainică cu actualul mare duhovnic de la Mă- 
năstirea Sâmbăta de Sus, Prea Cuviosul Părinte 
Teofil Părăian, de care s-a simțit foarte ataşat pe 
parcursul întregii vieți. 

La 17 decembrie 1950, pe când era încă stu- 
dent în anul IV, în capela Institutului Teologic din 
Sibiu, a fost hirotonit diacon de către Mitropolitul 
Nicolae Bălan al Ardealului. La 28 ianuarie 1951, 
a fost hirotonit de acelaşi mitropolit preot celib 
pe seama capelei Institutului Teologic din Sibiu. 
Dorinţa sa era aceea de a ajunge preot în satul 
natal Ohaba, vacant în acea perioadă, care era 
printre cele dintâi sate din Ardeal contaminate 
de cultele neoprotestante venite din America. 
Deşi mulţi profesori au încercat să-l convingă să- 
şi continue studiile la doctorat, pentru că nu ar 
avea nici un rost să-şi închine viața unui sat, do- 
rința de a ajunge preot în satul copilăriei nu i-a 
putut fi zdruncinată. 

Teza de licenţă, intitulată „Discursurile Sfân- 
tului loan Gură de Aur despre Sfântul Apostol 
Pavel“, a alcătuit-o sub îndrumarea Părintelui 
Profesor Teodor Bodogae. A urmat apoi insta- 
larea ca preot în Ohaba, în prezența preotului 
copilăriei sale, Eugen Imbăruş, de care a fost aju- 
tat la începutul slujirii preoţeşti. 

La început de drum în slujirea preoțească a 
fost preocupat de problemele duhovniceşti, dar 
s-a confruntat şi cu atitudinea ostilă a activiştilor 
de partid şi a primarilor comunişti, care nu aveau 
nici un respect faţă de Biserică. 


O preocupare de căpetenie a preotului loan 
Mihălțan a fost săvârşirea sfintelor slujbe zilnic, 
dar şi catehizarea copiilor şi a tinerilor, fapt ce nu 
era uşor de îndeplinit în cadrul social a vremu- 
rilor de restrişte ale regimului comunist. 

Pe lângă implicarea activă în viața parohiei 
prin săvârşirea Sfintelor Taine şi a celorlalte sluj- 
be bisericeşti, remarcăm şi realizările pe plan pas- 
toral gospodăresc. Amintim în primul rând „Mu- 
zeul“, o clădire cu etaj, în care sunt amenajate 
patru camere după cum urmează: o cameră țără- 
neascăcu un pat, şase manechine cu evoluţia por- 
tului popular în comună începând cu 1900 şi 
până azi, tot aici se păstrează şi o ladă de zestre şi 
multe obiecte, pe lângă fotografii ale vremii. O 
altă cameră adăposteşte atât biblioteca parohială 
cât şi cea personală a Prea Sfinţitului loan, în care 
întâlnim cărţi de teologie, beletristică, precum şi 
cărți vechi, Cazanii, Biblii din secolele XVII-XVIII 
etc. O altă încăpere păstrează mobilă de la sate. 
Clădirea Muzeului adăposteşte şi un mic paraclis 
cu icoane pe sticlă în care se săvârşeau zilnic sluj- 
be bisericeşti. 

Monumentul Eroilor din sat reprezintă o altă 
realizare a sa din vremea slujirii ca preot la Oha- 
ba. Ajutarea celor din nevoi a fost o altă latură 
pastorală avută în vedere de preotul loan Mihăl- 
țan, deşi nu era adeptul unei întrajutorări organi- 
zate, ci pentru ajutorarea făcută în taina inimii. 

O altă experienţă pastorală a trăit-o în lupta 
cu confesiunile neoprotestante venite de peste 
ocean, care prin tot felul de mijloace, mai puţin 
creştineşti, racolau tot mai mulți adepţi din sânul 
comunităţii ortodoxe. 

Având în vedere activitatea pastoral-misio- 
nară desfăşurată şi experiența duhovnicească 
acumulată, în 1971 a fost numit duhovnic al Insti- 
tutului Teologic din Sibiu, dar pentru scurt timp, 
întrucât autoritățile comuniste au intervenit şi 
l-au îndepărtat considerându-l „mistic“. 

La îndemnul episcopului Irineu Crăciunaş 
de la Iaşi, preotul loan Mihălțan s-a înscris la doc- 
torat în 1972, iar în 1973 va fi declarat admis la 
Institutul Teologic din Bucureşti. În perioada stu- 
diilor de doctorat va cunoaşte îndeaproape viața 
mănăstirească, locuind pe tot parcursul cur- 
surilor de doctorat la mănăstirea Cernica de lângă 
Bucureşti. Aici l-a întâlnit pe Arhimandritul Bene- 
dict Ghiuş pe care l-a considerat un om duhovni- 

cesc remarcabil, care împreuna ştiinţa teologică 
cu evlavia. La doctorat va lucra sub îndrumarea 
Părintelui Profesor Dumitru Stăniloae. 

În toamna lui 1977 va pleca la Bossey, în ve- 
derea elaborării tezei de doctorat, unde va duce 
dorul comuniunii frățeşti a credincioşilor din 
Ohaba. Doar timpul petrecut în bibliotecă îi dă- 
dea satisfacţie. De la Bossey va ajunge la Stras- 
sbourg unde va participa la cursurile unor profe- 
sori de la Facultăţile de Teologie protestantă şi 
catolică. Va vizita în această perioadă şi Parisul şi 
va audia cursurile unor profesori renumiți de la 
Institutul Saint Serge: V. Lossky, P. Evdokimov, $. 
Bulgokov, etc. După încheierea anului universitar 
de la Strassbourg, s-a întors în țară continuând re- 
dactarea tezei de doctorat începută la Strasabourg. 

În toamna lui 1978 a fost chemat la Sibiu şi a 
primit un post de profesor la Institutul Teologic, 
catredra de Îndrumări Misionare. 15 membri din 
actualul Sfântul Sinod, în frunte cu Patriarhul 


Daniel, i-au fost studenți Prea Sfințitului loan la 
Institutul Teologic din Sibiu. 

Munca depusă ani de zile în perioada studi- 
ilor de doctorat s-a concretizat în 1984, când şi-a 
susținut teza de doctorat cu titlul „Preoţia lui 
Hristos şi preoţia bisericească“. 

La începutul lui 1990, a fost chemat la înalta 
treaptă a slujirii arhiereşti, după ce iniţial se că- 
lugărise la mănăstirea Sâmbăta din Țara Făgăra- 
şului şi fusese făcut arhimandrit de Prea Sfinţitul 
Timotei al Aradului. La 3 februarie 1990, s-a făcut 
ipopsifierea de către Prea Sfinţitul Timotei al Ara- 
dului şi Prea Sfinţitul Justinian, actualul episcop 
al Maramureşului şi Sătmarului. La 4 februarie, 
acelaşi an, a fost hirotonit arhiereu-vicar la Ora- 
dea în prezența ÎPS. Dr. Antonie Plămădeală, 
Mitropolitul Ardealului şi a altor ierarhi de seamă 
ai Sfântului Sinod. 

Timp de doi ani (1990-1992) a slujit ca ar- 
hiereu-vicar sub îndrumarea Prea Sfinţitului Va- 

sile Coman, episcopul Oradei, iar după trecerea 
acestuia Ia cele veşnice (10 iulie 1992), a slujit ca 
episcop titular al Oradei până în prezent. După 
alegerea ca episcop al Oradei, în august 1992, a 
avut loc aducerea în Oradea a osemintelor răpo- 
satului episcop martir Nicolae Popovici de la Bier- 
tan, fiind aşezate în biserica cu lună. 

Când a devenit episcop, în eparhia Oradei 
nu exista decât o singură mănăstire, cea de la 
Izbuc. Prin purtarea sa de grijă, au luat ființă mă- 
năstirile Sfinta Cruce din Oradea, Stâna de Vale, 
Huta, Buna Vestire, Strâmba, Bic şi altele. De ase- 
menea, a fost pusă piatra de temelie a noii cate- 
drale Episcopale din centrul civic, care a necesitat 
multe şi îndelungate lupte cu autorităţile locale 
pentru obținerea locului pentru construcţie. Prea 
Sfinţitul Ioan s-a ocupat îndeaproape şi de şcolile 
teologice din eparhie, respectiv de Facultatea de 
Teologie din Oradea şi de cele două seminarii teo- 
logice de la Zalău şi Beiuş, urmărind ca în aceste 
şcoli să se formeze tineri cu caracter şi vocaţie 
pentru slujirea Bisericii. Prea Sfinţia Sa accentua 
mereu faptul că în şcolile noastre teologice for- 
marea duhovnicească a tinerilor ar trebui să ocu- 
pe un loc primordial. 

Prea Sfinţitul loan a lucrat şi pentru a-i adu- 
na pe românii din Ungaria sub acoperământul Bi- 
sericii şi pentru reabilitarea marelui om politic 
român Emanuil Gojdu. 

În tot timpul păstoririi sale a încercat să fie 
aproape de preoți, să le înțeleagă neajunsurile şi 
suferințele şi să le ofere îndrumări duhovniceşti. 
A fost întotdeauna foarte înțelegător cu neputin- 
țele firii omeneşti, dând dovadă de o maturitate 
duhovnicească rar întâlnită. În calitate de epis- 
cop a sfinţit sute de biserici în tot cuprinsul epar- 
hiei şi a hirotonit 281 de preoți pe care i-a instalat 
personal în parohii. Prea Sfinția Sa remarca, în 
scrierile sale, greutăţile slujirii arhiereşti, nu 
puţine în vremurile pe care le trăim. Experiențele 
duhovniceşti acumulate în decursul timpului ca 
preot, profesor de teologie şi arhiereu le-a con- 
semnat în scris în numeroase lucrări care sunt de 
un mare folos duhovnicesc atât preoților, studen- 
ților teologi, cât şi credincioşilor Bisericii noastre. 
Menţionăm următoarele lucrări: Preoția Mântui- 
torului şi preoția bisericească (Sibiu, 1984, 
Oradea, 1993) , De vorbă cu credincioșii (Oradea 
1993), Îndrumări pentru îndreptarea şi maturiza- 





rea duhovnicească a persoanei noastre (Oradea, 
1994), Seminţe din țarina cumințeniei (3 volume, 
Oradea, 1993, 1994, 1995), Experienţe pastorale 
(Oradea, 1995), Idei din sfintele evanghelii pen- 
tru predicile duminicilor și sărbătorilor de peste 
an (Oradea, 1999) şi Cuvântări la Marile Praznice 
(Oradea, 2001). 

Pentru întreaga activitate depusă, Universi- 
tatea din Oradea i-a decernat titlu de „Doctor 
Honoris Causa“. În toamna lui 2006, după o rod- 
nică activitate pastorală, datorită unor probleme 
de sănătate, Prea Sfinţitul loan Mihălțan, şi-a 
înaintat Sfântului Sinod cererea de pensionare, 
începând cu 1 ianuarie 2007. 

Ultimele clipe ale vieţii şi le-a petrecut în sa- 
tul natal Ohaba din judeţul Alba, alături de fa- 
milie. Acum când Prea Sfinţia Sa a trecut la cele 
veşnice, poate spune împreună cu Sf. Ap. Pavel: 
„Lupta cea bună m-am luptat, călătoria am săvâr- 
şit, credința am păzit! De acum mi s-a gătit cunu- 
na dreptăţii, pe care în ziua aceea mi-o va da 
Domnul, Dreptul Judecător!“ (II Timotei 4,7-8), 
sau, împreună cu Sfântul preferat al Prea Sfinţiei 
Sale, Sf. loan Gură de Aur: „Slavă lui Dumnezeu 
pentru toate!“ 

Pentru întreaga viață pusă în slujba Bisericii 
şi a Neamului, nădăjduim că Mântuitorul lisus 
Hristos, Dreptul Judecător, îi va face odihnă veş- 
nică cu toți drepţii şi sfinţii Săi. Veşnică să-i fie 
pomenirea! 

Monahul Atanasie 
de la Petru Vodă 


Trecerea la Domnul a monahului Atanasie (Alexandru Ştetănescu), unul 
dintre apropiații de suferinţă pe altarul dreptei credinţe ai Părintelui 
Iustin Pârvu de la Mânăstirea Petru Vodă, la 29 februarie 2005, de ziua 
Sfinților Cuvioşi loan Casian Românul şi Gherman din Dobrogea, lasă un 
gol teribil în rândul reperelor morale ale națiunii române. În asemenea 
momente în care Biserica luptătoare pierde un astfel de model în 
favoarea Bisericii triumftătoare din ceruri, se cuvine să punctăm citeva 
momente importante dintr-o biogratie exemplară. 


(= = 


Pi! 


ez 





Constantin Mihai 


lexandru Ștefănescu - Monah Atanasie - 
Â (n.1919), originar din comuna Orlea (Oro- 

les-Vulturul), judeţul Romanați, urmează 
Liceul din oraşul Corabia şi este eliminat pentru 
organizarea unui grup FDC. Face parte dintr-o fa- 
milie de legionari, tatăl său a fost aghiotantul Ge- 
neralului Cantacuzino. Din 1937, este secretarul 
şefului de judeţ Alexandru Cristian Tell. Participă 
la tabăra de la Uria, având peste 100 de ore de 
muncă la şantierul sediului din Gutenberg. La 
propunerea şefului de județ i se acordă gradul de 
legionar. După asasinarea lui Corneliu Zelea Co- 
dreanu, este însărcinat să refacă legătura cu capi- 
tala. Urmărit în Bucureşti, se refugiază la Iaşi 
unde este arestat şi condamnat la 2 ani şi 6 luni 
de închisoare. Este mutat la închisoarea pentru 
disciplinari Chişinău, unde îi întâlneşte pe Ovidiu 
Găină, Eugen Şăgoreanu, Dumitru Groza, Ilie Ni- 
țu, Lucian Caramlău ş.a. Este eliberat odată cu 
cedarea Basarabiei. Participă la acţiunea de Ia 3-6 
septembrie 1940, de răsturnare a regelui Carol al 
II-lea, în grupul de bucovineni, alături de Ovidiu 
Găină, Dumitru Leonteş, Hoinic, Totoescu. Cu aju- 





torul comandantului George Macrin şi al instruc- 
torului Gheorghe Tudorache, preia Casa Verde. 
Trimis în judeţul Romanați, este numit şef de sec- 
tor. Este persecutat de colonelul Rioşanu, care se 
implică direct în ancheta din 1941, anul rearestă- 
rii sale, fiind condamnat la 15 ani muncă silnică. 
Pedeapsa o execută la Aiud, fiind printre primii 
deținuți politic închişi acolo. Datorită refuzului 
de a se desolidariza de Mişcarea Legionară, este 
dus la Zarcă, unde stă până la venirea ruşilor. În 
celula de la Aiud a stat cu dr. Uţă şi cu Constantin 
Dumitrescu-Fakirul. A fost mâna dreaptă a doc- 
torului Uţă, ajutându-l în tratarea deţinuţilor bol 
navi şi învățând de la acesta mai mult decât într- 
o Faculatate de Medicină. Cunoştinţele şi practica 
medicală dobândite în închisoare le va folosi apoi 
după eliberare ajutând şi mângâind mulți bol- 
navi, cu multă pricepere. 

În 1948, este eliberat, prin rejudecarea pro- 
cesului. După eliberare, revine la Aiud şi se ocupă 
de memoriile Generalului Petrovicescu. Ajută, 
totodată, şi familia Coco Dumitrescu, tatăl lui 
Radu Gyr, soţia şi fiica lui. Rearestat în 1952 şi dus 
la Canal, lucrează pe şantier cu inginerul Nicola, 
şeful lui din judeţ. A trecut prin şase lagăre. La 
Poarta Albă, participă la greva-cursă întinsă de 
securişti pentru a-i selecționa pe cei în stare de 
acţiune şi este condamnat din nou la 20 de ani 
muncă silnică. În 1956, ia parte la Aiud, la celebra 
grevă a legionarilor. În momentul reînceperii 

reeducării din Aiud, este trimis din nou la Zarcă. 
În 1964, este eliberat cu ultimul lot. Împreună cu 
inginerul Nicola începe să organizeze o reţea de 
rezistență în județul Romanați, numai cu cei din 
închisori. Până în 1989 mai este arestat de două 
ori şi eliberat. În 1990, ia legătura cu profesorul 
Mircea Nicolau, preşedintele Fundaţiei “George 
Manu“ din Bucureşti, şi participă la o serie de re- 
uniuni, conferințe, lansări de carți. Este autorul 
volumului Comentariu la Monogratia Orașului 
Corabia. Audiatur et Altera Pars (Bacău, Editura 
Babel, 2003). Decedându-i soţia, în anul 2005 in- 
tră în monahism ca monahul Atanasie, la Mânăs- 
tirea Petru-Vodă, păstorită de stareţul Iustin 
Pârvu. 

La mănăstire se va dărui îngrijirii bolnavilor, 
vieţuitori ai obştii şi pelerini. Va face educaţie, de 
cea mai înaltă ținută, tinerilor şi copiilor, care îl 
vor iubi în special. Va rămâne în amintirea tutu- 
ror pentru marea sa capacitate de a-i iubi pe oa- 
meni, pentru demnitatea sa aristocratică, pentru 
sinceritatea şi bucuria sufletului său. A petrecut 
ultimii ani într-o minunată ascultare şi supunere 
față de Părintele Iustin Pârvu, cel care îi era în 
acelaşi timp frate de suferință şi temniță, prieten, 
duhovnic şi stareţ. 

Unul din cuvintele sale era acesta: „În viaţă 
operăm cu trei categorii de valori: esenţiale, im- 





portante şi secundare. Esenţială este credința şi 
legătura cu Dumnezeu, care-i dau omului vertica- 
litate, echilibru, pace. Importante sunt familia şi 
profesia. Secundare sunt cele care țin de biologic: 
reproducere, nutriție, distracţie... Şi încheia cu 
amărăciune: Problema majoră este că azi oame- 
nii trăiesc în secundar...!“ 

Discernâmântul, buna măsură, profunzi- 
mea, luciditatea şi abnegaţia conturează profilul 
monahului Atanasie, un truditor al oastei lui Hris- 
tos. Atitudinea sa plină de curaj şi de mărturisire 
neîncetată a Ortodoxiei româneşti, de-a lungul 
unei vieţi presărate de lupte crunte împotriva 
comunismului ateu, şi-a găsit împlinirea în mode- 
lul monahal, o tainică chemare numai de Dum- 
nezeu ştiută. 

Asumarea unui destin implacabil este domi- 
nanta întregii generaţii de sacrificiu, cum foarte 
sugestiv caracteriza Mircea Vulcănescu generația 
'27 - cu prelungirile ei fireşti - care a luat fie ca- 
lea temniței comuniste, fie pe cea a exilului ne- 
sfârşit. Contactul cu bădia Sandu Ştefănescu, pre- 
cum şi cu alte figuri ale rezistenței anticomuniste: 
Gheorghe Mihai, Gheorghe Stănescu, George Po- 
pescu Glogoveanu, Viorica Călinescu, Mircea Ni- 
colau, Dr. Nae Nicolau, Pr. Liviu Brânzaş, Aspazia 
Oțel Petrescu, Constantin Emilian Bucescu şi 
mulți alții, mi-a oferit fericita ocazia de a cunoaşte 
adevăratele caractere ale României profunde. 
Toţi aceştia întrupează valorile unei lumi pe care 
comunismul a încercat s-o distrugă, înlocuind-o 
cu un surogat. Prin prezenţa lor, aceste valori fun- 
damentale ale sufletului românesc - onoare, cin- 
ste, curaj, nobleţe spirituală, generozitate, toate 
în exprimarea adevărului Revelat - au putut su- 
praviețui şi chiar rodi, acolo unde au găsit teren 
fertil. 

De aceea, avem o datorie de conştiinţă de a 
continua lecţia esenţială a acestei generaţii, lecție 
care ţine de parcursul firesc al naţiunii române. 
Să nu uităm să cinstim memoria acestor martiri, 
mucenici şi sfinți ai României, singurele bilete de 
intrare la Judecata universală de Apoi. Dumnezeu 
să-l odihnească pe nea Sandu Ştefănescu (monah 
Atanasie) în rândul oştii celei drepte şi să ne 
învrednicească pe noi toți de a duce mai departe 
cu smerenie darul lor, care nu este altul decât cel 
al dreptei credinţe şi al mărturisirii neîncetate a 
lui Hristos! 

Dictatura celei 
de-a patra puteri 


„Războiul lui Băsescu cu presa“ sau „Atacurile lui Băsescu la adresa presei“ - 

cu astfel de titluri ne-a inundat timp de câteva zile mult lovita (în amorul 
propriu), de către preşedinte, a patra putere în stat. Sunt urmările discursului 
intempestiv de pe Otopeni, ținut de Traian Băsescu Ia întoarcerea de Ia lucrările 
Consiliului European de Primăvară. Întreaga suflare jurnalistică (cu mici 
excepții) a sărit ca unul în apărarea breaslei. Această solidaritate vehementă 


m-a intrigat şi m-a deranjat. 





Mihail Albişteanu 


oi spune din capul locului că nu încerc să 
V scuz prestațiile de multe ori exagerate ale 

preşedintelui în raport cu presa (ne amin- 
tim de termenul „găozar“ sau de invitaţia cu du- 
blu înțeles adresată unei ziariste) şi nici proble- 
mele gramaticale ale fiicei sale. În plus, nu a fost 
corect ca preşedintele să facă o declaraţie în cali- 
tate de „cap de familie“ din poziţia unui şef de 
stat venit de la o întrunire internațională, într-un 
cadru oficial, atunci când toată lumea aştepta o 
scurtă dare de seamă despre vizita în Suedia şi 
despre lucrările Consiliului European de Primă- 
vară. Dar, calculată sau nu, vizând şi scopuri elec- 
torale, sau fiind doar reacţia unui om ajuns la 
limita răbdării (înclin totuşi să cred că preşedin- 
tele a făcut această alegere cu bună ştiinţă, pen- 
tru că era convins că astfel va avea o audiență sa- 
tisfăcătoare, ora fiind potrivită) această declara- 
ție trebuia să se producă. Poate că era nevoie de 
cuvintele unei persoane publice cu autoritatea 
şefului de stat pentru a se evidenția faptul că soci- 
etatea românească are nevoie (pe lângă atâtea 
altele) şi de o dezbatere serioasă privind rolul şi 
locul presei. 

Se tot repetă că libertatea de exprimare este 
unul dintre puţinele drepturi obţinute (alături de 
libertatea de mişcare) de majoritatea românilor, 
după decembrie 1989. Eu cred că astăzi lucrurile 
sunt puțintel altfel. Aş spune că, paradoxal, presa 


nu este astăzi cu mult mai liberă decât în anii 
1990. Atunci, ca proaspăt jurnalist postrevoluțio- 
nar, dacă nu îţi striga şeful statului direct în față: 
„Măi animalule“, venea un miner de bine şi te 
pocnea cu o bâtă în cap. Apoi, după un puseu de 
libertate (cu care nu prea au ştiut ce să facă) în 
perioada 1996-2000, jurnaliştii au ajuns în epoca 
guvernării Năstase, când autorităţile îţi aminteau 
permanent că „tăcerea este de aur“ şi te îndem- 
nau să faci „ciocu mic“. Din acest punct de vedere, 
presa este astăzi incomparabil mai liberă şi asta 
începând cu mandatul „dictatorului“ - aşa cum îl 
gratulează oponenții - Băsescu (numai domnul 
Tudor Popescu nu vede asta nicicum, dar luând în 
calcul relaţiile sale cu preşedintele, nu este de 
mirare). 


Politica banului 


A apărut însă, între timp, o altă „închisoare“ 
pentru jurnalişti, cea ridicată de ban, banul care 
impune scrisul la comandă. Nu prea mai avem, ca 
în anii '90, patroni de publicaţii ziarişti, ci doar 
patroni de trusturi de presă („mogulii“ lui Băses- 
cu). Aceştia, neavând morbul presei în sânge, ci 
morbul banului, sunt prea puţin interesaţi de de- 
ontologia profesiei şi nu înţeleg deloc principiul 
de drept, aplicabil presei, audiatur et altera pars. 
Aşa că există publicaţii, dar mai ales posturi de te- 
leviziune, unde discuţia este total dezechilibrată, 
iar CNA-ul, de multe ori, se face că nu vede. Un 

exemplu în acest sens îl constituie „Antenele“ fa- 
miliei Voiculescu. Dacă Gabriela Vrânceanu Firea 
mai încearcă totuşi să-şi respecte statutul de jur- 
nalist (de altfel, a şi fost beştelită în direct de „mo- 
gul“ pentru asta), domnii Gâdea şi Ciutacu nu au 
nici o reţinere să reia la nesfârşit, din toate un- 
ghiurile, canonada contra lui Traian Băsescu, 
prin intermediul invitaţilor lor, atent selecțio- 
naţi. Victor Ciutacu se acoperă cu jenanta afir- 
maţie că el ar fi declarat de la începuturile emisi- 
unii pe care o realizează că nu este neutru, ci im- 
plicat şi că nu îl suportă pe Traian Băsescu. Ca şi 
cum asta l-ar scuti de obligaţia morală şi profe- 
sională de a invita în emisiune şi oameni care au 
idei contrare celor ale domniei sale. Nu pot decât 
să îi dau dreptate jurnalistei Andreea Pora: ceea 
ce se întâmplă la astfel de emisiuni, unde Traian 
Băsescu este permanent calul de bătaie, nu poate 
fi considerat jurnalism. Eu îl consider de fapt lin- 
şaj mediatic dirijat la adresa acestuia. Repet, nu 
scuz greşelile preşedintelui în relaţia cu presa (şi 
mă refer şi la faptul că îngăduie să fie tămâiat de 
către aplaudacii de serviciu, unii dintre ei foşti 
lingăi ai lui Ceauşescu, sau fii ai proletcultiştilor 
cincizecişti), dar, în mod evident, o parte a presei 
şi-a pierdut complet independenţa, buna jude- 
cată şi bunul-simţ. Reacţia forumurilor de pe In- 
ternet arată clar că declaraţia de la Otopeni a pre- 
şedintelui dă glas (chiar dacă el a aşteptat proba- 
bil special să se strângă, în timp, nemulțumirile, 
pentru a „culege“ momentul) unei păreri popu- 
lare - aceea că, în permanentul (şi nefirescul) răz- 
boi dintre puterile statului, puterea neoficială, 
cea de-a patra, şi-a luat nepermis de mult nasul la 
purtare. Să ne amintim că, înainte de fi pronun- 
țate cuvintele „țigancă împuţită“, jurnalista de la 
Antena 3 l-a presat într-un mod nepermis pe Tra- 
ian Băsescu, ştiind că datorită firii sale şi datorită 
momentului special ales (ziua votului la referen- 
dumul privind suspendarea din funcţie a preşe- 
dintelui) acesta era vulnerabil. Sunt convins că 
reacția - care, altfel, nu poate fi scuzată - preşe- 
dintelui a fost mult peste aşteptările jurnalistei. 
Să nu uităm nici de aşa-zişii jurnalişti care dau 
năvală peste rudele celor decedați în omoruri 
sau accidente pentru a le pune tot felul de între- 
bări „inteligente“ de genul: „ce simţiţi în aceste 
momente?“. Astfel de oameni s-au simțit atinşi de 
declaraţiile preşedintelui de la Otopeni şi au 


urlat ca din gură de şarpe că „dictatorul“ Băsescu 
încalcă libertatea presei, deşi din declaraţie 
reieşea clar că nu toată presa era vizată, dar de, 
dacă omul nu a formulat precis: „o anumită 
parte a presei“... 

Înainte de a da cu barda în „dictator“, 
haideţi să vedem şi bârnele din ochiul presei. 
Oare doar preşedintele trebuie boicotat (aşa 
cum cer mânioşii presei)? Dar unii jurnalişti şi 
chiar unele posturi şi publicaţii nu merită boico- 
tate de confrații din breaslă şi nu trebuie 
sancţionate de CNA, în scopul purificării climatu- 
lui jurnalistic românesc? Domnul Mihai Gâdea a 
fost foarte deranjat când a fost urmărit cu 
maşina pe străzile Capitalei, într-o noapte, de 
reprezentanţii unei publicaţii. Nu vede el simili- 
tudinea cu situația preşedintelui, atacat în 
fiecare seară la emisiunea pe care el o pa- 
tronează? 


Cine-i, de fapt, dictatorul? 


Mă întreb dacă dictatorul este Traian Băses- 
cu şi dacă nu cumva presa joacă de fapt acest rol. 
Mâ gândesc la frica oamenilor politici de a se pu- 
ne rău cu presa - întrebat despre declaraţia pre- 
şedintelui de la Otopeni, Mircea Geoană a spus: 
„fiecare pasăre pe limba ei piere“. Mă tem că 
presa îşi arogă roluri pe care nu le înțelege. Văd 
aici o similitudine cu plebea romană: lipsită de 
drepturi, după ce a obținut prin şantaj drept de 
veto pentru tribunii săi, plebea romană s-a 
transformat într-o categorie parazitară, con- 
sumatoare de pâine şi circ. Sper că presa noa- 
stră nu va urma drumul care duce spre transfor- 
marea sa într-o mocirlă. Breasla nu trebuie să se 
transforme în castă. Altfel, aşa cum bine puncta 
Andreea Pora la N24 TV, jurnaliştii nu se vor mai 
deosebi cu nimic de alte „caste“, care se strâng 
să îşi apere membrii, indiferent că aceştia mai 
sar peste lege (vezi parlamentarii, magistraţii, 
poliţiştii). 

În ceea ce mă priveşte, dacă în urma celor 
scrise aici voi fi considerat de către unii drept 
„atentator a libertăţile presei“, voi aminti doar 
că articolul meu din numărul-pilot al acestei pub- 
licaţii critica închiderea abuzivă a OTV, post pe 
care, de altfel, niciodată nu lam apreciat prea 
mult. 

De ce nu-l pot ajuta 


creștinii 


pe Emil Moise? 


În nici un tratat de teoria cunoaşterii din bocceluţa acestor veacuri nu vom 
găsi explicată legătura tainică dintre o palmă primită şi înțelegerea 
rostului nostru. Cum deosebim între o palmă dată cu răutate de aproapele 
spre a ne dobori şi una dată spre trezirea noastră din amorțeală? Dacă am 
primit-o, nu a îngăduit-o Dumnezeu - cum spunem şi credem noi, creştinii? 
Și dacă a îngăduit-o, cu ce scop? Aş vrea să pun în aceşti termeni O scurtă 
discuţie despre problema scoaterii icoanelor din şcoli și despre cazul Emil 


Daniel-Petru Mazilu 





Moise. 

roblema scoaterii icoanelor din şcoli. De 
p ceva vreme s-a petrecut un lucru uluitor: 
icoanele din şcolile româneşti au început a 
fi sesizate. Unii s-au bucurat văzându-le acolo, 
simțind ori presimțind ceva tainic şi minunat în 
legătură cu ele, alții le-au văzut doar cu coada 
ochiului, iar alții - filosofând - s-au întrebat pro- 
babil: oare ce se câştigă prin absență? Se înțelege, 
prin absenţa icoanelor. În cele din urmă ne aflăm 
într-o situaţie specific filosofică. 

Daţi-mi voie, ca unul ce am trecut odinioară 
prin astfel de şcoli, să spun şi eu ce cred. Aşa e la 
unii filosofi: fiecare spune ce crede şi nimeni nu 
crede definitiv în ceea ce spune. Din punct de ve- 
dere filosofic, tot ceea ce există este: 1. discutabil 
şi 2. trecător. Primul aspect este în sine foarte dis- 
cutabil şi nu insist aici din lipsă de spaţiu. Prin 
„trecător“, „filosofii“ înțeleg că ceva dacă are în- 
ceput, are şi sfârşit. Cum Dumnezeu este veşnic, 
filosofii s-au lăsat păgubaşi în privinţa Lui. Ei s-au 
specializat însă, de la Socrate până azi, în „cu- 
noaşterea omului“. Nu mai insist în a spune că în 
ciuda unui efort de peste două mii de ani toate 
filosofiile nu au putut oferi un răspuns coerent la 
întrebarea „Ce este omul?“. Milioane de cărți, ipo- 


teze, cercetări şi iluzii. Ce taină este acest om? Ce 
mister? Cum cugetă filosoful, cum o întoarce din 
tastatură, tot nu scapă de aceste cuvinte ce cutre- 
mură filosofia de la Pascal încoace. 

Cugetaţi la o istorie a încercărilor de definire 
a omului în filosofie, în cultură! Ce veţi găsi e 
acest lucru întotdeauna: pe om, pentru a-l înţele- 
ge, trebuie să îl legi de cineva, de ceva. Omul este 
şi trăieşte prins şi cuprins într-o lume uriașă față 
de puterea lui de înțelegere. Ca să încerci „o defi- 
niţie“ a lui trebuie să îl pui alături de cineva. Tre- 
buie, aşadar, să îl cunoşti aşa cum este el. Faptul l 
a remarcat cel mai bine Aristotel şi la exprimat 
prin al său concept de „fiinţă socială“ (zoon poli- 
tikon). Şi fie „îl legi“ de Dumnezeu, ghilimelele 
exprimând faptul că ţi se descoperă această 
aflare a omului, fie de semenii lui, fie de animale, 
fie de lumea minerală, fie mai nou, de cea virtu- 
ală. Fără îndoială, pentru filosof apropierea de 
Dumnezeu (ca să nu mai vorbim de legarea de EI) 
este o contradicţie în termeni. Cum să te poţi 
apropia de Acesta care nu deţine un loc în spaţiu, 
EI fiind pretutindenea? Tocmai spre a preveni ast- 
fel de întâmpinări, şi din alte motive pe care filo- 
soful nu le poate accepta, S-a întrupat lisus Hris- 
tos, Fiul lui Dumnezeu. Dacă S-a întrupat, nu a 
mai putut fi neîntâlnit de către oameni. Şi aşa a şi 

fost. Câte mărturii nu avem de la cei care L-au 
avut pe Iisus printre ei? Problema a apărut odată 
cu întrebarea: Cine era EI? Era Mesia? Era Fiul lui 
Dumnezeu, ipostas al Treimii? Vedeţi, cu puţină 
credință (dar, vai, ce înseamnă să ai puțină cre- 
dință!), ar fi fost inexistente toate disputele „inte- 
lectualiste“ din jurul Lui. Toate ereziile s-ar fi stins 
din faşă şi tot ce a izvorât din ele. Mă refer, în ca- 
zul de față, la iconoclasm. Să avem curajul să pri- 
vim lucrurile în față. Iconodulii au învins, dar nu 
au convins. A venit Hristos în persoană să propo- 
văduiască nevoia sfințirii omului prin iubire şi 
lumea nu L-a crezut, nu L-a cunoscut, nu L-a pri- 
mit decât după marea Sa jertfă. Prezenţa icoane- 
lor care-l înfăţişează pe El spune şi respune 
această dramatică poveste: atât de răsucit e omul 
încât pentru salvarea lui e nevoie de-a pururea de 
jertfă dumnezeiască. Poţi tu, filosofule, să îţi dai 
viaţa ta, tot timpul tău spre a salva lumea? Poţi 
spune tu: „Eu sunt lumina lumii“? Dacă nu poţi, la- 
să-mă pe mine, uitucul, să îmi pot aminti de toate 
acestea privind icoanele creştine! Tu vorbeşti 
prin congrese despre „uitarea ființei“, dar nu cer- 
cetezi dacă nu cumva chiar tu însuţi te-ai abando- 





- 














nat uitării a toate. Tu vrei ca eu să nu mai port 
recunoştinţă Mântuitorului meu, să ÎL uit, aşa cum 
îi uităm pe conductorii noştri lumeşti. Tu vrei să 
te cred că eşti în stare, pornind de Ia bibliotecile 
tale, să îmi spui cine sunt şi ce rost am eu în 
această lume. Dacă o faci din dragoste pentru 
mine, sunt gata să te ascult. Dacă nu şi dacă poți 
crede că eu îţi vorbesc cu dragoste, atunci ascultă- 
mă tu! 

Cazul Emil Moise. Domnul Emil Moise nu mă 
cunoaşte. Dar eu îl cunosc destul de bine. Eu sunt 
Emil Moise şi, pentru că e așa, îngăduiți-mi să vă 
spun câteva cuvinte. Oameni buni, eu nu ştiu cine 
sunt, de unde vin şi încotro mă îndrept. Am cre- 
zut că filosofiile îmi pot răspunde la aceste între- 
bări, dar nu au reuşit. Acum nu am liniște şi am 
nevoie de ajutor. Unii spun că Dumnezeu poate fi 
găsit în Biserică. Dar eu nu merg la Biserică, nu 
postesc, nu mă rog, pentru că nu ştiu cum se face. 
Uneori mă minunez când o privesc pe fiica mea 
care se roagă. Aş vrea să ştiu ce se petrece în ființa 
ei. Cu cine vorbeşte ea? Oare cu acele ființe zu- 
grăvite pe icoanele creştinilor? Cum pot oare 
afla? Cei care se numesc creştinii tăi, Doamne, în 
loc să îmi răspundă cu dragoste şi cu jertfă pre- 
cum i-a învăţat Tu, s-au năpustit asupra mea. Nici 
unul nu a venit să mă aline. Nici unul nu-mi cu- 
noaşte chinul lăuntric. Cum nu găsesc vreun om 
gata să mă îndrume la Tine, am decis să Te provoc 
direct. Oare cei care Ți s-au împotrivit nu Te-au 
cunoscut în toată măreţia şi puterea Ta? Eu sunt 
Emil Moise, Doamne. Mă ştii! Creştinii tăi nu mă 
pot ajuta. Ei sunt încremeniţi în formalismul lor. 
Spun că Tu eşti iubire şi că Ţie ţi se închină, dar ei 
nu mă pot iubi. Dacă m-ar iubi careva dintre ei, şi- 
ar da viața pentru mine, m-ar vedea că sunt oița 
rătăcită, Te-ar ruga pentru întoarcerea mea. Dar 
ei nu fac aşa. De aceea, Tu, Doamne, ai îngăduit ca 
prin mine să îi retrezeşti pe ei. Astăzi mi-ai îngă- 
duit să încerc a-i lăsa fără icoane. La ce le trebuie 
icoanele în şcoli dacă ei nu se închină din inimă, 
dacă profesorii Tăi au uitat să Te mărturisească, 
transformându-se în mari învățători ai poporu- 
lui. Oare şi cei care mi-au ripostat Ţi se roagă cu 
adevărat? Sunt încredințați de sfințenia Ta, de 
prezența Ta, de iubirea Ta? Vei vedea. Acum îi 
cercetezi cu icoanele aşa cum ai făcut-o şi în seco- 
lul al VIII-lea pentru necredinţa lor. Ziua de mâi- 
ne cu toate încercările ei e a Ta. 

Sub presiunea familiilor americane, 


Ford renunţă 
la politica pro-homo 


Confruntată cu scăderea dramatică a vânzărilor auto, compania 
americană Ford a început să ia măsuri pentru a-şi reduce politicile 
agresive pro-homosexualitate, reuşind astfel să obțină suspendarea 
unui boicot impus de Asociaţia Americană a Familiilor la adresa 


acestei mărci auto. 


Bogdan Mateciuc 





care are 3,4 milioane de membri, a decla- 

rat că suspendă boicotul instituit acum 

doi ani la adresa companiei Ford, arătând că gi- 

gantul auto respectă acum condițiile din acordul 
inițial încheiat între AFA şi Ford în 2005. 

Preşedintele AFA, Donald Wildmon, a decla- 

rat că acordul iniţial dintre Asociaţie si Ford cu- 


sociaţia Americană a Familiilor (AFA), 


3 aa 3 PACII « 











prindea patru prevederi: 1. Ford nu va reînnoi 
promoţiile actuale şi nu va crea alte stimulente 
prin care se acordă sume de bani asociaţiilor de 
homosexuali la achiziţionarea unui vehicul; 2. 
Ford nu va face donații către asociaţiile de homo- 
sexuali care derulează, printre altele, campanii 
sociale sau politice în favoarea căsătoriilor între 
homosexuali; 3. Ford va înceta să mai facă donaţii 
şi să mai susțină activităţile sociale ale homose- 
xualilor, cum ar fi paradele de homosexuali; 4. 
Ford va opri toate reclamele de pe site-urile şi din 
mass-media pentru homosexuali (reviste, posturi 
tv sau radio) din Statele Unite, cu excepţia unora 
însumând 100.000 dolari, sumă care va fi folosită 
de Volvo. Reclamele Volvo vor fi aceleaşi reclame 
folosite în mass-media obişnuită şi nu se vor 
adresa în mod specific homosexualilor. 

Wildmon a afirmat că rămân totuşi câteva 
probleme minore, care vor continua să fie moni- 
torizate de AFA şi anunțate lui Ford. 

Conform AFA, în timpul celor 24 de luni de 
boicot prin care AFA chema societatea la o blo- 
care a achiziţiilor de vehicule Ford, vânzările pro- 
ducătorului auto au scăzut în medie cu 8% pe 
lună. Asociaţia afirmă că boicotul inițiat de ea nu 
a fost singurul responsabil de aceste scăderi, dar 
că ajucatun rol semnificativ. Petiţia AFA prin care 
se instituia boicotul la adresa Ford a fost semnată 
de un număr de 780.365 de cetăţeni, după ce 
aceştia au fost informaţi de Asociaţie în legătură 
cu sponsorizările oferite de Ford unor publicaţii 

care promovau „Căsătoriile homo“ şi alte aberaţii 
legate de familie. De asemenea, Ford era prezen- 
tă şi la manifestaţiile homosexualilor, unde ex- 
punea standuri publicitare. 

La momentul instituirii boicotului, Ford era 
lăudată de activiștii homosexuali ca fiind o com- 
panie-model, care oferă drepturi depline anga- 
jaţilor ei homosexuali. 

La scurt timp de la instituirea boicotului, 
vânzările au început să cadă, compania a început 
să piardă bani lună de lună, iar analiștii economi- 
ci se întrebau dacă va reuşi să supraviețuiască. 

Cu toate acestea, relativ puţini americani au 
ştiut despre boicot. Mass-media nu au scos o vor- 
bă, în ciuda amploarei acţiunii şi în ciuda pierde- 
rilor anuale de miliarde de dolari înregistrate de 
Ford. 

Deşi unele canale, printre care USA Today şi 
CNN, au vorbit despre boicot la momentul înce- 
perii lui, după aceea s-a aşternut în presă o linişte 
totală. Atât presa, cât şi compania, dădeau vina 
pe orice altceva pentru pierderi, mai puţin pe 
boicot. 

Deşi presa s-a făcut că boicotul nu există, 
reţeaua de dealeri Ford ştia. În 2006, la începutul 
acțiunii, organizaţia Greater Texas Ford Dealers 








Advertising Fund, care reprezintă 78 de dealeri, a 
formulat o scrisoare prin care solicita companiei 
să se conformeze solicitărilor AFA. 

„Ca să fim expliciţi, vă cerem să încetaţi de 
urgență orice publicitate nu doar în mass-media 
pentru homosexuali, ci şi în orice mijloace sau 
evenimente politice sau controversate“, cereau 
dealerii. 

Tăcerea presei în legătură cu boicotul nu a 
reuşit însă să limiteze efectele acestuia. După 
câteva luni de publicitate negativă şi pierderi 
financiare, Ford a început să se conformeze soli- 
citărilor AFA. 

În mod paradoxal, boicotul - la început inex- 
istent pentru presă - a început să fie comentat. 
Business Week, Forbes, Detroit News şi alte publi- 
caţii au început să scrie despre el, citând compa- 
nia Ford, care declara că noile politici de sponso- 
rizare sunt cauzate de nişte reduceri de bugete, 
nu de o schimbare de politică. 

Succesul boicotului la adresa Ford este un 
exemplu grăitor al felului în care cetățenii şi orga- 
nizaţiile pro-familie pot influența lucrurile dacă 
acţionează organizat. 

Alianța Familiilor din România şi cetățenii 
țării, în general, au de învăţat din acest exemplu. 

Duşmânia 


ruso-română în 


viziunea 


lui Florian Bichir 


În ediţia din 18 februarie a cotidianului „Evenimentul Zilei“, Florian Bichir 
răspunde articolului meu din nr. 59 al revistei ROST. Articolul cu pricina 
analiza actuala dispută dintre Biserica Română și cea Rusă cu privire la 
jurisdicția eclezială asupra Basarabiei. Cititorul avizat ştie că în articolul 
respectiv am adoptat o poziție moderat-critică nu doar faţă de unele 
aspecte care țin de modul în care disputa a fost gestionată de către Biserica 
Ortodoxă Română, ci și faţă de poziţia Bisericii Ruse precum şi vizavi de 


reacţia deloc diplomatică a Bisericii Sârbe. 


Alexandru Racu 





PTA 


ca n ceea ce priveşte „partea română“, cel mai 
] mult m-a deranjat retorica „naționalistă“ de 
prost gust, sau mai bine zis retorica şovină a 
editorialistului de la „Evenimentul Zilei“. Cert 
este că din articolul lui Bichir nu reiese nicide- 
cum faptul că aş fi avut o atitudine echilibrată sau 
că măcar m-aş fi străduit în această direcţie. 
Bichir schițează în schimb, în ceea ce mă priveşte, 
un portret de rusolatru. Mai mult, insinuează că 
presupusa mea rusofilie ar fi motivată de nu ştiu 
ce groază vizavi de iminența unei invazii mus- 
căleşti. 

Fac o mică paranteză, înainte de a trece la 
analiza celor afirmate de Florian Bichir. Menţio- 
nez întâi de toate că mă aşteptam la genul acesta 
de reacţie, anume aplicarea etichetei de „trădător 
de neam şi țară“, precum şi utilizarea sloganuri- 
lor de gen „cine nu este cu noi este împotriva noa- 
stră!“. Nu voi face speculaţii cu privire la autenti- 
citatea sentimentului patriotic al publicistului în 
cauză. Dincolo de cazul particular, observ însă 
uneori existența unui fenomen destul de suspect, 


fără să ştiu, repet, dacă acesta este şi cazul lui 
Bichir. Este vorba despre exploatarea naţiona- 
lismului anti-rusesc al românilor - de altfel senti- 
ment explicabil prin prisma ultimelor două sute 
de ani de istorie -, cu scopul, mărturisit sau nu, al 
unei „mai bune integrări“ a României în struc- 
turile politico-militare occidentale. Ceea ce de- 
ranjează nu este atât discursul în sine, care altfel 
poate fi întâlnit şi în medii „naţionaliste“, cât fap- 
tul că acest gen de discurs apare uneori în publi- 
caţii care, în alte circumstanţe, înfierează sever cu 
argumente marca Soroş, naționalismul însuşi, 
alături de alte fenomene anti-europene precum 
„ortodoxismul“ şi homofobia. 


Biserica și interesul politic 


Evident că din punct de vedere strict geo- 
politic o astfel de poziţionare (pro-vestică) îşi are 
justificarea ei. Nu sunt eu acela care să regret că 
suntem în NATO şi nu în CSI. Şi nici nu cred că re- 
ieşea din articolul meu că aş fi un fan al lui Vladi- 
mir Putin sau al diferiților criptobolşevici aflați la 
putere în teritoriul dintre Prut şi Nistru. Doar că, 

îs 








! Florian Bichir 








aşa cum bine a precizat Radu Preda într-un articol 
din revista 22, pe care Florian Bichir îl consideră 
„pertinent“, cu toate că îl amendează niţel pe mo- 
tiv că nici acesta nu ar fi îndeajuns de ferm în ra- 
portarea la ruşi, este necesară „o delimitare aten- 
tă şi responsabilă a teologicului de non-teolo- 
gic“1. Cu alte cuvinte, dacă în sfera politicii anu- 
mite antipatii sunt de înțeles, ele nu au ce căuta în 
schimb în Biserică. 

Acestea fiind spuse, să trecem la analiza arti- 
colului lui Florian Bichir. Mai întâi de toate publi- 
cistul mă amendează pe motiv că aş propune o 
soluţie utopică, anume acordarea autocefaliei Mi- 
tropoliei Basarabiei, afirmând în plus că fac „gra- 
ve confuzii canonice între autonomie şi autoce- 


falie“. Autocefalia susţine Bichir, se acordă numai 
de către Patriarhia Ecumenică. 

Întâi să precizez că, datorită unei erori din 
redacţie, o propoziţie din textul meu a fost redată 
greşit creându-se o confuzie. Formularea mea: 
„soluţia propusă mai sus nu este doar canonică ci 
şi utopică“ a fost redată în text ca: „soluţia pro- 
pusă mai sus nu este utopică“. Cu alte cuvinte, 
precizez că în ceea ce priveşte caracterul utopic al 
soluţiei sunt de acord cu Florian Bichir, cel puţin 
în cazul viitorului apropiat. Soluţia canonică este 
într-adevăr utopică, tocmai datorită nivelului 
scăzut de maturitate spirituală a părților impli- 
cate în dispută, cât şi datorită implicării în con- 
flict a diverselor animale politice de origine sovi- 


1 Un foarte bun articol cu titlul: O fară şi două Biserici. Chestiunea „teritoriului canonic“ în criza moldo-română 


a apărut în numărul 936 al revistei 22. 

etică. Cât priveşte presupusele confuzii între au- 
tonomie şi autocefalie, menționez că informația 
privitoare la soluţia propusă de partea română la 
mănăstirea Trojan am preluat-o chiar de la 
Florian Bichir însuşi, acesta din urmă scriind ur- 
mătoarele în „Evenimentul Zilei“ din data de 
25.11.2007: „ai noştri - patru doctori în teologie, 
băieţi cu şcoală... au anunţat că vor acorda auto- 
cefalia (independența) Mitropoliei din Basara- 
bia“ (sublinierea îmi aparține). Ar rezulta în mod 
logic din cele de mai sus că „ai noştri“ nu ştiau de 
fapt despre ce vorbesc, ceea ce bineînţeles nu este 
cazul. În mod evident, confuziile grave nu le fac 
eu, nici „ai noştri“, ci Bichir, adăugându-se la con- 


fuziile cu pricina şi unele probleme de memorie, 
explicabile poate prin prisma ritmului alert în 
care se scrie la ziar. Iar opinia conform căreia nu- 
mai Patriarhia din Constantinopol ar putea acor- 
da autocefalia Mitropoliei Basarabiei, n-ar putea 
decurge decât dintr-o interpretare extrem de 
forțată a canonului 28 al Sinodului IV Ecumenic, 
interpretare pe care nici măcar Constantinopolul 
nu şi-o arogă. Respectivul canon, pe baza căruia 
astăzi Patriarhia îşi revendică autoritatea asupra 
diasporei, conferea Constantinopolului jurisdic- 
ţia asupra ținuturilor „barbare“, situate în afara 
granițelor Imperiului Roman din acea vreme. 
Însă chiar într-un articol postat pe site-ul Patriar- 

hiei din Constantinopol se pre- 
cizează că Patriarhia identifică 
astăzi teritoriile „barbare“ (referin- 
ţa este strict geografică nu şi peio- 
rativă) cu „noile teritorii din 
America de Nord şi de Sud, din 
Australia, Orientul îndepărtat 
ş.a.m.d., şi de asemenea toate teri- 
toriile aflate în afara granitelor bi- 
sericilor locale (sublinierea îmi 
aparţine - A.R.) aşa cum sunt ele 
definite de către sfintele canoane şi 
de către deciziile Sinoadelor Ecu- 
menice, precum şi de către tomu- 
surile patriarhale şi sinodale“. Dat 
fiind faptul că Basarabia este un 
teritoriu canonic disputat doar de 
către două Biserici locale, cea rusă 
şi cea română, o eventuală autoce- 
falie sub forma unei unice Biserici 
în Basarabia nu poate rezulta decât 
în urma unei înțelegeri reciproce a 
părților implicate în conflict, cum 
de altfel este şi logic. Recunoaş- 
terea ulterioară a autocefaliei de 
către Constantinopol nu ar cântări 
mai mult decât recunoaşterea auto- 
cefaliei de către orice altă Biserică 
locală. În esență, dincolo de even- 
tualele subtilități ale canoniştilor, 
în cazul de față, autocefalia nu se 
acordă de către Patriarhia din Con- 
stantinopol, ci de către biserica- 
mamă. 





2 http;//www.ec-patr.org/ docdisplay.php?lang=en&id=287&tla=en 

Filetism agresiv 


Însă, confuziile lui Florian Bichir nu se 
opresc aici. Acesta este ferm convins că până în 
momentul de faţă autocefalia s-a confundat cu 
etnicitatea, şi, mai mult chiar, că Patriarhia din 
Constantinopol n-a recunoscut nici o biserică 
locală transetnică şi multinațională. 

Întâi de toate trebuie precizat că însăşi Pa- 
triarhia din Constantinopol a fost şi este o 
Biserică multi-națională, cu patriarh veşnic grec 
ce-i drept, dar cu episcopi, cler şi credincioşi de 
varii etnii. În plus, chiar Constantinopolul este 
cel ce s-a opus cu vehemență constituirii de Bise- 
rici etnice pe teritoriul imperiului otoman. În 
acest context a şi fost emisă condamnarea filetis- 
mului în 1872, tocmai pe motiv că bulgarii au 
constituit pe criteriu etnic o Biserică paralelă cu 
Patriarhia în interiorul aceluiași stat. Nu are rost 
să mai spun că în întreaga istorie a Bisericii auto- 
cefalia nu s-a confundat cu etnicitatea, ci cu inde- 
pendenţa statală. S-a mers după principiul un stat 
- obiserică, autocefalia confundându-se cu etnici- 
tatea nu în mod intrinsec, ci doar în anumite 
condiţii istorice, mai exact în modernitate şi asta 
datorită unei realități obiective, independente de 
învățătura Bisericii: este vorba bineînțeles de for- 
marea statelor moderne din Balcani pe criterii 
etnice. Mai mult decât atât, chiar şi aici există limi- 
te serioase. Datorită imposibilității unei suprapu- 
neri complete între jurisdicţia eclezială şi etnici- 
tate, în toate ţările ortodoxe există minorităţi 
etnice de aceeaşi confesiune cu populaţia majori- 
tară. Şi tocmai presupusa identificare a autoce- 
faliei cu etnicitatea se face vinovată de încălcarea 
drepturilor unor minorități etnice de religie orto- 
doxă, cum ar fi cazul românilor din Serbia. Con- 
ştient sau nu, Florian Bichir susţine erezia 
filetistă, o erezie care, nu mai are rost să o spu- 
nem, a făcut şi încă face enorm de mult rău Orto- 
doxiei. 

Mai departe, Bichir îl admonestează şi pe 
Radu Preda, pe motiv că acesta ar fi sugerat, în 
mod înţelept în opinia mea, necesitatea ca BOR 
să fi anunţat Bisericile surori înainte de a lua de- 
cizia recunoaşterii eparhiilor reînființate. Adică 
ce, se răsteşte mânios Bichir, „Patriarhia ar trebui 
să înştiinţeze Ierusalimul, Antiohia etc. că va înfi- 
inţa eparhie la Slatina sau Zalău“!? Comparaţie 





m) 
us urcă 





abuzivă, în mod evident, întrucât la Slatina şi la 
Zalău nu există nici o altă Biserică care să-şi su- 
prapună jurisdicţia pe acelaşi teritoriu cu Biseri- 
ca Ortodoxă Română, fapt ce reflectă încă odată 
înțelepciunea părinţilor de la Sinodul VI ecume- 
nic, care au stabilit principiul corespondenței 
dintre unităţile teritoriale statale şi cele biseri- 
ceşti tocmai pentru a evita apariţia unor astfel de 
regretabile conflicte. Delirul xenofob al jurnalis- 
tului de la „Evenimentul zilei“ depăşeşte însă 
orice măsură atunci când acesta din urmă nu îi 
cruță nici măcar pe sfinţi! Profund nemulțumit de 
agitația „noilor zeloşi“, Bichir observă printre 
altele că s-ar fi încetățenit şi practica nesănătoasă 
„de a cinsti sfinți canonizaţi de ruşii din exil în 
detrimentul celor români“. La rigoare, faptul 
reflectă cât de străin îi este ui Bichir însuşi con- 
ceptul de sfințenie. Ce om cu mintea întregă ar 
putea să creadă că se cinsteşte un sfânt în detri- 
mentul altuia, că se cinsteşte spre exemplu Sf. 
loan Maximovici în detrimentul Sf. loan Iacov 
Hozevitul? În viziunea lui Bichir nici măcar sfințe- 
nia nu mai e capabilă de a transcende graniţele 
naţionale. Ce să înţelegem din asta? Că în rai, 
sfinții români şi ruşi nu petrec întru dragoste 
frățească, ci se luptă precum zeii hinduşi!? 
Soluţia propusă de Florian Bichir pentru Ba- 
sarabia este „coexistența paşnică a celor două ju- 

risdicții ortodoxe“. Dar despre ce coexistență paş- 
nică poate fi vorba în condiţiile în care gândirea 
lui Bichir secretă o retorică demnă mai degrabă 
de un Charles Darwin decât de un Pavel, retorică 
care-i desemnează pe ruşi ca fiind „duşmanii 
noştri“? Mai mult decât atât, autorul articolului 
din „Evenimentul Zilei“ nu doar caută să amplifi- 
ce conflictele deja existente, ci şi inventează con- 
flicte acolo unde ele nu există de fapt. Pentru el 
orice rezervă exprimată vizavi de politica BOR în 
cazul Mitropoliei Basarabiei, chiar dacă pre- 
opinentul nu se pretinde nicidecum infailibil şi 
chiar dacă rezerva este însoțită de rezerve simila- 
re vizavi de poziţia Bisericii Ruse şi a celei Sârbe, 
ei bine, orice astfel de rezervă îl pune automat pe 
Prea Fericitul Daniel în postura de „rapidist“: 
„singur împotriva tuturor“, după cum notează Bi- 
chir, Patriarhul avându-l alături poate doar pe 
însuşi Bichir. Nu cred că mai are rost să spun că 


articolul meu chiar nu se încadra în logica conflic- 
tului dintre „zeloşi“ şi Patriarhie, vrându-se a fi 
doar o reflecţie sinceră şi deschisă asupra unei 
probleme deranjante pentru Biserică, în spe- 
ranța găsirii unei soluţii paşnice. Motiv pentru 
care l-am şi repudiat pe editorialistul de la „Eveni- 
mentul Zilei“, întrucât continuu să cred că profe- 
rarea de invective la adresa duşmanilor „româ- 
nismului“ este cât se poate de contraproductivă 
şi de neortodoxă. 

Dincolo de acestea, ironia face că şi eu sunt 
rapidist. Doar că, spre deosebire de alți suporteri, 
nu simt nevoia să mă bat cu steliştii şi dinamo- 
viştii la ieşirea din stadion. Probabil că după min- 
tea multor băieți din galerie asta înseamnă că nu 
sunt un bun rapidist. La fel cum după mintea 
unor jurnalişti, respectul față de cultura rusă şi 
cinstirea sfinților ruşi echivalează cu a nu fi un 
bun român. 

În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tic“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiție. 


În acest număr semnează: e Mihail Albişteanu - profesor, doc- 
torand în istorie, publicist e Antonio Aroneasa - teolog, profesor, 
publicist e Răzvan Codrescu - scriitor, ultima carte publicată: 
Gâlceava dracului cu lumea. Mic tratat de demonologie aplicată 
(2005) e Gheorghe Fedorovici - absolvent al Facultăţii de Teologie, 
traducător e Ioan Alexandru Mizgan - preot, publicist, ultima carte 
publicată: De ce Ortodoxia? (Ed. Eclesia, Nicula, 2008) e Constantin 
Mihai - doctorand în litere la Universitatea Michel de Montaigne, 
Bordeaux 3, ultima carte publicată: Descartes. LArgument 
ontologique et sa causalite symbolique (Paris, LHarmattan 2007) e 
Viorel Patrichi - jurnalist, ultima carte publicată: Ochii şi urechile 
poporului. Convorbiri cu generalul Nicolae Pleşiță (2001) e Mircea 
Platon - doctorand în istorie la Columbus University din Ohio - SUA, 
scriitor, ultima carte publicată: Cine ne scrie istoria (Timpul, laşi, 
2007) e Constantin N. Străchinaru - scriitor, fost deţinut politic timp 
de 14 ani, ultima carte publicată: Mihai Eminescu şi Gustavo Adolfo 
Becquer (2000) e Marcel Răduţ Selişte - teolog, publicist e Claudiu 
Târziu - jurnalist, coautor şi îngrijitor al volumelor Testamentul 
Părintelui Calciu. Ultimele sale cuvinte, cu un portret biogratic şi 
şapte evocări (Ed. Christiana, Bucureşti, 2007) şi În căutarea rostului 
pierdut. 20 de călăuze în cultura națională (Ed. Timpul, laşi, 2007). 

